
Yaadannoo 27 


Kitaabni kun sabboontota Oromoo utuu dhugaa qabanii dhug gs” 

isaanii jalaa mulqamee, ragaan sobaa irraatti qindeeffamee, iyya | 
hadhaa'aa, iyyaa guyyaa futtaafannaa, bokoka mul'ata isaanii 
ganama sana eeggataa utuu jiraniifi dargaggoota Oromoo 
Oromiyaa bal'oorra darbanii addunyaa kanaafuu utuu eegamanii 
iyya eenyummaa isaaniitiif jecha ukkaamfanii mana adabaa 
diinaa keessatti dararfamaa jiraniifi kaayyoo isaaniirraa 
kaachifamanii akka simbiraa dirree addunyaa mararratti 


balal'ianii jiraniif! 


Dhaamsa 


Galfatni eenyummaa akeekkannaa fuulleffata imaanaa gabsaa'ota 
keenyaati. Imaanaan gootota kalee kan qabsoo saba Oromoo irratti 
wareegamanii, ammas wareegamaa jiraniif kan bor-gara gabsoo saba 
kanaatti dhufaniiti. Imaanaa kana galmaan gahuuf kutannoo feesisa. 
Kutannoo galma 'ga'iinsaa. Isa 'itti milkaa'an, ittiinis boonan, ittis 
bohaaran, Garuu aarsaa gaafata. Aarsaa eenyummaa. Ishii bu'aa bahii 
heddu keessa nama .joorsitu,  namas hiraarsitu, namas dararsitu. 
Aarsaan eenyummaaf kanfalan! Qaama ofiis ta'ee lubbuu ofii osoo 
hingusatin kan wareeganiif, boonsituu nama waliin bu'uramte malee 
kan yeroo keessa namatti dhuftu miti eenyuummaan ofii! 


Eenyummaa ofiif falmachuun qabsoodha. Qabsoo hadhooftuu. 
Qabsoo hadhooftuu kana dhandhamuuf ammoo kutannoon 
murteessaadha. Hanga wareegama lubbuutti nama geessa. Sababiin 
isaas bilisummaan dhiigaan argamitti waan ta'eef. Milkaa'inni wanta 
kamiiyyuu bu'aa bahii heddu keessa ce'uun ta'a. Diinaan dhiitamuuf 
dhidhiitamuun koos eenyummaa koof waan ta'eef yoomillee duubatti 
osoo hintaane duratti qabsoon koo. Yeroo hunda diinatu nadoorsisa, 
eenyummaa koon boonutu isaan inaafsisa, of ta'uu kootu isaan 
ciincessa. Isaan maaf kan namaa hawwu of hinta'anii? Waan diinaa 
homaa harkaa hingabu. Kiyyuma narraa fudhachuuf tirtiru. Animmoo 
of wallaltuu miti, kanan eenyummaa koo dabarsee isaaniif kennu. 


Tuttugaan diinakoo anaaf cimina, hamileedhas, of nayaadachiifti. 
Ofittis nakakaafti. Eeyyee! Diinatu nadhiite, nadhidhiites. Sababni 
isaas akkan icciitii diinaa dhiitee godaa baasuuf malee, dhiitamee, 
dhidhiitamee , yaadaaf galbiin cabee burkutaa'ee hafuuf miti. Dhugaa 
baasan malee, dhugaaf dhaabbatan malee, dhugaaf watiwaatan malee, 
dhugaa beekuu duwwaan, arganii callisuun, hagatti nuhinbaasu, walis 
nuhintaasisu. Galma yaannes nuhingeessiisu. Keessa kootu 

ciinca'aadha, qaama kootu godaannisa, isa diinni eenyummaa koof 
nacicciraa baate. Oromoo ta'een dhaladhe. Kaleessas, har'as, borus 
ani Oromoodhuma. Ishii eenyummaa ishiif dhaabbattu, wareegamtu. 
Inni nabeeku nabeeka, kan nahinbeeknes nahaabaru. 


Mee 'natti himaa eenyutu diinaaf karaa baneree? Farduma keenya 
nurra : gulufsiisaa,  biyya , abbaa.  keenyaarratti 537 nu'ajjeechisiisaa, 
nuhiisisee nuhiraarsa, 


Maaloo yaa Goobanoota! ofiin of hinyaatinaa, dhiiga lammiis 
hindhuginaa. Bor-guyyaa birooti, waan dhufu hinbeekaniitii. Isin 
diina waliin nunyaattu, diinnimmoo isinis deebi'ee inuma nyaata. 
Goobanarraa baradhaa. Isatu bu'uura keessanii. Ilmaan Oromoo kan 
qabsoo, Oromoo; irratti aarsaa kanfalaniif kanfalaallee jiran, gaafa 
tokko kaayyoof , hawwiin ,isaanii inuma, galma, ga'a. Kanaaf nuti 
Oromoonni warra abdii kutu osoo hintaane, warra diina ofirraa kutu 
ta'uu keenya cimsinee isin hubachiifna. Yaa bori hinbeeknee koo! 
garaan har'a guutee bakka dhagu dhabe kun boru hir'achuun. isaa 
waan hinafneef waa hunda suutuma osoo jettee wayya. 


Mee sammuu ittiin yaaddan uummachuu yaalaa. Sammuu ormaatiin 
yaaduu dhiisaa maaloo. lja ittiin lammii keessan mil'achuu 
dandeessanis banadhaa. Anaan kan baay 'ee nadhibu tokko yoo jiraate 
jiruuf dhiphachuu namaati. Jiruu eenyummaa osoo hintaane jiruu 
lubbuu jiraachisuu. Ilmi namaa tokko yoo guddate kan inni lafa 
kanarra jiraachuu danda'u waggaa 100 kunuu abba carraati. 
Keenyammoo kichuutu ciraamaa oola, mana adabaatti ol guurama, 
ajeefamees dhokfama, biyyarraa ari'atama, akka wal hin'horres 
taasifamna. Akkamiin jireenya waggaa 100 dhaggabnaree? Anaan 
kan nadhiphisu waa'ee jiraachuuf jiraachuu dhiisuu miti, dadiigaa 
tokkoofillee yoon jiraadhe eenyummaa koofan dhiphadha. 


Guyyaa tokkos haataatu, guyyaa lamas haa jiraannu kan 
jiraannuufimmoo garaaf miti maqaaf, seenaaf, eenyummaf. Jireenyas 
hindhabne keenyayyuu ormaaf bakka hundatti hammaaramaa oola, 
biyya biroo misoomsa, dachee dhagaa turtellee magariisomsaa jira. 
hammaaramee waan dhumu miti, waraabamees hingogu, barbadaa'ees 
hinbadu. Egaa maaliif keenyuma ormaaf laannee harka ormaarraa 
kajeellaree, yaawarra Goobanootaa? Nyaattan isiniif sifa hita'in, 
uffattan gaama keessanitti abidda ta'ce isin haagubu. Inni harka 
diinarraa fuutanii dhugdan summii isinitti haata'u. Haadha ormaa irraa 
nyaattanii deebitaanii of nyaattu. 


Lafeen gootota kalee lilmoo ta'ee gondoo keessanitti haarakkatu. 
Dhiigni isaanii galaana ta'ee isin haa'nyaatu. Ishiin foon qaama kee 
kutattee ofiin of nyaattu, ati yaa ofiin of nyaattuu koo! biyyoo kamtu 
fedhee sinyaataree? Dachee kamtummoo garaa bal'atee sibaataree? 
Jireenyattis, du'aattis yaa hintolleekoo! siinoo rakkanne, eenyummaa 
keenyaas dhabne, ilkaan ofiin ittiin of nyaattu osoo ooltee hinbulin 
ofirraa buggisi. IIkaan ittiin lammii cirattee nyaattu osoo hintaane, kan 
lammii waliin teessee dhangaa lammii nyaattu bigilchi. Eenyummaa 
kees diinatti agarsiisi. Sammuu lammiif yaaddus horadhu. Jaalala 
lammii keessaa waraabbadhu. Isa darbeef ofitti hingaddin, isa dhufuuf 
cimsadhu eenyumma kee, abdii kutachiisi diina kee. Oromoota 
walta'aa! Walii galaa alaa galaakaa! “walii galan alaa galan” jedha 
Oromoon yoo mammaaku. Ergan of baree inuman gubadha, maaloo 
wal ta aa nagabbaneessaa kaa? Nu milkeessaa maaloo? 


Galata 


Jiruun addunyaa kanaa hiraarsituudha. Isa eenyummaa isaaf jedhee 
hiraarfamuuf. Isa kaaniifimmoo boonsituu ta'uu dandeessi. Yaaddoo 
tokko malee isa diriirfatee rafee buluuf, kan har'aa malee kan borii 
kan hinbeekneef. “Boru hinbeekneen godaan bukoo ishii sagal” 
jedhama mitiiree. Jiruu hiraarsituuf gidirsituu kana keessa, bu'aa bahii 
heddutu jira. Ishee abdii nama kutachiisuuf yaaltu, guyyaa halkan 
fakkeessitee namatti mul'iftu, sukanooftuu jireenya alagaa waliinii, 
hadhooftuuf jibbisiiftuu, ilaalan hinbareenne, dhandhaman hadhooftu 
kana keessa gaxxaamuruun fedhii uumaa keenyaatiin. Fedhii 
rabbiinan as ga'e, isatu nagargaare, hamilees naaf ta'eera, gaachanas 
ta'ee hiraarsaaf gidiraa diinni narratti raawwatte narraa golateera. 
Umrii ijoollummaatii jalqabee inuman qorama, bu'aa bahii heddu 
keessan joora. Garuu abdii kutadhee hinbeeku. 


Ammuma rakkoof gidiraan natti baay'atan animmoo hamileef 
kutannoon horadha. Kutannoof hamilee akkan horadhu kan 
nataasisemmoo rabbi isa cimsee ma'uumedha. "Rabbi waan 
hindandeenye nama hinbaachisu” jedhama mitiiree. Dhalannaan 
diinaan walumatti baane, ijoollummaatti ijji diinaa nawaraante. 
Takkaa wal biraa hafnee hinbeeknu. Wal'aansoo hamtuun 
walgabanne, garuu gaaf tokkollee diina jalatti kufee hinbeeku. 
Kufullee gangaladheetuman ka'a malee. Waggaa sadiif harka diinaa 
galee hiraarfamullee wabiin lubbuu kiyyaa rabbi waan ta'eef lubbuun 
koo harka diinatti hinbanne, jiraadhee har'a ga'eera, kan boruus 
isumatu beeka, maal ta'inna jiruun koo boruu jedhee hin'yaadda'u. 
Lubbuu koof wabiin rabbi, kaayyoo koof wabiin lammii waan ta'eef 
yoomillee hamilee guutuunan jiraadha. 

Kitaaba kana akkan barreessuuf kan nakakaase dhugaa awwaalamaa 


ooltu, hiraarfama saba kanaati. Keessumattu warreen mana adabaa 
keessatti argaman. Gidiraaf hiraarri isaanirra gahaa oolu yoomillee 
sammuu koo na'nyaachaa oola. Ergan jireenya mana adabaa kana 
dhandhamee, gidiraaf hiraara ilmaan Oromoo ija koon argee booda 
sammuun koo bogonnaa wayiituu hingabu. Caccabaa qaama isaaniif 
dhangala'a dhiiga isaanitu dura kootii hinbanne. Eenyummaa isaaniif 
caccabu, dhiigni 'isaaniis dhangala'a, lubbuun isaanis darba. 
Sabboontota eenyummaa keessaniif jettanii hiraarfamaa turtan, kan 
hiraarfamaallee jirtan, sabboonummaan keessan ana yoomillee 
naboonsa. Kabajaaf ulfina Oromummaaf sabboonummaa nabiraa 
gabdu. Kaayyoon isin kaataniif galma yaaddan haageessuun dhaamsa 


kooti. 


Kitaaba kana hojii seena qabeessaaf oolchuun koo guddoo 
nagammachiiseera. Seenaa awwaalamaa oolu ifatti baasuun Koommoo 
daran naboonsa, boqonnaa hamtuu naaf laata, yaada nakeessatti 
bokokee naguggubaa turen bulgaafadhe. Amma natti fureera. Ulfa ji'a 
sagalii osoo hintaane ulfa waggaa dheeraa miixuu jia gabaabduun 
oofkaleera. Mucaa koos harka kootti hammadhee lammiillee 
hammachiiseera. Naaf eebbisaa “mucaa koo seena gabeessa! Kana”. 
Akka imni lammii koo walakkaatti naaf guddatuuf. Atimmoo yaa diina 


koo! Mucaa koo ija hamtuun najalaa hin'ilaalin adaraa. 


Isa yoomiyyuu seenaan sihin'daganne gooticha lammiif malee 


garshiif iddoo hinlaanne. Atileet Sisaay Jiisa kitaaba koo jalgabaa 
“HIREE GALGALAA” jettu akka ishiin lubbuu horattee uummata 
koo bira naaf geessu kan taasise isa dha. Ana duwwaa osoo hintaane 


uummanni Oromoo kitaabicha dubbise iddoo guddaa siif qaba. Horii 


nuu buli, ijji hamtuun sin'argin. 


Albuuda Oromoo! Gooticha sabaaf uumame, Beekan Gulummaa 
Irranaa umrii dargaggummaa keessa jiraatullee inni hayyuu Oromoo 
isa lafaa oldhufaadha. Beekan jechuun anaafis ta'ee dargaggoota 
amma og-barruu Oromoo guddisuuf hamilee jabduun ka'aa jiraniif 
nama addaati. Jiruu dhuunfaa isaa osoo hin'ilaaliin hojii saba kanaaf 
dursa kennuun isaa anaaf waan addaati. Beekanirraa waa baay'een 
baradhe. Hammam saba isaa akka jaallatuuf, ulfinaaf kabaja guddoo 
akka gabuufin hubadhe. 


Beekan hamilee waggaa dheeraaf nakeessatti duute, lubbuu itti horee 
nama har'arraan naga'eedha. keessumattuu kitaabaa koo jalqabaa 
“HIREE GALGALAA” irratti kan namilkeesse isa. Lammiin waliif 
gaachana kaa! Inni nama saba isaaf waatokkollee osoo hin hambifatin 
gumaachudha. Jiraadhu hayyuu keenya, ijji hamtuun sin'argin. Jiji 
hamtuun si'laalte killee dhagaarratti kufte haataatu, hiddii fardi irra 
ijjate haataatu. Umriin kee umrii harraagessaa, addi kee adda leenca 
gurraachaa siif haata'u, horii nuuf buli, umrii nuuf dheeradhu. 
Galma yaadde saba kee faana gahi. Liibani! RIRRIITTAAnis sumaan 


galma geesseeti rirriittaan diinaa sin danda'iin Hayyuu sabaa!! 


Barruu kana haala kanaan miidhagsee barreessuuf yaaddoo tokko 
malee yeroon fedhetti akkan barreessuf kan gama kompuutaraan 
nagargaaremmoo barataa Yunivarsitii Adaamaa kan ta'e Ibsaa 
Naannesaa magaa koof maqaa uummata Oromoon galata daangaa hin 
gabne siif galcha. Ulfaadhu lammii koo, lammiin waliif gachaana! 


Horii nuuf buli! Cimii nuuf Fulla'i! 


Gidiraa mana hidhaatii kaasee hanga har`aatti dadhabe osoo hin jenne, 


carraaggii koo maraaf waan danda'u hundaan siduukaan jira kan naan 
jedhu, Barataa Adaamaa Yunivarsiitii kan ta'e Jabeessaa Ammishuu, 
obboleessa dhugaa akka kee qabaachuun koo yoomillee naboonsa 
umrii naaf dheeradhu. Atilleen bakka yaadde ga'i obboleessa koo 


bilisummaa malee gidiraa hin'argin. 


Dhumarratti bu'aa bahii ijoollummaan nagabatte osoon hingufatin, 
harka diinattis osoo lubbuun koo hindarbin waa hunda keessa 
gaxxaamuree kitaaba kana barreessuuf ga'uu koof gammachuun koo 
daangaa hingabu. Kaleessas ta'ee hara akkasumas boru nama 
eenyummaa kootiin boonu malee eenyummaa koo awwaalu miti. 
Rabbi guyyaa ifa aduu arginu nuuf haagabaabsuun hawwii kooti! 

Seensa 


Dubartiin haadha,haadha manaati, obboleettiidha, ilmoodha, safuuf 
kabaja gabdi. Ulfinniif safuun rabbi biraa dhufe kun diina biratti 
fudhatama hingabu. Mana adabaa Maa'ikaalawwii keessatti gaafa 
5/3/2011 irraa eegalee hanga gaafa 20/4/201 Itti, eenyummaa koof 
jecha diinni safuu narraa fuutee, huccuu narraa baaftee qullaa koo 
dhaabdee nareebdi. Nadhidhiitti, nahiraarsiti, dubartummaa kootinis 
nadoorsisaa turte. Wayyoo!....Uumaan jallatte yoom deebiti laata? 


Guyyaa guyyaan yoo xiqqaate namoota garagaraa sadiinan reebamaa 
oola. Halkanis akkasuma. Halkan keessaa sa'aa saddeet fa'atti 
dhufanii nubaasanii nugidirsaa bulu. Amma qaamni keenya dhiiga 
roobutti, sammuun keenya of wallalutti reebamna. Hubadhaa! waan 
yakkine tokko hingabnu. Eenyummaa keenyaan yakkamoo taanee 
diinaan dhidhiitamne. Kunimmoo hamilee keenya hincabsu. Ijaaree 
utubee dhaaba malee. Eenyummaa ofiirratti reebamuun, gidirfamuun, 
ajjeefamuuf hidhamuun nurratti hin'eegalamne. Kan akaakayyuufi 
akaakileef abaabilee keenyarraa nutti dhufeedha. Kanaaf amma 
eenyummaa keenyaan mataa ol godhannee deemnutti kaayyoo 
keenyaaf wareegama barbaachisu kanfaluun dirgama ta'a. 


Hubadhaa yaa ilmaan Oromoo! Kan jiruu mana adabaa hin'argine 
marti Carraan nugaggabe boru isinillee dhagaabuu danda'aatii. Yoo 
galma abiddi keessaa ol boba'u kan ilmaan Oromoof diinni bante 
kana waliin taanee karra isaa cufuu baanne. Waliin taanee galma 
ibiddi keessaan ol boba'u kana barbadeessuu gabna!. Waa tokko naaf 
hubadhaa,eenyummaa koofan dhiitame, kabalames waan addaa kan 
yakke hingabu. Waggaa sadiif diinaan hiraarfameera. Kaayyoon 

diinaa nacabsuudha, nawareeguudha, kaayyoo koo dhabamsiisuuf 


maksuu ture. Garuummoo hin'milkoofne, Cunqursaan diinaa hamileef 
irree cimaa kan yoomillee hinlaafne naaf ta'e. 


Eenyummaa kootiin akkan boonuuf, kaayyoo koo daran cimsee akkan 
jaaladhu ta'eera isa durii caala. Diina jalatti kufuuf qophii ta'ee 
hinbeeku, garuu diina ofirraa cabsuuf rafee hinbulu. Diinan yoon 
kufes hiyyaadda'u, Oromoota miliyoonatu duuba koo jira waan ta'eef, 
kaayyoon koo kufee hinafu. Kaayyoon irraa kufus isintu ol kaasa. 
“Qabsaa'aan nikufa qabsoon itti fufa!” jedhu kaa. Kanaafan ja diinaa 
dura gootummaan dhaabbadhe. Mul'ata godhadhees diina gaanesse, 
gaddisiiseen mataa ishii lafa ilaalchise, diinaaf hanga yoomittaan 
mata gadi cabsee deemaree? Shira narrattis ta'ee ilmaan Oromoo 
mana adabaatti isaanirra ga`u waanan ija koon arge hunda ifattan 
baasa. 


Kan kaayyoof eenyummaa namaatti inaaftu ofuma ishiituu kaayyoof 
eenyummaa wayiituu hinqabdu. Mortuu falfaltuudha. Dursanii yoo 
hinballeessin nama balleessiti. Yaa saba koo! taa'eetuman waanuman 
diina godhe yaaduu eegale. Yoon tarii karaa irraa maqes ofan sirreessa 
jedheen. Eenyummaa koo duwwaatu haadha badii nataasise. Egaa 


osoo ijaan ilaaltuu allaattiin foon ishii cicciree nyaata. Isa eenyummaa 
ofiif du'u seenatu yaadata. Lammiitu kaayyoo irraa kufe/kufte 
galmaan ga'aaf. Dhokatee hinafu mul'ata barabaraati. 


12 


Ani nyaattumees miti. Sanyii nyaatumee irraas hin'uumamne. Diina 
ilmaan Oromoo nyaattus dhabbadhee harka hin rukutuuf. Saba 


kaayyoo dhugaaf gqajeelaa, kan kaayyoo fi eenyummaa saba 
kamiiyyuu hin miine nan deeggara. Kaayyoo dhugaaf qajeelaan 
harkaa qaba waan ta'eef. Godaannisa baay'een qaba. Keessi koos irri 
koos godaannisa. Isa diinni mana adabaa keessatti abidda ishiin 
nawaaddaa turte. Kaayyoo koof yoomillee inuman fiiga. Boqonnaa 
wayiituu hinqabu. Imimmaan haadha goototaaf dhiiga goototaa kan 
biyya isaaniif jecha dhiigni dhangala'etu dura kootii mul'ata. Kanaaf 
hirriiba maalan gabaree? 


Dargaggoota, shamarraniif manguddootatu mana adabaa keessatti 
burjaaja'aa jira. Kessumattuu shamarran keenya umriin isaan itti jiruu 
horatanii ijoollee horachuu danda'anis jala darbee dhala malee hafaa 
jiru. Gochi kunimmoo akka nuti wal horree hin baay'anneef. Osoo 
isaan akkanaan hiraarfamanuu akkamiinan dhugaa jirtu of keessatti 
baadhee bokokee jiraadharee, bulgaafadheen dhaamsa isaanii lammii 


biraan ga'a malee. 

MEE YOOMI LAMMII KOO? 


Nuti kan waltaanu,walduukaa dhaabbannu 
Hiree tokkummaadhaa,waliin murteeffannu 
Dhugaa abbaa dhugaa,yoomi kan argannu 
Dhugaan lammii keenyaa,inni kale ture 
Hacuuccaaf cunqursaan, sammuu keenya ure 
Aadaaf afaan keenya,inni nurraa fuudhe 
Sirna abbaa gadaa,cabsee burkuteesse 
Mee eenyudha laata,kana kan murteesse 
Yaa lammii koo ka'ii cunqursaa falmadhu 
Hidhaa fi ajjeechaa otirraa darbadhu 
Bulgu nyaatee hinguufuu dhiigaa kee dhoowwadhu 
Cunqursaa waahin'yaannees ofirraa darbadhu 
Aadaa fi afaan kee dubbachaa muuldhadhu 
Mirga abbaa biyyummaas ka'ii deebifadhu 
Seenaasa darberraa Ninxalii baradhu 


Kaayyoosa fuulduraas galmeessii gabadhu 


Mee yoomi lammii koo kan kana raawwannu??????2???? 


Hanga yoomii teenyaa dhiitamaa sarbamaa 


Hanga yoomii teenyaa yookaan ajjeefamaa 

Osoo mana qabnuu madha hidhaa teenya 


Osoo hayyuu qabnuu alagaan bitamnaa 
Osoo biyya qabnuu biyya ormaa teenyaa 
Inni kaan dahannoof bagattoota taanaa 
Bosonaaf gaarreenis mana maaf godhannaa 
Biyyuma keenyarratti lammii lammaffaa taanaa 
Mee yoomi lammii koo kanas jalaa baanaa??????? 
Osoo afaan gabnuu dubbachuu dadhabnee 
Osoo beekaa gabnuu ittiin buluu dhabnee 
Osoo amantii qabnuu hordofuu dadhabnee 
Ayyaantummaa keenyaaf seera uumaa gannee 
Sababbii kanaafis walii galtee dhabnee 
Saba ishee bicuuf sammuu gurgurannee 
Kuun garaadhaaf jennee alaagaaf wal-laannee 
Seenaa gabsoo kale kunoo xureessine 
Hidhaafi ajjeechaan hayyuu meegatu dhumee 
Meegatu of wallaalee meega sammuun doomee 
Mee yoomi lanmii koo kanas kan daawwanne?????????? 


Osoo arguu laaluu osoo beekaa qaluu 


Lammiin lammii isaa bool'atti awwaalu 

Diinaaf karaa banu seenaa ofii hin baruu 


Raas-goobanni Daaccee inni daran caalu 
Isaan daangaa hingabnee inni nus-gurguruu 
Kan nus ajjeesisuu inni nus cicciruu 
Inni dhugaas haalee sobaan nu geeddaruu 
Beekaa ija gabee wallaalaan abbaalu 
Inni sanyiin silmii horii gubbaa galuu 
Dhiigaa ofii xuuxee qaamaasaa geeddaruu 
Akka jaldeessatti qareerraa gandhaalu 
Akkamiin jarreen kun dhiiga dhiigaan qaluu 
“Mee yoomi lammiikoo nuti kan wal barruu 
Rakkoo kanneen maraaf furmaata kaawwannu”?? 


Ani yeroon eenyummaa koon walbaru, baay'ee daa'iman ture. 
Daa'ima reefu lafaa ol baatu. Waa'ee eenyummaa mitii, waa'ee 
maatiii ofiiyyuu nama beeku miti, sadarkaan umrii koo. Garuu, umriin 
murteessaa miti, sammuutu murteessaadha malee. Anis yeros gurri 
koo waa nadhaga'uuf, sammuun koommoo waa fudhachuuf baay'ee 
na'ariifatu ture. Maatii koof ani ijoollee dhumaati. Nan jaalatama. 
Keessattuu aabbaa kootiin. Akka ijoolleetti osoo hintaane akka 
beektuutti na'ilaala. Dhugumatti ani yeroo sanatti yaanni koo akka 
daa'imaa hinturre. Isa sammuun koo ariifatuuf maatiin koo ia 
guutanii nahin'ilaalan.“Ijji hamtuun sihin'argin” naan jedhu. 


Keessa sammuu kootu nadhiphata, laphee kootu nadhikkisa, gurra 


kootu natti huursa. Garuu waanan dhaga'uuf argu, yaaduuf xiinxalu, 
waan lapheen koo nadhaabbatuuf addaan baasee hinbeeku. Ofumaan 
yaadaan dhiphadha malee. Ariifadhee dura hindhalanne, sammuu 
kootu warra nadura dhalatan caala yaadaan kutee bira darba. Yaa 

waaqi jedheetuman farda yaadaa yaabbadhee gulufaa oola. Garamitti 
akkan gulufuuf, maaliif akkan gulufu homaa hinbeeku. Yeroo tokko 
tokkofaa harka koon maddii lamaan gabadheen taa'ee yaada. 


Gaaf tokko sababa kanaan reebameera, harmee kootiin. Osuman ani 
bifa sanaan taa'ee yaadaan addunyaa waliin gahuu natti dhufte. Anis 
hirriiba yaadaa keessaa dammageen ija banadheen ishii ilaale. Gaaffii 
tokko malee sunxuuxxaan lafaa ol nafuute. Fiigee harkaa bahuus 
hindandeenye. “Osoo hindhalatin inni maddii lamaan sigabachiisee 
siyaachisu maal inni? Haadha ormaa moo abbaa ormaa waliin jiraatta 
seete? Moo haadhaaf abbaatu sirra hinjirre seeta? Waan nyaattuuf 
dhugdu dhabdemoo waan uffattutu akkana siyaaddessa yaa giiftii 
anaa!”? Qaama koo timaatimiitti nabaafte. 


Dhugaa dubbachuuf yeroo sanatti waan nayaachisu ofiikooyyuu waan 
hinbeekneef waan kanatu nayaaddessa jedhee waanan namatti 
himadhu hingabu. Rabbi duwwaatu icciitii kana beeka malee. 
Dhugumatti maatii koo irraa wanti natti hiri'ate tokkoyyuu hinjiru. 
Garuu wanti ani hinbeekne tokko akka natti hir'ate yaadaaf qalbiin 
koo nibeeku. Taa'een “anoo guggubadhee yoomikaa guyyaan ani 
waan dhiphadhuuf barulaa?” jedheen yaadaan of rakkisa. 


Yeroo sanatti jaalalatu nagabe akka hinjenne. Umriin koo yoo guddate 
waggaa shan hincaalu. Waa'ee jaalalaa yaaduu dhiisii jaalalli maal 

akka ta'e gurra koonu dhaga'eeraaree. Garuu osoon umriin jabduu 
g Ë J 


ta'ee, jaalaluma naan jedhu malee waan birootu akkana sammuu ishii 
nyaata namni naan jedhu hinjiru ture. Yeroo tokko tokkommoo 
ofittan aara. “Maaliifan dhiphadhaa? Maaltummoo nadhiphisalaa? 
Maaloo yaa rabbi sammuun koo nadhumee naaf birmadhu?” jedhee 
yeroon rabbi kadhadhullee nijira. 


Obboleewwan koo garuu nagumaan akka daa'imummaa isaanitti 
kolfanii taphatu. Utaalaniis xinbiriiru. Nagaadhaan nyaataniis dhugu, 
anaan dhukkuba sammuu koo keessa dhokatee taa'en dhabe. 
Dhukkubsadhee mana yaalatti nangeessan, ofis dadhabee sireerra 
hinciifne. Fayyaa argadhees hinteenye, akka dubartii ulfaan waallala. 
Rabbiin.garuu anaaf akeeka guddoo qaba, anatu hinbeeku malee. 


Gurri daa'imaa badduudha. Daftee waa dhageessi. Anis yeroo tokko 
maalan dhaga'e seetan, ijoollee akka koo kana yaada itti baay'isu, 
umrii malee hayyoomsu, sammuu irra dabarsu, kanaan “ayyaana 
warraatu itti bwe, nidalaga(nidalagdi) gaalluudha” jedhu. Ergan yaada 
kana dhaga'eemmoo yaadaan nyaatameetuman dhume. Warra dalagu, 
warra gaalluu yoo jedhan baay'een jibba, sodaadhas. Anis akkasan 
ta'eelaa jedhee yeroon dhokadhee boohullee nijira. 


Yaalii akka of ajjeesuu tokkollee yaaleera. Rabbumatu irraa nahanbise 
malee. Edaa inni waan nagopheesseef nibeeka. Akeekaaf kaayyoo 
guddoo naaf gaba. Yoomillee galanni rabbi hinbadin, oolmaa isaa 
hundaaf. Hiriyoonni abbaa kootii umriin baay'ee isa caccaalu. 
Hayyootas, maarree manguddoonni kun yeroo boqonnaa isaanii 
guyyaa dilbataafaa bullukoo isaanii ofirraan diriirsanii gaaddisa ge'ee 


keenya sana jalatti wal gahu. 


Maanguddoonni bifaan, ulfinaan, yaadaan, baay'ee 


mimmiidhagoodha. Sirrittan isaan hawwadha. Waa hunda isaanitu 
natti bareeda. Maarree anis sababan abbaa koo jaaladhuuf isa biraa 
hinafu, walumaanan wal gahii isaanii kanatti hirmaadha. 
Manguddoonni hunduu dabareen nadhungatu, najaallatus. Anis 
akkuma adurreen Bullukkoo abbaakoo jala seeneen taa'a. Jiraadheef 


dhiisee kooyyuu nidagatu, haasaa isaanii eegallaan. 


Anammoo beektukaa waa'ee gurraaf sammuukoo. Isaan maal 
dhaggeeffannu, maalilmoo sammuutti gabannu jedhanii qalama 
isaanii qopheeffatanii taa'an. Manguddoota qofa miti haasaan isaaniis 
akka Aannanii natti tola. Wanti isaan haasa'an tokkolle nabira 
hindabartu. Sababni ani bullukkoo abbaa koo jala seenee taa'uuf, 
harmeen koo na'agartee akka haasaa manguddoota kanaa najala 
| hindabarsineef. Sagalee wayiituu  hindhageessisiisu, gurraafi 


sammuukoo banadheen taa'a. 


“Jedhaa nuuf eebbisaakaa” waliin jedhu. 
“Tole na'oofkalchaa?” 
“Oofkalaa” 
“Yaa waag lafa nagaa nubulchitee lafa nagaa nu'oolchi” 
| “Oolchi waag” 
“Irraa gora nu'oolchi” 
“Oolchi waaq” 
i” 


“Dogoggora nu'oolch 


“Oolchi waaq” 

“Qromoo afaan tokko taasis” 


“Taasisi waaq” 
“Sa'aa namaan nudagaagsi” 
“Dagaagsi waaq” 
“Biyya keenyarratti abbaa biyyaa nutaasis” 
“Taasisi waag” 
“Hamtuuf goomattuu keenyaa nurraa cabsi” 
“Cabsi waaq” 
“Alaabaa keenya nuuf dhaabi” 
“Dhaabi waaq” 
“Dhiiga goototaa bilisummaan ijaari” 
“Ijaari waaq” 
“Galma ilmaan Oromoo tokko taasisi” 


“Taasisi waag” 


“Barri roobaaf nagaaya, Gadaan quufaf gabbina” 


“Gabbisi waag” 


“Mee abbaa Jaatanii itti nuuf dabalaa kaa” jedhu obbo Toleeraan 
bullukkoo isaanii kan kuulli isaa moggee lameeniin diimattee, 
gidduun magarsaa kan galbii nama hawwatu, ol bubbutachaa. 


“Tole, na'oofkalchaa” 


“Oofkalaa” 

“Yaa rabbi isa waa hunda dandeessu, siwaammatan dhageessu, 
` siyaammanmnaa nuuf dhaga'i” 


“Dhaga'i waaq” 
“Oromoo wal beeksisi” 
“Beeksisi waag” 
“Afaan walii barsiisi” 
“Barsiisi waag” 
“Seenaaf eenyummaa isaanii barsiisi” 
“Barsiisi waag” 
“Hirree alagaa irraa laamishessi” 
| “Laamishessi waaq” 
“Nu'in Irree keenya Jabeessi” 
“Jabeessi waag” 
“Bilisummaa nugoonfachiisi” 
“Gonfachiisi waag” 
“Dhiiga gootowwanii alaabaa jigeen olkaasi” 
“Kaasi waag” 
“Injifannoon keenya!” 
“Injifachiisi waaq!” 


Qalbiin koo akka nama sirba bareedaa dhaggeeffatuun bohaaraan jira. 
Yaada hayyootaaniin sammuu koo dhidhiphattu hayyoomsaan jira. 

Eessaa argamaa, hayyuu waliin taa'anii yaada bilchaataa akka 


aannanii kana dhaggeeffachuun. “Abbaa koo kabajami! Akka ana 
daa'ima kanaaf kabaja kemnitetti” jedheen keessa kootti abbaa koo 
eebbisa. Isaanan boona. 


Gorsa Abbaa 
Yaa dhala koo dhagahi obsaan nacagasi 
Eenyummaa kee bari dhugaa kee xiinxali 
Waan ofii kees barii dharaaf dhugaas fili. 
Waan ormaatis beekii keessa isaas ilaalii 
Beekaa biyyaa ta ii mara isaa madaali 
Dhugaa hinjallisin dhugaa ilmoo waagaa 
Oromummaa hinhaalin safuu seera uumaa 
Irbuu abbaa dhugaa Oromoon kan hagaa 
Febbisaa magarsa dhugaasati dabarsaa 
Dhugaarraa jallannaan abaaree dabarsa. 
Lammii kee gurgurraan Goobanoota taataa 
Abaarsa Oromoos asirraa argattaa 
Sabaan abaaramtee lafarraa dhabamtaa 
Lammii kees basaastu ittuu dabalamtaa 
Ofii kees dabartee sanyii kan kees fixxaa (2) 


Sabaaf wareegamii dhugaadhaaf caccabi 

Seera uumaas beekii uumama kees eegi 


Safuuf duudhaa barii seenaa gaarii qari 
Lammii keef dabarsii isaan waliin waari 
Lammiin si 'eebbisa waagaaf lafaa jedhee 

Diinni sindandeessuu situu bar'ofta'ee 
Isa keen dhaaddattee kan ormaa lagattee 
Eebba nam'saglaniin eebba waraabbattee 

Isa kurnaffaadhaaf waagarraa argatte 
Kanaafi diinni kee kan sijala aante 
Kanaaf of naata'ii dhugaaf lafaa ka'ii 
Lammii keef dhaga'i isaan waliin kai 
Kun Oromoof waadaa atis waadaan ka'i ! ! ! 
Waadaa hin 'nyaatinii waadamtee dhabamtaa. 
Heraaf seera uumaas yoos irraa jallattaa 
Eebba dura qabdus ofirraa darbattaa.. 

Kan jedhun yaadadhe gorsaa abbaa beekaa. 


“Osoo abbaan koo akkuma ijoollee ollaa keenyaa kan waa hundarraa 
nadaangessu ta'ee silaa akkamin ta'alaa? Ofwallaltuuf jaanjoftuu, 
nyaattuufi dhugduu, kan of hin'ilaalle, kan biddeen garaa guuttattuu, 
dhiita'anii mul 'achuu,eenyummaa ofii dhokfachuu, silaa ta'an ture. 

Abbaa kootu nafure, eenyummaa koon naqaree. Jechoota hayyootaa 


kanas eessaan argadha?” jedheen ofiin haasa'a. 


Hanga kana hunda abbaan koo waanan rafe itti fakkaata. Bullukoo 
isaa jala seenee waanan taa'eef. Hiriyyoonni isaa kunniinis baay'ee 
najaalatu. Bifaanillee abbaa koon fakkaadha.Yeroo isaan haasaa 
eegalan ani akka daa'imaa aalbiin oliif gadi hinfiigu. Haasaa 
manguddootaa kana qalbiinan dhaggeeffadha. Garuu nudhaggee ffatti 
jedhanii tasuma hin'yaadan, akkan ani yaadaan qancare 
hinbarre.Yeroo hunda waa'ee uummata Oromoo haasa'u. Keessattuu 
waa'ee Goobana Daaccii, akkaataa inni uummata Oromoo itti 
ficcisiiseef hiraarfama uummata kanaa sirritti gadi bu'anii haasa'u. 
Mataa raasaa waan haasa'aniif waan gaddisiisaa ta uu isaan hubadhe. 
Hubadhee qofa hindhiifne abbaa koon seenicha gaggaafachuun 


eegale. 


“Aabbaa! Yeroo hunda Oromoo Oromoo" jettu maal Oromoon?” 
jedheen gaafadhe. “|laa leenca tiyya! Oromoon anumaaf si'i. Anaaf 
si'i jechuun nama lameen asitti agartu duwwaa miti. Saba bal'aa, 
aadaaf seenaa bal'aa gabuudha.  Garuu sabni kun saba 
cunqurfamaadha. “Aabbaa! maaltu isaan cunqursammoo? Maaliifis 


cunqurfamuree?” jedheen gaafadhe. 


“Dhiisi mucaakoo! Saba bicuu kan qubaan lakkaawwamtutu saba 
miiliyoonaan lakkaa'amu cunqursa. Sababbiin” cunqurfamnuufis 
keenyumaaf. Waan ormaa harkaa hingabnu. Numaan nubittee, 
keenyuma nyaattee dhugdee, walitti nububuufti, yaadaaf qalbiin 
gargar nubaaftee, kutaaf amantiin gargar nugooddee. Numatu diinaaf 


ulee ta'ee of dhaana. 


Innis seenaa saba kanaa waa xiqqo xiqqoo natti himuu eegale. Anas 


hanguman oolee bulu yaanni eenyummaa naseenuu eegalte. Hirriiba 
dhiiseen waa'eedhuma saba kanaa yaaduun eegale. Guyyaa kanaa 
eegaleeti aniif hirriibni walmormii kan eegalle. Ofiinan mormaa bula. 
Oromoon saba akkamiiti? Maaliifimmoo hacuuccamu? Kun gaaffii 
ani ofiif kaasu ture. Maanguddoota kanas yeroo isaan gaddaa 
dubbatan osoon hinbeekin gidduu galeen “maaloo uummanni Oromoo 
isin jettan kun maaliif ajjeefamu, hiraarfamu, hidhamu, maali 
balleessaan isaanii”? jedheen gaafadhe. Obbo Beekaan gaddaan 
morma isaanii gadi cabsanii isa taa'aa turan ol jedhanii “yaa mucaa 
kiyya, nutuu kan dhageenyeef argine garaa guggubachaa jiraa, 
atimmoo maaltu umrii kee kanaan waa'ee kanaa sigaafachiise, dhiisi 
gaafa guddatte dhagahuu siif wayyaatii” jedhanii natti dhekkaman. 
Animmoo waa'een saba kanaa sammuu koo waan lixeef osuman 


aaruun callise. 


Umrii koo malee waa'een eenyummaa sammuu koo seentee onnee 
koorratti guduunfamte. Guyyaa ofiinan haasa'aa deema, halkan 
hirriiba abjuun rafa. Ciiseen sagalee wayii dhaga'a. Waatu fuuldura 
koo dirrisa. Dhiiga gootowwaniifi imimmaan haadha gootawwaniiti. 
Lafeen isaanii dhaabbatee natti watiwaata, nattis dhaadata, “hinrafin, 
hingeenye guyyaan ati raftu, dhiiga keenya bilisummaan ijaaraa, 
kaayyoo keenya galmaan gahi, hireen keenya si hin” gahin, 
bilisummaan sihaagahu malee. Mirga keef falmadhu, eenyummaa 
keef raftee hinbulin, abjuun kee bilisummaa haata'u” naan jedhu. 
Naheen hirriiba keessaa 'yeroon  dammagu abjuudha. 
Abjuu'eenyummaati, ishee nawaliin dhalatte. Barbaaddees na'argatte. 
Yaa eenyummaa koo! ishee manatti nabarbaacha dhufte. Yaa 


sammuukoommoo ishee daftee fudhatte. 

“Hindagatin dhiiga keenyaa isa akka galaanaa dirree irratti uumamne 
irratti lolaate? Imimmaan harmee keenyaa goorsaa, of ta'aa walta'aa, 
waliin ol kaaa, seenaa olkaa'aa” jedhaniimmoo  nagorsu, 
najajjabeessus. Duris hirriiba maalan gabaree osoo dhiigni goototaa 
dura koo dhangala'uu, haati 8goototaa boossuu. Yaadanan 
maraadha,booheen  imimmaan hagadha, garaakoon waxalama. 
Midhaan dhiiseen dubbii nyaachuun eegale. Dubbii eenyummaa, ishee 
boqonnaa namaaf hinlaanne, isa akka abiddaatti nama waaddu, isa 
hirriiba malee teessisee nama bulchu, namas onnachiisee nama 
kakaasu. Isa alagaa waliinillee wal nama barsiisu. Yaa eenyummaa 


ofii!! 
“NAMNI WAAN QABU KENNE DOQNA HIN JEDHAMU” 


Ilma koo hangafaa miixuu waggaa dhibbaa 
Kanan waliin miixee... miixee...mimmixixee 
Keessikoo madaa'ee qaamni koo dhiita'e 
Isan dhugaaf hawwee wajjiin burjaaja'e 
Isan ciniinnadhee baay'eetti dhama'e 
Cinninnaa garaakoo lammiikoon gahadhe 
KaPaa narraa fuudhaa xinnooshi darbadhee x2 
Ilmoon abbaa malee,kaayyoon bu'aa malee 
Ilmis lammii malee,lammiin biyya malee 
Yaboon dhugaa malee,dhugaan uumaa malee 


HIREEN GANAMAAttis,kan GALGALAA malee 

Mee Er tahee,akkamiin ifa bahee 
Anuyyuu hingoomannee,hadaraa dhaammadhee 
Lammiikoo abdadheen,dhugaas bulgaafadhee 
Ilmoo lammiif taatu,yaadan kan uumadhe 
Dhugaarras ijjedhee,dhugaashees gabadhee 
Uumaashee kadhadheen, dhala koon gahadhee 
Meenarraa qeebalaa, anoo futtaafadhee x2 
Lammiin na eebbisaa, eebbaa lammiin qabu 
Isa shira hin gabne, qulqulluu walaabuu 
Isa uumaa dhugaa, uumaa lammiin gabu 
Isa Oromtichaa, kan Oromoon qabu 
Isa sabboontotaa, Oromootaaf dhaamuu 
Ishee sabboontittii, Oromtittiif dhaamuu 
Ishee akka dhiiraa, dhalattee guddattu 
Dhiira surree caaltee, sammuu ishiin muuldhattu 
Ishee dhugaa filtee, dhugaadhaan dhaadattu 
Sanboontuun Oromoo, daran nuuf haa bultuu 
Hedduun haa'dhalattu, heddus nuuf yaa hortu 


Lammiin nuuf eebbisaa, daran nuuf haa bultuu. X2 

Yeroo sanatti umriin daa'ima waanan ta'eef hiriyyaa ykn lammii 
dhukkuba koo kana naaf qooddatu hinjiru.Yaanni qalee gogaa narraa 
baasa. Kophuma koon ilkaan qaraa deema. Gootan faarsa, garaan of 
raasa. Jechoota manguddoonni haasa'an keessaa jecha lamatu 
eenyummaa koo nabarsiise. Oromoofi Goobana Daaccii. Haasaa 
manguddootaa baay'een jaaladha. Manguddoota jalattan guddadhe 


mitiree. 


Akkuma beekkamu ijoolletti waahunda itti hin'himan waan ta'eef, 
abbaan koo obbo Jabeessaa Milkeessaa waanuma xiqqoo xiqqoo natti 
himu ture. Ani waanan dhaga'uu qabu dhaga'eera. “Lammii walitti 
fidu malee wal hinbarsiisan” jedhu mitiiree? Dawaa dhukkuba saba 
kanaa: barbaaduuf anis ta'ee onneen koo kaanee dhaabbane. 
Hubadhaa! Ana yeroo sanatti dhiibbaan alagaan narraan gahe hinjiru. 
Garuu quugamni sabichaa boru anallee waan hin 'hanqanneef, osoon 


hin guugamin dura dursanii of gopheessuun salphaadha. 


Kanaaf natti fakkaata gaamaanis takkaa gabbadhee hinbeeku. “Situ 
midhaan nyaata moo midhaantu sinyaata” naan jedhu. Nyaatallee 
inuman nyaadha. Kanan nyaadhuuf  jiraachuuf malee nyaachuuf 
hinjiraadhu. Ani haadha garaa miti. Seenaa saba bal`aatu keessa koo 
seenee nawaadda. 


Maatiin keenya yeroo nuti daa'immanii kana akka waa 
hin'balleessine. boonyeefaa dhiisuu didnu akkas nuun jedhu turan. 
“Waan dhiisi isiniin jenne hindhiiftan taanaan bulguun isin nyaata” 
| jedhu ture. Kanaaf yeroo sana waa'ee uummata Oromoo akka yoo 
kana dhiisuu baattan bulguun isin nyaataa sana waliinin wal bira 
gabee ilaaluu eegale. Ani akkan Oromoo ta`e bareera. Oromoon saba 

cunqurfamaa ta'uus sirritti hubadheera. Kanaaf yoon callisee taa'e 
bineensi saba kana nyaachaa jiru anas na'nyaachuun isaa waan 
hin'hafneef afaan bineensaa jalaa ofbaasuun dirqama. 


Yaa saba koo! eenyummaa ofii beekuun akkana guggubee hirriiba 
nama dhoorka, bogonnaa nama dhabsiisa. Eenyummaa ofii 
wallaaluunimmoo hammam nama ciincessalaa? Warreen eenyummaa 
ofii hinbarin har'a ga'an, maaloo hangam ciinca'ulaa? Maal ofiinis 
jedhulaa, osoon arraba isaanirraa dhaga'ee baay'ee natti tola. 
Hammam of abaaruulaa? Ofis tuffatu? Ofittis qaana'ulaa? Anuu 
bakka warreen eenyummaa isaanii osoo hinbarin har'a ga'an kana 
gaana'aan jira. Ni nyaatu, nidhugu, nibahu, ni galu, ni'uffatu, 
nibashannanu, baratanii Pirofeesara, Injiinera, -Doktora ta'uu 
duwwaan, ulaagaa Oromummaa osoo hintaane ulaagaa of 
wallaalummaati. Of bari yaa jamaa. Eenyummaa ofii baranii 
guggubachuun gabbana gabbana caalu. Eenyummaa ofii hinbarin 
hafuun garuu gubannaa barabaraa ta'uu hindagatinaa! 


. Mee akkamiin of taana? 


Biyyarraa bagannee,biyyoo keenya dhiifnee 
Alagaaf wal-laannee,sabummaa lagannee 
Diina jala kaanpee,ofiin wal gurgurree 
Ayyaan keenya dhiifnee,kan ormaa fudhannee 
Aadaa keenya dhiifne ,kan alagaan boonne 
Afaan keenyas dhiifnee,kan alagaan boonne 


Mee akkamiin of taana,nuti ofuu dhabnee 

Isaan kaan dhugaadhaaf,biyyaa bagatanii 
Kanneen dhugaa dhoksan,aangoo gabatanii 
Warri biyyaaf yaadan,biyyaa darbamanii 
Kanneen biyya nyaatan,itti wal foyani 


Warri dhugaa beekan,kijibduu ta'anii 


Isaan dhugaa hinbeekne,kijibuuf ka'anii 
Dhugaa awwaalanii,safuu caccabsanii 
Mee akkamiin jarreen kun,of ta`uu yaalanii 
Seerri uumaa hinbadduu,safuu hinjallattuu 
Aduun bahaan baatu, dhihaan bahuu hinyaaltu 
Sanyiin gamadiidhaa, boggoolloo hintaatuu 
Hoolaan re'ee hindhaltuu,re'een saree dhaltuu 
Safuuf seerri uumaa, yoomiyyuu hin jallattuu 
Dhugaan ilmoon waagaa, turtus hindhokattuu 
Ijatu bada malee, iddoon ijaa hinbadduu 
Jedhanii dubbatu,Orom kalee martuu 
Isaan dhugaa beekan, dhugaan haa yaadatuu 
Isaan seenaa beekan, seenaan haa yaadatuu 
Yeroo kana beekan, of ta`uun kan taatu. 


Biyyarra bagannee, biyya alagaaf laannee 

Huccuu ormaa dirannee, fokkifnee bushoofnee 


Afaan ofii jibbinee, alagaa fakkaannee 
Seenaa keenya dhiifnee, kan ormaa fudhannee 
Osoo beekaa qabnuu, hayyuu gurgurannee 
Dhaga'uufii didnee, oduu diinaa gabnee 
Mee akkamiin of taanaa, kunoo of bagannee? 
Amantiin nugooda, kutaan nucicciraa 
Ilmaan abbaa tokkoo, borummoo kan biraa 
Qabeenyuma dhumuun, sammuu isaa jijjiiraa 
Aangoo tokkoo kenneetu, tokko ajjeessisaa 
Kutaa Arsii kaasee,Shawaa rukuchiisaa 
Shawaa fi Harargees, achiin wal nyaachisaa 
Booranaafi Gujii, Wallaggaafi Jimmaan 
Ilmaan abbaa tokkooti, ofiin wal nyaachisaa 
Mee eenyutu ka'ee, walis nutaasisa 
Dhugaa ifa baasee, alagaa qaanessaa 
Orom waltaasisee, seenaa isaa barsiisaa? 
Dhugaa ifa baasee, sabatti mul isaa 
Yaa lammii koo ka'i, eenyus hineeginii 


Biyyaaf biyyoo kankee, alagaa hinlaatinii 

Seenaa dhugaa gabdaa, saalfattee hintaa'inii 


Dhugaan burgaa gabdii, burgaan uumaan toltii 
Homaa hinyeella'in, dhugaanis yoos baatii 
Of ta'uun Oromoos, yeroos ifa baati(2x) 


Yaa ilmaan Oromoo! Yeroon yeroo itti dammagan osoo hintaane 
yeroo diina ofirraa faccisan waan ta'eef tokkummaan olka'aakaa? 
Eenyummaa  keenyaaf akkuma  horii. hora dheebotee 
haadheebonnuka. Xiigiin keessa keenyatti biqilee haa dagaagukaa. 


Goomattuun lafaa ol dhufa namaa ilaalti, boruu namaa madaalti, 
eessaan cabsuuf mala dhoofti. Sammuun koo guddoodha, sammuu 
waa'ee eenyummaa yaadu jechuu kooti. Qaamniif umriin koo garuu 
xiggoodha. Goomattuunis sammuu koo kana waan hubatteef 
nacabsuuf hidhaattee kaate. Sammuun waa'ee eenyummaa isaa yaadu 


yoomillee hincabu, cabsee bira darba malee. 


Anis yeroositti daa'ima ta'us, jaalala maatii quufuu baadhus, 
taphadhee akka ijoollee ta'uu baadhus, eenyummaan koo maatii 
koon yeroo malee adda nabaafte. Jireenya koos fira waliinan eegale. 
Namni eenyummaa ofii yaadu sammuu balaa qaba, hin'dhiphatu, 
ofiif qofa osoo hintaane saba bal'aat yaada, gammachuunis jiraata, 
abdii bal aatu fuuldura isaa jira. Nyaachuuf osoo hintaane eenyummaa 


ofiif jiraata. Anis jiruu akkanaan eegale. 


UUMAMAAN SIGATUS UUMAAN SIN DAGATU 
Beeloftee dheebottus,rakkattee cingamtus 


Kadhatteetoo dhabdus,barbaaddee dadhabdus 

Maatiif lammii dhabdus,qaama keen jibbamtus 


Dararaan alagaas,guddaa gad sigabus 
Uumamaan sigatus,uumaan sin dagatuu”2” 
Abdii hin kutatin,kaayyoo dhugaaf kaatee 
Dhugaadhaan jiraattee,uumaakee boonsitee 

Seera uumaa eegdee,uumaakees kabajjee 
Dhugaa ilmoo waagaa,kunuunsitee gabdee 
Seer-uumaaf uumamaa,cimsitee gabattee 
Ayyaantummaa dhalaas hundeesaa yaadattee 
Guyyaa dhaloota kees oftaatee muldhattee 
Safuu jirus eegdee yoo itti gajeelte 
Uumaan sindagatu yoo ati oftaate “2” 
Seera uumaa eegii waaga kee waammadhu 
Dhala addunyaa shanan cimsii adda baafadhu 

Eenyummaa isaanis tolchiitii baradhu 
Seerotasaan qaban gajeelloon hubadhu 
Yaboo sirraa qaban marasaa raawwadhu 
Seera ittiin bulmaataa marasaa hubadhu 
Irbuuf safuu qabuu sana adda baafadhu 


Ofta'ii muldhadhu maxxannees bagadhu 

Uumaan sindagatuu waan kana raawwadhu 2 


Seenaadhaan dhalatee,seenaa malee hafe 
Dhugaadhaan guddatee,kijibaan muldhate 
Qabeenyaan dhalatee,hiyyummaan guddate 
Tokkummaan dhalatee,faca`ee muldhate 
Sooressummaa dhiisee,hiyyummaa filate 
Maalii yaa lammii koo,kan kanaaf nu late 
Dhugaan jira jennee,yeroo dudubbannu 
Akka dhugaa hinbeeknetti,wayita salphannu 
Biyya qabna jechaa osoo dudubbannuu 
Biyya keenyarratti maali kan haphannu 
Afaan gabna jedhee osoon ittiin boonu 
Isaan alagaatiin maaliif-ree kan oolu 
Caasee caccaafamee,raasee rarraafamee 
Dubbadheef dhiitamee,barreesseef qabamee 
Ilaallaan laalamee,hojjannaan hidhamee 
Laali seenaan kenyas,kanumaaf dhabamee 
Goonni ilmaan biyyaa,biyyoof dabalamee (2) 
| Gadheen hin dhalatin,dhalattu hin gudatin 


Seenaa hadheessitii, dhugaas ni awwaaltii 


34 


Goota diinaaf laattii, lammiikoo abaartii 


Wallaalan abbaaltii,bidden garaa nyaattii 
Garaasheetiif jettee,gurgurti lammiishii 
Kanaafis hin turin,turraanis hin bulin 
Ilmi isaa hin dhalatin,dhalatu hin guddatin 
Sanyii nu balleessaa,uumamas Jallisaa 
Kanaafuu lammiikoo,of ta'ii muuldhadhu 
Dhugaa waagaa beekii,cimsiitoo qabadhu 
Uumamaan si gatus,uumaan si hin dagatuu.... 
Jallattee hin jiraatin,ofta ii muuldhadhuu.. .(2) 


Hiriyaa laman qaba, isaanis kaayyoof eenyummaa kooti. Ofirraa 
nahinfageessan. Morma ofii jalatti naqabatu. Akkuma haadhaafi 
ilmoo yookiimmoo abbaa manaaf haadha manaati. Jaalala jabduu 
waliif qabna. Aniif, kaayyoof eenyummaan koo. Nuti waliif hiriyaa 
hagaati. Irbuu waaliif seenne qabna. Wal sobuun, wal miliquun, wal 
goomachuun hinjiru. Waliif mul'ata boruuti. Imaanaa warra jiruuf 
hinjirree, kan boru dachii kanarratti dhufaniiti. Kanaaf baay'ee 
waljabeessina. Garuu diinatu walitti nunaquu fedha. Fuula 
hinkenninuuf, anis ta'ee eenyummaaf kaayyoon koo. Diina/goomattuu 
keenya salphisuun beekamna. Akka ishiin dura keenya 
hindhaabbanne ishii goona. Nuti warra eenyummaa keenyaa bitamu 
malee warra garaaf bitamu miti. Oromoo dhiifnee ormatti hingalle, 
ormatu nutti gale malee. 

Eenyummaa koo booda qubeenan wal bare. Qubeen ergan wal bareen 


booda waa barreessunan wal bare. Isa keessa koo naguggubu 
barreessuun xiggoo of bogachiisuun eegale. Akkuman eenyummaa 
koo jaaladhu waa'ee saba koollee barreessuun jaaladha. Yeroo 
jalqabaaf walaloo “yaa abbaa koo” jettu barreesseen abbaa koof 
seenessee dubbise. Dhugumatti gar-malee isatti dhaga'ame. Ni 
boones, niboohes. Abbaan koo barsiisaa eenyummaa koo waan ta'eef 
guddoon isa jaaladha, kabajas, eenyummaa koof ulaa kan naaf bane 


isa waan ta'eef. Goota eenyummaa!! jedheenin isa waama. 


Eenyummaa ofii baruuf maatiin murteessaadha. Maatii eebbifamaatu 
dhala isaa seenaa barsiisa. Karaa hagaa itti mul'isa. Kan osoo seenaa 
beekuu dhala isaa seenaa hinbarsiisin hafe “ibsaa gaanii keessaa ta” uu” 
isaa hindagatinaa. Seenaa beekan nama barsiisuun dirgama maatiiti. 
Kanaafikaa abbaa koo obbo Jabeessaa Milkeessaa kanan jaaladhuf. 
Hiriyoonni abbaa koos galata guddaa qabu, gama seenaa 
nabarsiisuutiin. Gurriif sammuun koommoo eebbifamoodha. Gurra 
waa sirrii dhaga'uuf sammuu waan sirrii hammaaratun qaba. Namni 
eenyummaa isaa beeku rakkoof gidiraa saba isaa keessa jiru akkuma 
salphaatti hubata. Furmaatas itti laata. Kanaafan bogonnaa dhabe. 
Qaamanis nyaatamee dhume. Hirriiba malees bula. Xiigiitu 
nakeessatti biqilee jirma godhate. Hundeen isaa nakeessatti dagaage. 
Lammiin xiigii hingabne galma yaadde osoo hinga'in haftikaa. 


Goomattuun anaaf hidhattee kaatetti, “miganyaaf hudduu of jalaa 
hindhaban” jedhu kaa. Ijoollummaa na'-ilaalti, sammuu koo kana 
sodaatti, eenyummaa koo nakeessaa buggisuu barbaaddi. Ijji ishii 
lamaan haa buggaatu malee. Hiddi eenyummaa koo goomattuuf mitii, 
eenyufuu kan bugga'u miti. Humna jabaan na keessatti bigilee 

dagaage. Ayyaantummaa dhalaafi burgaa dhugaa isheeganamaa, 


uumaan eebbisee naa kennee, na keessatti biqilcheen kan 
guutameedha. Ayyaanaf dhugaa lammiikootu natiksa, irree cimaa 
hin danda'u. Ishiin eenyummaa koo buggisuuf yaaltu ofuma ishiiyyuu 
hundee maal qabdi, kan hundee eenyummaa koo buggisuuf 
kaayyeeffattu. 


Hundee ishii lafarraa haa buqqisu waaqni. Erga yoomii bosoqqeen 
humna horattee Odaa jigsuuf yaalti, raajiidha! Malee. Eenyummaan 
ofii aramaa xaafii, gamadii, garbuu, keessaa miti, kan abbaan argite 
buqqiftee nama keessaa darbitu. Aramaan humna jabaa qabuyyu 
nijira. Akkuma argan buggisuun kan hindanda'amne. Bara aramaanuu 
hinbugga'u jedhee eenyummaa ofiif mormutti alagaan eenyummaa 
keenya cabsuuf yaaltiiree? Raajiidhumaa bar! 


Addunyaa kanarratti eenyummaa ofii caala wanti jaalatamaaf 
kabajamaan hinjiru. Eenyummaa ofiitu jaalala qulqulluu haadhaaf 
abbaa, obboleessaaf obboleettii, ollaaf biyyaa,  hiriyootaaf 
jaalleewwaniif qooduu danda'a. Waan raawwannu hundaaf bu'urri 
eenyummaa keenya. Kan eenyummaa ofii hinbeekne eenyummaa 
namaa tuffattu, of wallaaltuudha, gara jabeettiidha, garaa namaaf 
hinlaaftu, goomattuudha, guddina namaa , sabaaf biyyaa hinfeetu. 
Oromoon kan isaaf jedhee hiraarfama, ajjeefama, gidirfama. Kun 
hundi maaliif ta' ee? Nutu gargar ta'e, hirriibatu hammaate, haadha 
garaatu heddummate, of hibeekneetu babal'ate, of beekaatu nujalaa 
xiggaate, “nama dhalu malee of hindhalan” jedha Oromoon, maal 
godhuree silaa. Osoo of dhaluun danda'ama ta'ee goonni goota 
dhalchee dhalee diina isaa qalee gaggalee lafa naga ture. Maal ta'a 

akkuma maashinni waraqaa baay'isu kan gootota Oromoo baay'isu 


osoo tolfameera ta'ee. 


Xiiqiin jaaladha, kan eenyummaa. Abbaan koos haaluma kana 
ilaaluun “Xiiqii” jedhee maaaa naaf moggaase. Xiiqii Jabeessaa 
Milkeessaati, magaan koo. Magaa dhiiraati. Dhiirummaan saala gofa 
miti, sammuuf onneedha. Sammuun sabaaf biyya ofiif yaaddu haa 
daddagaagdu. Hundeen gadi haafagaatu, dameen haa babal'atu. 
Haalliif amalli koo maatii keessatti adda. Hojii dhiirotaa hojjachuun 
jaaladha. Fakkeenyaaf yeroo abbaan koo qotu harkaa fuudheen gota, 
dallaafaan ijaara. Akkuma dallaa eenyummaa. Gochoota kanammoo 
harmee koo irraan dhaale. Hojii dhiironni hojjatan biraa haftee 
hinbeektu: Abbaan koo obbo Jabeessaa Milkeessaa seenaa saba koo 
nabarsiisuu irratti galata guddoo nabiraa qabu. 


Akkan maatii ijoollee tokko tokkoo ilaaluutti waa baay'een irraa 
hubadha. Maatiinillee akkuma goomattuu, yeroo maatii ofii akka 
seenaa hinbaranne godhanan arga. Dukkana dukkanaa'aa keessatti 
nama guddisan. Yeroo dhala ofii of wallaaltuu taasisan ofii isaaniis 
beekaa ta'anis beekoo/hayyuu jedhamuuree? Wallaaloon jalqabaa 
daa'imman osoo hintaane maatiidhuma kana. Dhala keenya waan 
barsiisuu qabnu mara barsiisuun dirgama ilmaan Oromooti. Ilmaan 
keessaniif daawwitii ta aa. Yeroon ani daa'ima ture sanatti warri ollaa 
keenyaa tokko ijoollee isaanii baay'ee hacuucu. Yeroo keessummaan 
mana isaanii dhufe fiiganii golatti nagamu. Keessummaa duratti 
midhaan hinyaatan. Waa baay'eetu jira. Isaan biroo isinumaaf 
haadhiisu, gochaalee ta anis manni haa lakkaa'u. Ana waliin baay'ee 
walfaallessa. Ani yeroo maanguddoonni mana keenya dhufan akkuma 
isaanii osoon golatti galee taa'a ta'ee waa'ee seenaa saba koo 


38 


hinbarun ture. Manguddoorraa hayyummaatu baratama. Kanaaf 
daa'imman bifa akkanaan guddatan kun hamilee hingaban, sammuun 
isaanii dafee waa hubachuuf nirakkata, sodaataa/ttuu ta'anii guddatu. 
Aadaa keessattillee yeroo daa'immanirratti miidhaan ga'u nijira. 


Garuu naannoo tokko tokkottimmoo manguddoon yeroo dubbii 
hayyummaaf deeman ijoollee xixiqqoo fudhatanii dhaqu. Akka 
ijoolleen kun hayyuummaa itti baraniif. Waan manguddoon haasa'an 
dhaggeeffatu. Garuu yaada kennuun isaaniif hinhayyamamu. Yoo 
wanti isaniif hingalle jiraate abbaa ofiitti gurratti itti himan. Abbaanis 
yaada mucaa isaa erga madaaleen booda manguddootaaf dhiyeessa, 
deebiis walumaan deebisuuf. Sadarkaa itti yaada kennan osoo 
hintaane itti haasaa manguddoo/hayyuu baraniidha. Dhalli haala 
kanaan dhugaa waliin guddate maal akka ta'uu danda'u mara 
keenyaafuu ifa natti fakkaata. Adeemsi akkanaa kun sirritti kan 
mul'atu godina Arsii naawwan hara Zuwaayiin daangeffaman 
akkasumas haroo laangannoon kan daangeeffaman gandoota akka 
Jilaa, Sade- sadeen, Boree, Muunessa kanaaf kannen ani magaa 
hidhoofne kan biroos heddutu jira. Isaan kunnin warra ijoollee isaanii 
hayyummaa barsiisuun fakkeenya guddoo naaf ta'aniidha. Yeroo 
ammaa kana garuu kun haaluma duriitiin jiraa kan jedhuuf deebii isaa 
hawwaasaafi dhalattootuma naannoo sanaaf haa dhiisu. Kanaaf yaa 
ilmaan Oromoo nama seenaa ta'uuf dhala keessan seenaa barsiisaa. 
Kan seenaa ofii hinbeekne of wallaaltuudha. Seenaa namaa awwaalti 
of eeggadhaa. Mana keessaanis qulqulleessaa. Kan seenaa hinbeekne 
mana keessan olkeessanii waliin hinjiraatinaa, kan seenaa saba isaa 
hinfeene diinaan adda miti waan ta'eef. Guyyaa waraabessa sinitti 
ta utuu jiraa walhubadhaa yaa dhalakoo. 

Sabboonaa /sabboontuu kan sabaaf biyyaaf taatu, garuummoo galbii 
gartokkeen jiraattu, kan qe'ee ofii hinqulqulleessine, taa'een booheef 


imimmaan roobsee. “Sabboonummaan maal inni?” mee natti himaa. 
Osoo lammiif kufee ka'uu, biyyaaf wareegamuu osoo 
sabboonaan/ttuun jirtuu maaliif of wallaaltuu kan seenaaf guddina 
lammiif biyyaa ofii hinjaallanne waliin ijaaramnaree? Mee of 
haagaafannukaa. Diina ofii beeknaan salphaadha. Dinni ofii cimaan 
ishii seenaa saba ofii awwaaluuf yaaltu. Ammallee of qulqulleessaa 
mana keessan. (Qalbii walakkaan hinjiraatinaatii. Sabboonaaf 
sabboontuun waliin boonaa, biyya abbaa keessanii irratti waliin horaa, 


baay adhaa. Of awwaaltuu nukeessaa balleessaa. 


Maatiin ofii barsiisaa seenaati. IImaan ofii seenaa barsiisuu, barsiifata 
haagodhannu. “Ilma dhalchuun nama hindhibu magaa moggaasuutu 
nama dhiba malee” jedhu mitiiree. Mul'ifni eenyummaa, yoo waan 
keessa ofii jirtu godaa gadi baasanii aarsaa seenaa olkaa'aniidha. 
Dhalatanii seenaa malee darbuurra dhaloonni ofiiyyuu yoo hafe 
wayya. Akkuma dhaalootan lafa guunne seenaanis lafa guutuu gabna. 
Oromoon daran wal horuu gabna. Hundi keenya ilmaan horree waliin 
guddisuuf seenaa barsiisuu irratti dirgama lammummaa bahuu qabna. 
Eenyummaa isaaniis barsiisaa. Yoo sana waa hunda irraa hafuus 
dandeenya. Galma yaannes geenya. 


Ani nama maallaga naaf arjoomu caala nama seenaa naaf arjomun 
fedha. Seenaa seenaarraa baru. Seenaa hojjatanii dhala dhufuufis 
olkaa'anii darbu. Akka kootti Oromoo keessatti hiyyeessi hiyyeessaa 
gadii isa seenaa saba isaa hinbeeknedha. Kan osoo garoo gabuu 
jaamemmoo Oromoo seenaa ofii hinfeenedha. Isa seenaa saba isaa 
awwaaluuf tattaafatu. Oromoon osoo lammii boonsaa qabduu alagaa 

jala masakkamtummoo ofwaallaaltuudha. Kan eessatti akka duutuuf 


eenyuun akka duutu hin beeknedha. 


Duutullee kan ekeraan ishii hinboganne. Oromoo ta'ee kan diinaaf 
imala deemtu, kan karri qe'ee ishii gara itti bahu hinbeekne, kan karra 
ormaa banaa ooltu, kan karra ofii ofitti cuftee joortu, kan osoo qabduu 
harka ormaa kajeeltu, kanneen ani Oromoo jettanii of yaamtan hundi 
yoo gochoota tortoraa kanarraa osoo of hindeebsin Oromoon of 
hin'yaaminaa. Magaas nunyaatinaa. Akkuma mormaa gadiin of 
awwaltaniin jiraadhaa. 


Oromoon of beekaan, kan biyyaaf, sabaaf yaadu, garuu kan of 
hinbeeknee, eenyummaa ofii hinfeene, eenyummaa Oromoo 
ukkaamsuu fedhu waliin jiraatu mee maal jedhama. Lammii kee isa 
eenyummaa isaa hinbeekne seenaa barsiisi, yoo hinfeene ittuma 
dhiisi, ofiikee garuu irraa of fageessi. Kan osoo beekuu didu kun boru 
siif diina waan ta'eef, “gabsoon manaa eegala”jedhe mitiiree 
qabsaa'aan. Kunis waa malee hin jedhamne, mana qulqullummaa hin 
qabne keessa jiraachuun yoomillee taanan, dhibeelee dawaa hin 
qabneef nama saaxila, beekaa wallaalaa taasisa, osoo lubbuun jiruu 
dhabama, booddees wareegama. Jiruu nama akkanaatu nagugguba, 
mala dhahuufin dhabe. Kanaaf Oromoonni irratti naaf hirmaadhaa, 
fala isaas waliif haa barbaannuu. 


Sabboonaaf sabboontuun waliin deeman bareedan. Wal jaalatanis 
waaliif nahan, galbiin waliif caban, isaan sabaaf biyyaaf yaadan, 
babbareedduuwwan faayaan boonaan, lammii ofiis kabajan, jaalatan 
abdataman, sabboonummaan garaa nama nyaatan, yaawwarra waa 
hundaan miidhagaa, akkam namatti toltu maaloo? Abaaboo akka walii 

walumaan jiraadhaa, horaa heddummaadhaa, hamtuun isin hin'argin, 
sabni isin hinjibbin, yaa gaamakoo isin warra eebbifamoo, dhufti 
keessan bareedaa, isin hawwatamoodha, yeroo hundaayyuu wal biraa 
isin hindhabin. Hamtuun addaan isin hinbaasin. 


Of wallaaltuuf raatoftuu, of dhoksituuf of maksituu waliin 
hindhama'inaa, goomattuuf ulaa hinbaninaa, namni yaadaaf kaayyoo 
tokko waliin qabu waliin rafeellee abjuu tokko waliin arga. Abjuun 
isaanii abjuu bilisummaati. Nyaanni waliin isaan nyaatanis suga. 
Maatiif, lammiif, firaaf, sabaaf, biyyaaf nama wal qixxeessanii 
yaadaniidha. Waliif faaya, lammiif wabiidha. Kan yoomuu 


carraan akkanaa isin miligee galbii gartokkeen jiraattan of ta'aa, of 
barbaadaa, waliin waliif, biyyaaf, sabaaf ta'aa. 


MEE WALIIF BIRMADHAA 
Yaa lammii koo naaf birmadhaa 
Keessa garaa koon himadhaa 

- Yoos tasgabbii nan argadhaa 
Lammiin lammiif naaf awwaadhaa 
Dhugaa jirus mee hubadhaa 
Tokkummaadhaan tattaafadhaa 
Qabsaa'atoon wal qabadhaa 


Rakkoo gabsoon dhufes walirraa qoodadhaa 

Kan gabsoon hidhames wal waliin gaafadhaa 


Lammiin wal waliinii ta'uu itti muuldhisaa 
Hamilee jabeessaa hordoffiillee cimsaa 
Kaayyoon gabsaa'otaas yoos waljajjabeessaa 
Isaan lafaa dhufaas dhugaatti garsiisaa 
Dhaba ofii dhiisee dhugaa isaa cimsaa 
Kaayyoo bilisummaas yoo sana jabeessaa 
Mee waliif birmadhaa waanjiraan Jabeessaa.,,,,,,,,.,......,., 
Orom kaayyoo tokkoof waliin manaa ba'e 
Guyyaa akka carraa harka diinaa gahe 
Hiree addaa argaa kaayyoon tokko ta'ee 
Maatiif ba'aa ta'aa bu aa biyyaaf bahee 
Kanaaf magaan dhahaa gochaa dhugaa tahee 
Mana hidhaa waayyaanneetti Oromoo dhama'ee 
Kaayyoo sabaa qabee gaaffii lammii dhabee 
Maatii isaatiif moo Oromoof hidhamee? 


Gaaffii sabaa dhabnaan maatiin dararamee 


Meegatu taa'ee jiraa gaaffii lammii dhabee 
Dhugaa biyyaaf jedhee meeqaatu dararamee 


Dhimma waloof ba`ee maaliif dagatamee 

Gaaffii sabaa dhabuun meegatu miidhamee 


Hacuuccaan alagaas ittuu dabalamee 
Kaayyoo hagaatiif moo kijibaan qabamee 
“Martuu itti haa yaannu lammiin dararamee 
Kanaafis ni tahaa qabsoon galma dhabee”2 
Mee maalta'a laata osoo walii hirree 
Qabsaa'ota qabsoo ija tokkoon laallee 
Kaayyoosaa cimsinee isaan duukaa buunee 
Rakkataa gargaarree isas galmaan geenyee 
Dararaa waan jiraa osoo irraa baasne 
Yaadaaf xin-sammuusaa haalan jabeessinee 
Hacuuccaa alagaas yoos irraa salphisnee 
Qabsoo lammii isaa duukaa hiriirsisnee 
Qabsoon galma geessii yoo wal jabeessinee `2” 
Kanaaf mee lammii koo wal haa jabeessinuu 
Qabsaa'ota biyyaas ija tokkoon haa laallu 
Isaan hidhamanis haa jajjabeessinuu 
Waanjiraan utubnee waliin haa dhaabbannu 
Wal waliif birmannee qabsaa'aa haa cimsinuu 


Kanas goonu malee gabrummaa hin baanuu 

Hadaraa lammiikoo mee tokko haa taanuu 


Kana waliif dhaamaa Oromonni martinuu...... 


de ie de de 


Haati Fayyineef abbaan ishii yeroo addaan bahan ishiin baay'ee 
daa'ima turte. Waan beektus hingabdu. Maatii koo biratti guddatte. 
Qe'ee obbo Jabeessaa Milkeessaatti. Haati ishimmoo nama biraa 
heerumteetti. Abbaan biddeenaa Fayyenee kunis of jaalataa wayiiti. 
Dirgama lamummaa nama beeku miti. Haati Fayyinee Leelliseen 
Fayyinee baay'ee waan jaallattuuf akka ishii bira jiraattu feeti. 


Abbaan biddeenaa ishiimmoo kana hinfedhu. Fayyineen gidduu 
lamaan kanatti rakkatte. Harmee maaliif narakkiftaa? Jireenya natti 
hindukkaneessin? Waanan gabee gadi dhiisu nahin dhabsiisin? Garuu 
maali carraan keenya kun? Maaliif osoo lubbuun jirtanii haadhas ta'ee 
abbaa dhabnee jiraannalaa? Hubadhaa mee! Ijoolleen haadhaaf abbaa 
malee jiraachuun, guddachuunis godaannisa sammuu nama keessatti 
dhiisee darba. Harmee hubadhumee! Jaalalli haadhaaf abbaa hangam 
akka nama miidhu. Osoon hindhalatin jireenyi dukkanaa. nagabatte.” 
Teessee amma ijji ishii barbada abiddaa fakkaatutti boosse. 
Ijoolummaan jiruun dalga itti gale. Teessee waa yaaduu 'eegalte. 
Haadha ishiirraas abbaa buddeenaa ishiirraas fagaachuu filatte. Akka 
abbaan ishii magaalaa Amboo jiraatu nibeekti. Garuu wal'arganii 
hinbeekan. Gurraacha'eef diimatee isaa hinbeektu. 


Akkoon Fayyinee Aadde Sorseen akkas jedhuun turan. “ Gara 
kuteettii koo! Garaa murtee Fayyee?..... Garuu na'obsitaa? Giiftii koo 
rakkoon kee sirritti natti mul'ata. Garuu maal godhu? Siif malan 
dhabe “imimmaan isaanii morma jalatti wal gahe. Fayyineenis 

teessee yaadaan morma ishii cabsitee akkoo ishii dhaggeeffachaa 
turte. Yeroo isaan yaada isaanii addaan kutan hirriiba yaadaa keessaa 
dammagqtee ija ija isaanii keessa ilaalte. Yeroo imimmaan akkoo ishii 
argitu harka bal'iftee akkoo ishiirratti kufte. “Akkoo! Naa gamte, 
gidiraa Abbaa ormaan dadhabe. Harmeen koo osoo najaallattuu 


hammeenyi abbaa ormaa ishii waliinis gargar nabaasaa jira. 


Maal abbaashii! Harmeen koos ana waliin qalbiin maaf ishii caba. 
Inni cabdee har'aan nageesseyyuu gahaadha. Guyyaa rabbi 
jedhemmoo walumaan darara abbaa ormaafi jiruu dukkanaa keessaa 
bahuun keenya hin'oolu. Abbaa ormaan doorsifamuu manna garaa 
muree gara garaan koo nagajeelchetti sochoo'uu naaf wayya.” Jettee 
Obboleessa ishii angafa mari'achiiftee walumaan abbaa isaanii 
barbaacha gara magaalaa Ambootti qajeelan. 


“Fayyinee! Maali carraan keenya kun? Maaliif yeroo malee gargar 
facaane maaloo? Haadhas, abbaa dhabnee maaliif umrii keenya malee 
dararamna? Rabbiin maaliif jireenya dukkanaa keessa nudhaabe 
maaloo? “ jedhe Boonsaan gadda hamtuun dhagaa tokkotti hirkatee. 


“Dhiisi Boonsaa! Osoo tolaa jedhee harmee keenyaaf tola ture. 
Harmeen keenya inuma boochi, imimmaan ishi yoomi kan qooru? 
Imimmaan harmee keenyaa qoorsuuf wal taanee abbaa ormaa ofirraa 
cabsuu gabna. Qe'ee abbaa keenyaatti abbaa ormaan maaliif 
doorsilamna?. Yaa obholeessa koo! Booreen kun akka garaa si 
hin banne adaraa. Ani deeinsa koo itti fufeera atimmoo harmee irraa 
hin fagaatin. Guy yan deebi'u hin beeku. Gariu achiin haftis jettee hin 
yaadda'in” isaan lachuw barka walitii maratanii imimmaan 
obbolummaa waliif roobsan. 

Boonsatu Fayyinee dugdatti baatee guddise. Kanaal baay'ee ishii 
jaalata. Ishiinis isa jaalatti. Ishiin isarratti lammataa dhalatte. 
Fayyineen of duuba gaggaragltee naannoo harmeen ishii jirtu kana 
Pilaalti. Yaadanimmoo “harmee! ...... Jaaladhee miti. Jiruun kees 
kiyyas hadhooftuu waan taateef. Homaa miti, dhandhami jiruun 
hadhooftuus. Yoo sana hin taane harka abbaa ormaa keessaa bahuun 
hin danda'amu kaa. “Yaada waliin deemti. 


Isaan lachuu abbaa isaanii fakkaatu. Keessattuu obboleessi ishii. 
Magaalaa Amboo ga'anii isaanumaa dhaaba konkolaataatii bahuu 
abbaan isaanii karaa gubbaa rigicha laga hulluugaa gubbaatti walitti 
dhufan. Obboleessi ishii abbaa isaa nibeeka. Fayyineen garuu waan 
beektu hingabdu. “Aa....a...bbaa” jedhe naasuun afuurri isaa gargar 
ciccitaa. Abbaan isaanis obbo Gaarumaan nahee isaan lachuu 
walmaddiitti ilaale. Bakka jirus of wallaale. Garaa dhalaatikaa. 
Fayyineef Boonsaanis walqabatanii garuma isaatti deeman. Harka 
walitti maratan. Imimmaan abbaaf ilmoo walirratti dhangalaasan. 


Fayyineen abbaa ishii waliin har'a kan akka haaraatti wal baran. 
Gaarumaanis erga haadha Boonsaaf Fayyineen addaan baheetii 
achiitti hindeebine. Gaafa ijoollee isaa argu baay'ee boo'e. 
Ofittis gadde, ofis abaare. ljoolleen isaa harka abbaa biddeenaatti 
kufuun isaanii guddoo isa gaddisiise. Akka waan du'eetti of ilaale. 
“Gaabbiif eegeen booda deemti” jedhu mitiiree. Fayyineen darara 
abbaa buddeenaa jibbaaf haadha ishii biraa baate. Ammas abbaa ishii 
waliin jiraachuuf haati biddeenaas rakkistuudha. Kanaaf carraan ishiin 


gabdu mana namaa galtee hojjachuudha. 


Abbaan ishiis warra habashaa tokkotti ishii galche. Jarri warra 
Gondorii achi gale. Afaan Oromoo warra gurratti dhaga'uu hinfeene. 
Fayyineenimmoo afaan amaariffaa nama gurratti dhaga'ee hinbeekne. 
Ijoollee baadiyaati. Jarri lachuu waliif faallaa ta'an. Magaalaa 
dhufuunuu ishiif yeroo jalgabaati. Rakkoon waan nama hingoone 


hinqabukaa. Fayyineen jireenya habashaa waliin itti fufte. Isaanis 
akka ishiin afaan amaariffaa barattuuf amantiin ishii ortodoksii taatu 
ni'akeekkachiisan. Afaan Oromoo akka irraanfattuuf manaa gadi 
hinbaasan. Nama afaan Oromoo dubbatu waliin osoo wal hin'argin 
waggaa sadi guutte. Afaan amaariffaa sirnaan barte. Amantii 
ortodoksiis sirnaan hordofuu eegalte. Garuu onnee ishii irraa miti. 
Mala dhabdeeti malee. Fayyineen gabrummaa lammataa keessa Jirti. 


Mirga afaan ishiin dubbachuullee hingabdu. Mirgi amantaa ishiis 
sarbameera. Mirga lammii ishiif fira ishii waliin wal”arguus 
dhabdeetti. Jiruun ishii dukkana dukkana keessaati. Yeroo kanatti 
ishiin daa'ima umrii waggaa saddeetiiti. Abbaan ishii gaafa guyyaan 
mindaa ishii gahe dhagee mindaa ishii hunda fudhatee deema. Ishiitti 
hinmul'atu. Yoo mindaa ishii isaan gaafattu abbaan kee fudhateera 
jedhuun. Nihojjatti wanti ishiin argattu nyaata garaa ishiitti nyaattu 
duwwaadha. Biddeena alagaa. Nyaatanii nama hin quubsine, kan 
keessa namaa guggubu. 


Jireenyi akkanaa kun baay'ee sammuu ishii nyaachaa dhufe. Of 
barbaaduu eegalte. Afaan ofii irraanfatte, amantaa ofiishii dhabde. 
maaliif?  Yaanni jedhu sammuu ishii keessatti uumamuu eegale. 
Halkan foon ishiitu ciisa malee sammuun ishii bogonnaa dhabe. “ 
Firoota koo irraas gargar baheera. Afaan dhaloota koos alaagaan 
dhabaan jira, amantaan koo bu'uraas alagaan nasarbiteetti. Biyyan 

keessatti dhaladherratti alaa dhuftuun maaliif na'ukkaamsitee, hanga 
yoomittan jiraadha? Ofan barbaada, eenyummaa koon barbaada, 
lammiin barbaada, afaan koon barbaada, barbaacha daangaa 


hingabne” jette. 
AFAAN OROMOO 
Aadaa dhugaan ka'ee googasaa hubatee 
Faaya saba kankoo muldhisee yaadatee 
Aangoon abbaa gadaas isumaan muuldhatee 


Aangessee xiinxalee gadaa murteeffatee 


Naannawasaa laalee tokkummaan too 'atee 
Orom kale kanaa dhugaadhaan guuttamee 
Roorroo diinaa cabsee of ta'ee muldhatee 
Odaa jala taa'ee seerasaa tumatee 
Maalummaa Oromoos haalan wal barsiisee 
Oromiyaan teenyaan marti waliin ka'ee 
Oromummaa dhugaas itti murteeffate 
“bilisummaa hagaas walitti dhaammate” “2” 
Anoo sitti of kennee waag-tokkicha uumaa 
Fira biraa dhabus firri kan koo sumaa” “2” 


Fayyineen akka nama maraatee huuccuu ishii qofa fudhattee gara 
dhaaba konkolaataa gqajeelte. Iddoo dhaloota ishii 8 nibeekti. 

Konkolaataa gara magaalaa Hoolotaa deemtu keessa seentee teesse. 


Afaan dhaloota ishii alagaan ishii sarbeera. Amantii ishiis akkasuma. 
Kunimmoo ishiif gaanii guddaa ishiitti ta'e. Hireen ishii kunis baay'ee 
ishii aarse. Konkolaataa keessa teessee yaadaan ofiin mormiti. 


Waagas komatti. 


Haadhaaf abbaa ishiis abaarti. Osuma ofiin mormaa deemtuu 
magaalaa Hoolotaa geessee Baankii Oromiyaatti irraa buutee baadiyaa 
gara mana keenyatti qajeelte. Deemsa karaas irraanfatteetti. Karaattis 
shamarrummaa ishiin nanroorrifamaalaa jetteetu yaaddofti. Osuma 
yaadaan guggubachaa deemtuu akaakayyuu ishii obbo Jabeessaatti 
dhufte. Naatee ofirra gadi teesse. Isaanis naasuun dhaabbatanii ilaalan. 
Fayyineedha. Itti fiiganii lafaa ol butan. Naasuuf gammachuun wal 
ta'anii humna ishii dhoowwan. Yeroo isaan afaan Oromiffaan ishiitti 
dubbatan ishiin afaan amaariffaan itti dubbatti. Abbaan koo obbo 
Jabeessaan baay'ee nahan. Amboo biyya gootaati. Akkamiin afaan 
ishii dagachuu dandeesse jedhanii ajaa'ibaman! 


Fayyineen waggaa afuriif gabrummaa lammaataa keessa waan turteef 
afaan, aadaa, seenaa ofii ishii dhabsiisuuf tooftaa alagaan irratti 
yaalaa tureedha. Har'a garuu waan bilisa baatu fakkaatti. Maatiif 
lammii bira geessetti. Aniif ishiinis gaafas akka haaratti kan wal 
baranne. Harka walitti marannee walitti boonye. Galgala waliin siree 
tokkorra ciifnee haasofna. Ishiin afaan alagaan animmoo afaan 
kiyyaan. Afaan ishii nidhageessi garuu dubbachuu gocha alagaatu 
ishii irranfachiise. Nuti lachuu laphee cabaan walitti haasofna. 
Imimmaan gaddaa dhangalaasaa. Gocha diinaa walitti hasaasaa. 
Gabrummaa keessatti gabrummaa biraa. Mee hubadhaa yaa lammii 
koo! tooftaa alagaan namarratti raawwattu. 

Fayyineen lammii ishii keessa geessuyyuu ammas haalli jiruu ishii 
akkam akka ta'u mala dhahuu eegalle walumaan. Yeros ani bu'aa 
bahii waaggaa dheeraa booda qormaata kutaa [gita Magaalaa 
Adaamaatti fudhadhus gabxiin naaf dhufuu waan hindandeenyeef kan 
koos mala barbaachisa. Anis ta'ee Fayyineen barachuu akka qabnun 
murteesse. Kanaaf ana maatiin Kolleejjii maaykiroo bizinesii 
Ambootti akkan baradhu murteessan. Kan fayyineemmoo numa 
lamaantu murtii itti kenne. Ishiinis anuma waliin deemtee mana 
baruumsaa akka galtun murteesse. Ani baruumsa eegaluun dura Ambo 
deemee mana barbaaddachuun dirgama waan ta'eef dhaqeen mana 
argadheen kiraa kanfaleen maatii biratti deebi'e. 


Fayyineefimmoo mala tokko arganne. Ammas magaalaa Ambootti 
deebitee akka mana namaa galtuuf jennee maatiitti himne. Kana kan 
beeku nama sadi duwwaadha. Hiriyaa koo Milkiisaa, anaafi Fayyinee 
duwwaatu beeka. Kanaaf ani ammas osoo baruumsi hin`eegalin 
meeshaalee nabarbaachisan qindeeffadhee deebi'uutu narra jira. 
Fayyineemmoo akka dhuguma mana namaa galchuun walumaan gara 
Magaalaa Ambootti qajeelle. Ani meeshaan mana keessatti bitadhe 
yeroof firaasha, uffata qorraafi baaldii bishaaniiti. 


Meeshaaf qarshiin naaf kenname kana duwwaa waan bitu hinturre. 
Garuu yoon ani garshii of harkaa fixe amman maatii biraa dhufutti 
Fayyineen maaliin jiraacha na'eegdiree? Ishiif aarshii naharkatti hafe 
kenneefiin ani gara maatii baadiyaatti deebi'een hanga torbee tokkof 
ture. Fayyineen ammas jiruu waliin gabsoo eegalte. Turtii torbee 
tokko kana keessatti kan ishiin soorattu daabboo bishaaniin ture. 
Sababin isaas meeshaan waa itti bilcheeffataniif wanti 
bilcheeffatanillee hinjiru ture. Alaa nyaachuufimmoo garshichi gahaa 


miti. Ammas jireenya gabsoo eegalte. Yeroo sanatti garshii tokkon 


daabboo xixiggaa afur bitu turan. Garuu daabboo gogaa bishaaniin 
nyaachuun maal namaaf gooti. Du'umarraa yoo nama oolchite malee. 


Fayyineenis daabboo waliin gabsoo akkanaa waliin dabarsan. Qarshii 
tokkoon daabboo xixiggoo kana afur bittee dhufti. Tokkooshii 
nyaatteetu ofirraa fageessitee keessi. Ammas xiqqoo turtee deebitee 
tokko dabalatti. Ammas akka itti hindeebineef xiqqoo amma duraa 
caala ofirraa fageessitee keessi. Dagiigaa muraasaan booda beelli 
hamtuun itti dhaga'amti. 


Bakkuma fageesseen kaa'e jette sanaa fuutee sadaffaa fudhattee 
nyaatti. Ishii haftemmoo hirbaatan nyaadha jettee murteessite. Ammas 
homaa obsuu hindandeenye ishii hafte sana mnyaattee ofirraa 
hobbaafattee qooqa ishii marattee ciifti. Deebitee dhagxee bituuf 
nisaalfatte. Hirbaata ishiis osuma hinyaatin qooqa ishii marattee 
buluuf dirgamte. Fayyineen torbee tokkoof jireenyi ishii haaluma 
kanaan dabarsite. 


Amma Fayyinee waliin jiruu eegalleerra. Nuti lachuu barattoota. 
Waanuma maatiin anaaf kennan irraan waan ishii barbaachisu 
gargaara. Akkuma alagaan afaan ishii dagachiise sana anis afaan ishii 
deebisee ishii barsiiseera. Seena saba ishiis akkasuma. Yeroon kun 
Cariitti 
barattuu kutaa | ti. Aniif ishiin bifaanis gaamanis wal hinfakkaanu, 


Haa 


bara 1998ti. Fayyineenimmoo mana baruumsa sadarkaa 1 


garuu waan tokkoon wal fakkaana. Akkuma koo nama eenyummaa 
ofii jaallattuudha. 


Akkuma koo ijoolummaan, waa'een eenyummaa onnee ishii seente. 
Kaayyoo ishiif-guungumaa deemti. Gaaffii akkanaafaa nagaafachaa 

turte. “Xiiqii, yoomikaa guyyichi”? “guyyaan kamtu Guyyaan ifa 
Pi BJ JI dd 


barii arginu”? “Fayyinee tiyya! Guyyichi fagoo hinjirtu, gahaa jirti, 
najalaa hin'ariifatin. Yoo waliin taanee diina haane guyyichi har "uma 
kana gochuu dandeenya, kanaaf irree tokkoon olhaakaanu!”. 
Imimmaan ija ishii gurguddaa sana keessaa gadi daddarbamu morma 
ishii jalatti wal gahe. Imimmaan eenyummaati. Isa garaa nama raasu. 
Onnachiisee nama kaasu. Hirriibaa nama dammagsu. Yaa eenyummaa 
ofii!!! 


OBSI 
Obsi qaama kan koo,dhugaa barbaadaaf bahee 
Gaaf-tokko galuunsaa,hin oolu milkaa’ee 
Dhugaan abbaa biyyummaa,ifatti yoo bahee 
Jaalleet jaallan dhugaa,dhugaadhaan walgahee 
Urjii nurraa buuteef bakkalchis nuuf bahee 
Tumsaa kaayyoo hagaa addeessis dabaalee 
Kaayyoo tokkummaatiin kanniisnis milkaa'ee 
Dhugaan bahuu hin ooltuu haras barus ta'ee “2” 
Dhaamsi oromummaa Beekaa fi hayyuummaa 
Dhugaan orom-ganamaa Hawwiin bilisummaa 
Waadaaf ofta'ummaan Tokkummaanis humnaa 
Kana walii dhaamaa Oromoon ganamaa ‘2’ 


Obsi oromummaa onnee keessa jiru 


53 


Kaayyoo fi tokkummaan cimee waliin waaru 


Qabsoof goonni kalee walwajjiin gandhaalu 
Dhiiga ofii jigsee bilisummaaf kaatu 
Dhugaa gootaa hin gatu har'as borus ta'u 
Garaa ofiif jedhee lammiisaa hin gurguru 
Miidhameeras jedhee diinaaf harka hin kennu 
Iciitii lammiisaa basaasuuf hin yaalu 
Dirree bahee lolaa mana keessaa hin galu 
Diina isaa cabsuun dhugaadhaan kan galu 
Waadaan oromtichaas kanneenin madaalu 
Obsi goota dhugaas kanaan kan beekkamu “27 
Obsi yaa gabsaa'aa dhugaakee cimsachaa 
Diinaakee fongolchaa kaayyoos bakkaan gahaa 
Dhugaa lammii qaraa kijibaa awwaalaa 
Bilisummaan dhugaas dhugaaf nu gargaaraa 


Gocha alagaan waggaa afuriif ishii irraan gahaa turtetu dhufee ija 
ishii dura dhaabbate. Fayyineen umriin ishii caaluyyuu yaadaan 
waluma gixa. Inumaa nacaaluu feeti. Humnumaanan jalaa tattaafadha 
| malee. Baruumsa ishiinis baay'ee cimtuu turte. Bara kana keessa 
fincilli diddaa gabrummaa barattoota Ambootiin itti fufe. Sababa 

ajjeefamuu Jaagamaa Badheeneetiin. Fayyineenis isaanuma waliin 


fincila diddaa gabrummaa barattoota Amboo waaliin itti fufte. 
Umriin daa'ima taatus eenyummaa ishiin bilchaatetti. Ilmaan Oromoo 
garaa haadha ishiitti eenyummaa ishii barattee dhalachuu gabdi. 
Yeroon hinjirukaa” jetti. 


Fayyineen gaaf tokko sababuma fincila diddaa gabrummaa barattoota 
Ambootiin ka'een poolisii federaalaatiin garmalee reebamte. Yeroon 
kolleejjiidhaa dhufee mana ol seenu mataan firaashii irraatti gadi 
gombifamtee ciifteetti. Ishuma maddii gadi taa'een maal akka taate 
gaafadhe. Reebamuu ishii naaf himte. Anis sobeen “ati maaliif bakka 
lolaa deemte baga sireeban” jedheen itti dheekkame. 


Isa ciiftee jirtu lafaa ol natti kaatee “eenyummaa ofiif dhiitamuuf 
dhidhiitamuun anaaf haaraa miti. Dhageessaa! dabarseera waan 
hundaa. Har'ammoo akka kalee sana diinaan hin doorsifamu. 
Tarkaanfiin kanarraas kan jiraatu taanaan fudhachuuf gophiidha” 
jettee nagaanessite. Naheetuman calliseen ija ishii keessa ilaale. 
Inumaa nadhooftiilaa jedheen ofirratti eegaan ture.  Osoo 
nadhoofteellee yerositti rukutameetuman callisa malee deebii 
wayiituu hingabu. Eenyummaan ofii hangam akka nama waaddu 
waanan beekuuf. 


Hanga torbee tokkoo manni baruumsa isaanii nicufame. Isa booda 
barattootni hunduu wabiin akka baruumsatti deebi'an jedhame. Namni 
wabii namaaf ta'uu danda'ummoo jiraataa magaalichaa duwwaadha. 
Nutimmoo nama baay'een yerositti waan wal hinbeekneef, namni 
biroos wabii waan ishiif ta'uu hindandeenyeef baruumsa ishii irraa 
niari'aamte. Baruumsa ishii itti fufuu waan gabduuf obboleettii koo 

bira godina kibba lixa shawaa aanaa daawootti baruumsa ishii akka 


eegaltu teenyee murteessine. Sababa kanaan ana waliin osoo 
imimmaan obbolummaa, sabboonummaafi lammummaa roobsaa 
gargar baane. Dhugumatti gadda lafee nama  cabsitutu natti 
dhaga'ame. Amma wal bira turretti nuti waliif gorsituu waliiti. 


Waliin waan jallate hunda ni sirreessina, karoorsina, galmaanis 
geenya. Waliif yaaduu bira tarree saba bal'aaf yaanna turre. Erga 
addaan baanees ko'ummaan nutti dhaga`amtus kaayyoo eegalle ittuma 
fufne. Waadaan waliif seenne hanga galma geenyutti waan ta'eef. 
Hiriyaan koo Milkiisaanis akka ishiin baruumsa ishii sirnaan barattuuf 
gargaarsa guddoo nuuf gochaa ture. Yerositti inni barsiisaa ture. 
Hamma hiriyaa mitii lammiin lammii gargaaruu qabu hundaan 
duubatti nurraa hinjenne. 


Diinni waggaa afuriif gabrummaa lammataa keesaa ishii jiraachisaa 
turte albee qarattee ishii duukaa buute. Mana baruumsaatti 
habashoonni gondorii achitti galan gaaffii jaalalaa dhiyeessaniif. “Kan 
teessumatti jibbantu ka'ee namatti sirbiti.”jedhu mitiiree. Warra ishiin 
funyaan qabattee isaan dheessitutu “sijaalanna” jedhanii yeroo gaaffii 
jaalalaa dhiyeessaniif aariin balaqqamte. Gootummaan ija ishiis itti 
babaafte. Lafee ishii qarxam!Xam! gochuuf utaaltee qabatte. Ijoolleen 
irraa qaban. Aariin urgufamaa gara manaa galte. 


Ni boossi, gootummaatu boochisa. “Diina kaleessa waggaa afuriif 
nahacuucaa turetu gaaffii jaalalaa naaf dhiyeessitii? Ammas 
nanyaachuufii? Har'ammoo nanyaachuu hindandeessu. Kaleessa 
kophaatti na'argatteeti, har'a garuu lammii waliinan jira, tooftaa 
keessanis bareera. “Lama nahinsuufan jette jaartiin” jedhama mitiiree. 

Lammaffaa gabroomuun ammoo gadhummaadha. Aariin ilkaan qarti. 
Miilaan lafa dhidhiitti. “bara barri toleef buageetu dhakaa cabsa” 
jedhu mitiiree, alaa dhuftee qe'eetti nutti roorriftikaa, ani bade yaa 
abbaakoo!” harkaan mataa ishii qabattee hirgitee boossi. 


Alagaan ilmaan Oromoo karaa hedduun cabsiti. Meeshaa sagalee 
qabuuf hingabneen. Fakkeenya “tolcha” ykn “falfala” kun tooftaa 
isaanii isa ol'aanaadha. Haala ishii ilaaluun ishiif rafanii hinbulle. 
Faana miila ishii jalaa eeganii biyyoo qicanii, rifeensa mataa ishii 
irraa buggissanii, yuunifoormii ishii bobaa jalaa muranii, gara geesii 
isaanii kan gondarii waggaa afurtama dura magaalaa Tullu boollotti 
galte bira geessan. (eesittiinis ishiin Fayyinee sammuu ishii 
guduunfite. Qaama ishii hunda abiddaan waadduutti kaate. Lubbuu 
` ishiin taphatu, niwatiwaachisu. “Ammas nuwaliin jaalala itti hinfuftu 
taanaan guggubachaatuma jiraatta” jedhanii itti dhaaddatu. 


Jireenyi ishii suukaneessaa ta'e. obboleettiin koos ta'ee maatiin koo 
bakka ishii hingeessine hingaban. Keessattuu bakkee “xabalaa". 
Inumaa yeroo achi geessan daran itti ciman. “Kunimmoo keenya 
mitii” jedhanii itti kolfu. Gaafa dura bakkee “xabalaa” geessan geesiin 
tokko magaa ishii gaafate. Ishiinis “Fayyineedha” jettee itti himte. 
Achiin akkas jedheen “Ayihonim simishiin qayyireesh nayi” jedhee 
deebise. 


Hubadhaa! har'as alagaan nuuf hinrafne. Eenyummaa keenyaan 
mul'achuu, afaan keenyaan dubbachuufi magaa keenyaan waamamuu 
akka hindandeenyellee nugochaa jirti. Ishiinis “isin maal balleessitan 


ç 


anatu gara bade malee “ jetteetu ergasii bakka’ xabalichaatti 


hindeebine. Hiraarfamuuf gidirfamuun ishii waggaa lamaaf ittuma 

fufe. Jiraa ishii qalu, dhiiga ishii dhugu, foon ishiin falfalu. Jiraaf 
du'aa ishii hangisan. Namoota saditu waliin ta'ee akkanatti ishii 
hiraarsa. Baruumsa ishiis akka jibbitu godhan. Sammuu ishii keessatti 


galanii taa'an. 


Yeroo isaan ishii gidirsan imimmaan ishii duwwaatu morma ishii 
jalatti wal gaha. Arraba ishii waan hidhaniif dandeessee hindubbattu. 
lja ishii duwwaan “ maaloo diinni nanyaachaa jirtii maaf narratti 
ilaaltu? Isinillee yeroo diinni nahiraarsitu  teessanii harka 
dhooftuufikaa? Osoo isin jirtanuu diinni albee ishiin qalattee 
nanyaattikaa. Lammiin waliif gaachanaan, anarratti hiika hingabuu?” 
imimmaan eenyummaa dhangalaasaa lammii ishiitti watiwaatti. Gochi 
diinaa kun ishiif isaanitti malee nama birootti hinmul'atu. Dhukaasa 
sagalee hingabneen ishii hiraarsaa jiru. Aalbee hinmul'anneen ishii 
qalu. Foon ishii waaddanii nyaatu. Dhiiga ishii abbuuganii dhugu. 
Diinni gocha kana hunda amma irratti raawwattu ishiin isaaniif harka 
laattee hinbeektu. “yaa rabbi nawaliin jirtaa!"n jecha ishii yeroo 
hundaati. 


“Maaloo yaa rabbi albee diinaa narraa cabsi. Dukkana hamtuu 
keessan jiraa ifatti nabaasi. Harka diinaan jiraa lammiitti namaki, 
keessi koo guggubatee gabbana kee naaf godhi abbaa kiyya, diina 
walakkaa nakeessee lammii irraa nafageessitee maa nadarartalaa? 
Maa alaan diinaa keessa magootee calliftee na'ilaaltaree? Mala 
hinqabu, fala hingabu malaaf fala naaf ta'ikaa yaa rabbi?” yeroo kana 
hunda jettu ofumaan haasofti malee sammuun ishii of hinbeeku. 
Namoota ishii maddii jiranis hinbeektu. Afaan diinaa keessa teessee 
rabbitti watiwaatti. Ishii maddii taa'anii dhaggeeffachuu garaan nama 

PT IE 


hindanda'u. Namatti hinmul'attu malee diina akkanatti ishii hiraarsitu 


kana silaa......... ishii godhuuyyu. 


Diinni Fayyinee qofa osoo hintaane hunda keenya sammuu hiite. Ishii 
waliin galbiin keenya caba. Akka ishiin nujibbitu nuraatti kakaasu. 
Garuu kana gochuu hindandeenye. Ishiin humna diina ofirraa ittiin 
cabsitu dhabde malee tooftaa diinaa hunda nibeekti. Isaanis waamalee 
akkanatti itti hingaman. Kennaa bu'uuraa waagayyoon ishiif kenne, 
kan iciitii diinaa meeshaa sagalee hin gabneen nurratti raawwataniif 
fala tau qabaachuu ishee waan baraniif. Dhugaa kana awwaaluuf 
akkas ishee hiraarsan. Garuu maal godhuree yaaliin isaanii galma hin 
geenyee. Daranuu sababuma kanaan tooftaaf icciitii isaanii baay'ee 
barte. Isaanillee saaxilte. 


Diinni waan Fayyinee akkanatti hiraarsituuf qabdi. Ishiin ijoolleedha. 
Kichuun kun yoo karaatti cabde hamilee uummataatu caba. Hamleen 
uummata kanaa cabuun ammoo isaaniif karaa balaa uuma. Yaa 
lammii koo diinni nuun falfalti, nuttis falfalti. Nuun aarsaa kanfalti. 
Nu'ajjeeftee, qottee nu'awwaaltee, qe'ee keenya dhaaluuf, 
eenyummaa keenya awwaaluuf ture, hintaaneef kaayyoon ishii jalaa 
bahe, icciitiin ishii kan ishiin nuuf qopheessite Fayyineetu dhugaa 
baase. Karoora diinaa fashaleessite. 


Oromoon hinfalfalu, garuu fala nibeeka. Fala ilmaan isaa gidiraa 
keessaa ittiin baasu. Hidhaa diinni guduunfite hiikuu. Eenyummaa 
ofiif aarsaa kanfala malee, falfaluuf ilmoo namaa aarsaa hinkanfalu. 
Gootummaan diinaa keenyaa jala dhabbanna malee meeshaa sagalee 
hingabneen dukkanaan gugguufee dhala namaa hinballeessinu. 
Oromoo kan gidiraa diinaa jala hanga har'aa jiraachise qulqullummaa 

isaati. Qulqullummaan dhugaa waaqaati. Abdii egereeti. Isa dukkanaa 


nubaasu. Qulqullummaan keenya dhiiga dhangalaate bigilchee 
bilisummaa taasisa. Kanaaf qulqullummaa keenyaan galma dhugaan 
eeggannu haageenyu! 


KA w x 


Bara 2000 gara simisteera dhumaatti eebbifamuuf ji'oota muraasatu 
nuhafa. Barattuu waggaa sadaffaan ture. Maatiin koo osoo ofii isaanii 
hinbaratin anaan waan nabarsiisaniif kaayyoo isaanii kana galmaan 
gahuuf jedheen baruumsa koof iddoo guddoon keennaaf. Diinni waan 
meeqaan nugoomatti seetu. Osoo kan udaan nyaannuyyuu ta'ee 
ishiinis waanuma nama fayyadu jetteetu nyaatti. Kaayyoo ishiitikaa, 
nutti inaaffuun. Kaayyoon ofiimmoo udaan mitii kan udaan caala 
ajaa'u osoo jiraatee inuma nama nyaachisa. 


Cancalli diinaa nubiraa hafee hinbeeku. ljoollummaan ciniintee 
nugabatte. Bitamtuun, haati garaa, kaayyoo koo kanarraa nacabsuuf 
lafaa ol 'natti kaate yeroo gormaata dhumaarratti. Kutaan itti barachaa 
jiru keessaa biiroo gorsaa barattootaattin waamame. Koolleejjii kana 
keessa turuun koo waggaa sadaffaadha. Hanga kanatti takkaa biirootti 
waammamee hinbeeku. Har'a kun ta'uun isaa guddoo na'ajaa'ibe. 
Anis erga barsiisaan kutaa baheen booda garuman waamameettan 


qajeele. “Har'a gurri koo maaluma nadhaga'alaa” jechaa. 


Yeroon karra rurrukutee ol seenu barsiisicha duwwaatu jira. 
Dhaabbadheetuman “barsiisaa, har'a maalumaaf nabarbaaddan? Ani 
kolleejjii kana keessa waggaa sadaffaa kooti, hanga turtii koo kanatti 


gaaf tokkollee biirootti waammamee hinbeeku. har'a yeroon biirotti 

waamamu  yeroo jalgabaati. Garuu mee maaliifan barbaadame? 


Maaltu natti yaadame?” jedheen yaada buusee baasa. 


“Maamee bareedduukoo! Taa'imee dura” jedheetu barsiisichi teessoo 
harkaan natti agarsiise. Anis yaadaan “har'a maalumatu ta'aa jiralaa” 
jedheen teessicha gubbaa yaadaan rarra'aa taa'e. “Maal seete 
bareedduu tiyya! Mucaa tokkotu sibarbaada. Hamtuuf miti, gorsuma 
tokko tokkoof malee” naan jennaan, “eenyu gurbichi? Maal immoo 
nagorsa? Haadhamoo abbaa kooti? firamoo lammii kooti? Obboleessa 
moo obboleettii kooti? Inni nagorsuuf hanga asii dhufe kun?” gurri 
koo maalan dhaga'a jedhus raajii kana dhaga'e. 


Akkuman teessicharra taa'enan yaadan sokke. Barsiisichis bilbila 
bilbilee isa dura “mucaa wayiitu sibarbaada” jechaa ture dhiiseeti 
“koottaa haala mijeesseeraa” sagalee jedhun dhaga'e. ol jedheen 
barsiisicha ija keessa ilaale. Jechi inni bilbilaan jedhuuf duraan 
afaaniin natti haasa'aa ture adda natti ta'e. barsiisittii sirrittan 
hubadhee ilaale. Lukkee diinaa wayii natti fakkaatte. Sagaleefi bifa 
ishiitu soqolee wayiiti. Sirrumattan hubadhee ilaale. Qalbiitti natoluu 
dide. Amma yaanni tokko naaf dhufe. “Ilaa barsiisaa barruulee kanatu 
kan ijoolleetti kanaaf na'eegaa waan jiraniif kenneefiin dhufa” n 
jedheen. “Beenuu kenniif hin'turin garuu” jedhee na'akeekkachiise, 
akka waan gatii wayii narraa qabuu. 


“Bakka ati itti dhalatte anis itti gangaladhe” jedhu mitiiree.” Waan ati 
deemtuuf sirratti bareera yaa of wallaaltuu” jedheen bahee taaksii 
yaabbadheen deeme. Inni nagorsuuf rakkates dhufee nadhabnaan 
bilbila natti bilbilan, “Lakki nidogoggortan ani Xiiqii miti” jedheen 
irratti cufe. Anatu gorsaa koo hinbeeku malee inni sirrumatti nabeeka. 

Ulee diinaati ishiin. “Yaa saree osoo waan siin jedhan beektee silaa 
waan siif kennan hin'nyaattu turte” jedha kaa Oromoon yoo 
mammaaku. Anaan kan nadhibu of hinbeekneenillee nama of gootee 
yoo nama gorsuuf kaayyeffattee manaa baatu, ofitti hingaanoftuu 
maaloo? Garuu kan ofirraa baate maal yaaddi malee. Kan waan gurraa 
yaaduuf, waan garaa yaadu akkamiin walqixa ilaalama. Ani garuu 
bakka lukkee /ulee diina kana nan gaana'e. 


Cancalli diinaa narraa hincinne, akka natti raarra'ee jiru natti mul'ata. 
Yeroon isaammoo yeroo qormaataati. Akkasumas guyyaan eebbaa 
dhiyaachaa jira. Ifaajeen maatii koo osoo hinbaratin nabarsiisan 
dhufee , fuuldura koo dhaabbate. Xigaoo dhaabbadheen aariin 
imimmaan gootummaa ofirraan roobse. Deebi'een of abaaruu eegale. 
“Eenyu garaa gahuuf boocha? Eenyummoo garaa hangachuuf? Kan 
lukkee diinaa ishii garaaf eenyummaa ofii awwaalteef, of miitu atuu 
of wallaaltuudha. Kan rabbi jedhe malee kan namaa homaa si 
hin'gootuu jabaadhu. Diina kuffisi malee jalatti hinkufin. Kaayyoo 
diinaa kana cabsitee darbuun kaayyoo kee galmaan gahuu qabda” 
jedheen of jajjabeesse. Ofuma koof hiriyaa ofiif ta'ee. 


Barsiisaa baay'ee sabboonaa tokkotu ture. Kan diinaaf iddoo 
hinlaanne. Duraan nubarsiisaa ture. Dhugaa dubbachuuf taanaan 
adeemsa qabsoo sirrittan irraa baradhe. Onnee sabboonummaa, kanaaf 
baay'een isaan boona. Yeroo kanattimmoo inni MA isaa Finfinneetti 
barachaa jira. Bilbila isaa waan harkaa gabuuf itti bilbileen waan jiru 
` hundaa itti hime. Innis tooftaan akkan ani lukkee diinaa kana jala 
dhaabbadhu sirritti mala naaf dhahe. 

Anis karuma sabboonaan kun naan jedheenan itti deeme. Barii isaa 
kolleejjicha dhageen gorsaa barattootaa kan ta'e bifa hawwaayi 
dhabeettii sana biran deeme. “Giiftii dhuftee? Kaleessa maaliif 
badde”? Gaaffiin nasardinaan animmoo ariifachuun amaluma lukkeeti 
jedheen “ilaa barsiisaa dhugumatti ani yeroo sanatti baay'een rifadhe. 
Maatii koo keessaa namni waata'e natti fakkaateen obsa dhabeen 
deeme malee waan biroo yaadee miti” lallaafaa itti hime. 


“Tole haa ta'u amma hoo nama kalleessaa sana haawaamuuree?” naan 
jennaan anis keessa kootti ` waagatu dhufa seeteeree lukkeedhuma 
diinaa sanaa” jedheen “eeyyen waamaa”n jedheen, kabaja fakkeessee. 
Keessa koottimmoo “lukkee, haadha garaa, osoo garaa kee isa lammii 
ittiin gurgurtu, dhiiga ilmaan Oromoo ittiin lolaaftu, tarsaasanii sareef 
kennanii, sareenuu situffattee sin 'nyaattu malee”n jedha. 


Gorsaan koo kun, diimattee, gurraachoftee, dheeraattee, gabaabbattee 
wantin irraa beeku tokkollee hinjiru. Lafarra hinmul'anneen kun, 
seenaa maal gabdii beekamti silaa? Ammuma ishiin dhuftuttan 
ariifadhe. Lukkee ilaaluu waanan jibbuuf tarii yoon argu nan 
balaggamaa jedhees baay'een yaadda'e. Yeroo lukkittiin garaa ishii 
ruurrii gootee ala ol seentu dhugumatti innin sodaadhe natti dhufe. 
Inuman obse. Osoon hinjaalatinan harka lukkee kanaa isa dhiiga 
ilmaan Oromootiin dhigatame, harka gantuun gabadhe. Harka koo 
ofirraa kutii gati najechisiise. 


Yeroo kana lukkee lammataan, barsiisittiin “haasa'aamee kutaan 
gabaa”jettee nubiraa baate. Silattuu waanan gantuu waliin haasa'u 
maalan gabaree? Osoo udaan caala natti ajooftuun waaliin taa'a. 
Utaalii biraa  bahifaa naan jedha  garaan koo. (Gorsa 

sabboontichaatummoo dhufee dura koo dhaabbata. “Akkamiree abbaa 


biyyaa, obbo Xiiqii? Garuu maaliif magaa dhiiraa kana siif 
moggaasan'ree?” jettee yeroo ishiin nagaafattu aariin osoon hinbeekin 
“Yoon jedhames maarree, kan  surree godhattu hundatu 
dhiiraa?”........... xiggoo waatu natti fure. “Qas----Qas----Qas “ 
jedheetu ilkaan ilkaan tuqaa fakkeessee kolfe. “Kofaltu ofittuu 


kofalti” jedhu mitiiree. 


Anuu ilkaan cabbii fakkaatu baadhee hinkofalle. Gammachuu maalan 
gabaan kolfas. Of wallaaltuun afaan haabantu malee. Keessi koo 
madaadha. “Dhugaa keeti kan surree godhate hundi dhiira miti, garuu 
ana akkamiin ilaalta”? jettee nagaafattee hingaanofneen. “Yaa rabbi 
sitti safuu” jedheetuman “Waa'ee keessanillee eessattan beekaree, 
maaliin beekamtuu?” jedheen deebisee gaafadhe. “Atoo dubbii qabda! 
Amma dhugumaan anaan hinbeektuu ati?” naan jennaan “Dhugaa 
waagaa ani nama akka keessanii kana hinbeeku, waliinis wal baree 
hinbeeku, har'a yeroo jalgabaafan nama akka keessanii kana waliin 
wal arge malee” jedheen isan kabaja fakkeessee ishii waamu, keessa 
koottimmoo “saree saree gadii, biyyoon haadha kee haanyaattu malee 


simitii? ishiin Jaagamaafaa nyaatte. 


Dhiigni ilmaan Oromoo wareegamanii, galaana ta'ee sirraan 
garagalee, sihaanyaatu malee'n jedha garaa guggubachaa. 
Takkammoo “maaluma ta'aa isan keessa kootti ofitti haasa'u yoon 
dhugaa jirtu lukkee kanatti hime jedheen ofiin morma. 
Deebi'eenimmoo “erga yoomii bitamtuun waa'ee  dhugaa 
beektiimmoo” jedheen of deebisa. “Ati nama bilchaattuu wayliti, 
jechoonni ati dubbattu soorgoo fi sookkoo gaba, afaan Oromoo kana 

sirritti bilcheessiteetta fakkaata?” jettee ammas dubbiin natutuguu 
ittuma fufte. 


“ Dhugaadha! Tokkoffaa afaan koo bu'uura waan hundaa waan ta'eef 
gadi fageenyaan baruun dirgama kooti. Itti aanseemmoo, hayyuu 
birattan guddadhe. Abbaan koo hayyuudha. Waa baay'ee nabarsiise. 
Galanni isaas daangaa hingabu. Ani sanyii of wallaaltuus miti. 
Eenyummaa koo nama gadi fageenyaan beeku waanan ta'eef ulee 
alagaa ta'ee hinjiraadhu. Ani abdii uummataati”n jedheen. Lukkeen 
kun ofumaa natuttugxee garaa of guggubaa jirti. 


Afaan baaftee natti dubbachuufillee nandandeenye. Yaada ishii 


...... 


huuccuu eebbaafaa gopheeffatteettaa?” jennaan, “waa'een huuccuu 
eebba koo eenyuun dhiphisaa jiraa? Kan uffatuhoo anaa?” jedheen itti 
deebise. “huuccuunimmoo sibarbaachisa, mee waan akkamii 
barbaaddaa?” naan jennan, ammas keessa kootti “Mu, yaa dhoggittii, 
har'aatti waan naaf ta'uuf hintaane anumatu murteeffachaa ture, 
gorsaa hingabu”n jedheen. “Waan sigargaarru yoo jiraate jedheen” 
naan jette lubbuu dhabeettiin. “Ulfaadhaa! Ani hanga har'aatti 
gargaarsa namaatiin osoo hintaane gargaarsa rabbinan har'a ga'e. 


|. Garuummoo nagargaaruuf maaltu isin kakaaseeraa?” jedheen 
gaafadhe, ija jabaadhee. Silumaayyuu corroqa kana maal ishiitu irraa 
sodaatamas. “Ati mucaa cimtuudha. Maquma kee irraa hubachuun 
nidanda'ama. Nama cimaa jajjabeessuunimmoo waanuma jiru. 
Kanarraa ka'uun” jette ija koo keessa ilaalaa. “Budittii! akkuma 
ilmaan Oromoo meega nyaatte, anallee nanyaachuufii?” jedheen 

keessa kootti. “ Cimaa gargaaruurra osoo laafaa gargaartanii wayya 
natti fakkaata. Cimaan ofiinuu cimaadhaa gargaarsa maalii eeggata?” 


jedheen jechaan adooche. 


“Yeroo baruumsa xummurte hojii nibarbaaddaa?” jennaan. “Maali 
“Tamaarii siraa fallaagii saay hon siraa faxaarii nawu 
hinjedhamnee?” jedheen dubbii afaan ishii keessatti caccabse. Afuura 
du'aa tokkoon “Innillee jedhameera. Garuu warreen akka kee kanaaf 
hinjedhamne” jennaan, “heerriif seerri biyya keessanii meeqa?”n 
jedhee gaafadhe, ija tuffiin ilaalee. “Heerriif seerri biyyaa kanaa 
tokkichuma. Garuu akka feenetti kan bulchu nu'i. Waan "feene 
jallisuuf sirreessuu nidandeenya. Aangoon nuharka jira waan ta'eef”, 
yeroo naan jettu, abidda wayiitu natti gabate. Obseenimmoo “abbaa 
irreef maaltu nagugguba” jedheen of tasgabbeessuu yaala. 


Ana kan nadhibu waa'edhuma kooti. “Yaa leencittii!! Akkanatti 
lukkee deebiin dhabamsiisi malee, ija kee lukkeef hinlaaffisin, 
gootummaan ija itti babaasi, qotii garaa baasi, tuffadhuu hamilee 
cabsi, Leencittii magaa dhiiraa! Kan onneen sibiilaa! Maaloo tokkicha 
Morma ishii kutii irraa darbi akka ishiin lubbuun deebitee 
hinjiraannetti. Reenfa ishiis ciccirii faffacaasi, akka awaalchaaf 
hintaanetti. Yaa sabboontuu tiyya! maaloo eessumaa argamitteelaa 
ati? Deebiinimmoo eessumaa siif dhufalaa? Anoo siinan boone, yeroo 
ati bitamtuu deebiin dafga irraan kuttu. Taa'een harka siif rukutaa 
ture. Yaadanan diyaamandiifaa sibadhaasa. Deebi'eenimmoo, maal 
diyaamandiin, bilisummaa caaltii, badhaasinkee bilisummaadhan siin 
jedha.” waatu keessa kootii nafaarsa, najajjabeessa. Na'onnachiisa. 

Maal silaa waan sanyii dabeessa irraa dhaladhee. Sanyii warra lafeen 
sodaachisuuti. Kan akka J/Taaddasaa Birruu. Agarii Tulluufaa, 
Abdiisaa Aagaa, H/Maarami Gammadaafaa, Elemoo Qilxuu, Jaal 
Magarsaa Barii, Maammoo Mazammir, (@/Guddinaa Tumsaa, 
J/Waagoo Guutuu, J/Laggasaa Wagii fi kanneen ani magaa dhahee 


fixuu hindandeenyeeti. Warren dhaabbiitti, diina fincaan harcaasisan, 
albaatii ofirratti jigsisiisan. Anaa nyaatukaa, yaa leencota koo! 
Biyyoon isinitti haasalphattu. Dhiigni keessan bilisummaa taatee, 
kaatee haadhaabbattu. Isin nuuf wareegamtan. Nutimmoo karaa isin 
dhiigaan tattaraartan gabannee gabsoof haa hiriirru. Waadaan keessan 
waadaa keenya. Nutis kaayyoo keessan galmaan nigeenya. Waadaan 
hincabu hindhangala' us! 


Dhumarratti lukkittiin mataan awwaaroo mishingaafakkaatu “gaafa 
qormaata xummurte anatu dookumentii kee siif fuudhee hojii 
sigalcha” naan hinjettuuree, masaktuun diinaa. Kolfuuf keessa kootu 
waadamaadha. Dhiisuuf dubbiin tortortuu kun nama ajaa'iba. Gidduu 
kanatti rakkadheen “kan barate isin osoo hintaane anamee”n jedheen. 
“Isa hoo beeka. Garuu siif iddoon qophaa'ee jira, kanaaf" yeroo jettu, 
keessa kootti “duutee boolli siif haaqophaa'u malee anaaf kan rabbi 
naaf gopheesse eenyullee narra hinfudhatu”n jedheen, amma garuu 
isuma dhugumaa, dubbiin fangasii kanaa, nabalagamsiisuuf taanaan, 
dubbii dhiiseen afaan dqabadhee taa'e. Biiroo lukkeewwaanii 
balleesseen sababaan qulqulleessituu isaanii nataasifatu jedheen of 
tasgabbeesse. 


Majaan kun! Akka waan nama taatee, anaan afaan baaftee “sin 
jaaladha!” gaafa naan jettu, bilbilaan ta'e malee, osoo qaamaan ta'ee 
mataa ishii dhaheen iddoo lama godhan ture. Ani kan najaallatu 


67 


meegan gaba, sabboontota kuullee ilkaan cabbii, uffatan bareedan, 
yaadaan qalbii nama hatan, kan waa marti isaanii miidhagaa, kan 


onneen sibiilaa, eenyummaaf kaayyoo isaaniin boonan, ani yooman 
dhabee beeka. Bilisummaan dhabe malee. “Yartuun of hin'ilaaltuu 
nama ilaaltee rakkatti”jedhu mitiiree. Corrogatu caffee keessaa bahee, 
nama ta'ee, nawaliin dhaabbataa? Afaan guutees natti dubbataa? Maal 
ta'alaa osoon bira jiraadhee eeboon garaaf dugda ishii walitti baasee. 
Arraba ishiifaa muree darbee. Yookinimmoo mormaa gadi ishii 
awwaalee, osoon allaattii nyaachisee. Ishiif silaa kanatu mala ture. 
Ishiinis kana beektii bilbilaan xibaartikaa. 


Dhugaa hinawaalin Kijibaan hinboonin 
Lammii kee hin'nyaatin Safuu sabaa hinhaalin 
Beekaadha of seetaa sammuu doofaa baattee 
Kijibaan maal boonta waa hin yaannee taatee 
Loltoota ciccimoo keessa Maaf of dhaabde 
Beekaan biyyaas ana jettee Maal of dhaaddate 
Bitamaa ta'uu kee maaliif of dagatte 
Dhiiga lammii kankee alagaadhaa laatte 
Qaama kee ciccirtee alagaa nyaachifte 
Mee akkamiin atoo beekaa biyyaa taate? 
Akka saree maraattee biyya keessa kaatee 


Basaastee galdaatee loltuu cimaa taatee 

Oduu dharaatins yoom dhugaa awwalte(2) 
Maaloo yaa saba koo kana dhageessanii 
Oromoo bitamtuuf magaa maal keessanii 
Goobana Daacceetiin maaf adda baaftanii. 


Maaliif rabbiin! Gootawwan irbaata biyyoo godhee, bosoqqee lubbuu 
itti horee jiraachisaa? Maaliif yaa waagi! Yeroo tokko tokkommoo 
rabbi kan jaalatu fudhata, jechi jedhus nijira. Garuu kun dhugaa ta'uu 
nidanda'a. Gaarii hundatu hawwata, kan ofii godhachuuf tattaafata. 
Gaariin garuu, kan abbaa hundaa ta'uu hinfedhu. Kan ofii ta'ee 
jiraachuu fedha. Kanaaf natti fakkaata rabbillee gootota keenya kan 
nurraa fudhateef. 


Maaloo yaa rabbi! (Gootota bilisummaa dheebotanii, osoo 
hindhandhamin darban nuuf deebisii, kosii nukeessaa qulqulleessi. 
Biyya kan abbaa taasisi. Bilisummaas nugonfachiisikaa. Ati maal 
dadhabdaree gooftaa! Waa hundi harka kee jiraa. Dhabdee 
hinligeeffattu, wallaaltees hindogoggortu, jibbitees nama hinmiitu, 
kennitees namarraa hinfudhattu, yaa badhaasaa waan hundaa! 
bilisummaa nugonfachiisi. Mallattoo dhiiga goototaa, Alaabaa keenya 
olkaasi. Alagaan nucungursaa, nuhiraarsa, nugidirsa, keenya nyaata 
deebi'ees nunyaata, maaloo yaa rabbi ati afaan diinaa nurraa cabsikaa! 


*** ve de 


“Ati hiriyaa koo isa dhugaati. Hiriyummaa qofa miti, nuti waliif 
dhiiga. Keessumattuu kan hiriyummaafi dhiigummaa keenya 
cimsemmoo kaayyoo keenya. Kaayyoo walitti dhufneef hubannee, 
bu'aa ba'ii heddu waliin bunee baanerra. Haata'u malee kaayyichi 


ammas galma hingeenye. Armaan dura ani hiriyaa lama qofan gaba 


ture. Isaanis kaayyoo koof eenyummaa koo qofa turan, boodderra 
garuu akkuma abbaa kee goota biyyaaf dhaabbatte sise'een hiriyaa 
sadaffaa sigodhadhe. Hiriyoonni lamaan duraanii haala kee kana 
sirritti hin jaalanne. 


Yaadadhu kaa! 


Lafee dirreerra facaate, dhiiga dirreerra lolaate, du'a abbaa keetii. Yaa 
abbaa garaa! Qoonqoon midhaan siif nyaattee, quuftee garaa 
guuttattee, yoo diriirfattee raftu, ekeraan abbaa kee biyyoo keessaa 
yoo imimmaan dhangalaasu, mee maaltu si'eeggata? Lafeetu lilmoo 
ta'ee siwaraana. Dhiigatu galaana taa'ee sinyaata” 


“Xiiqii, har'a quugama Cimaatu keessa kee jira natti fakkaata, garuu 
maal dhageesse?” naan jedhe Waagjiraan osoon ani yaada 
dubbachuuf ka'e hinxummurin dubbii afaanitti nagabee.“Maal 
godhuree? Durillee walumaan quugamna turre. Ati guugama keessaa 
waan baate fakkaatta. Siif addatti waan siiga'etu nadhibe malee, 
akkan beekuttillee galmi ilmaan Oromoo tokkichuma. Siif galmi biraa 
yoo banamellee hinbeeku. Garuu waa'een du'a abbaakee booree garaa 
sikaa'eelaa? 


boqoongoo bagagxuu lafaa 
maaltu osoo hindhagin hafaa 
yoo saree Jimmaa malee 
maaltu nyaata gurra abbaa 


yoo gadhee ilmaa malee, jedhe geerraraan, 

Abbaan kee ilma sigofa qabaaatullee, lammii gumaa isaa baasu heddu 
qaba. Kan yoomillee hin banne seenaa olkaa'ee darbe. “nama dhalu 
malee of hindhalan” jedha Oromoon yoo mammaaku. Osoo leenci 
leencuma akka isaa dhala ta'ee obbo Amansiisaan, ge'een isaanii 
akkanatti gaaddidduun irraa hin ka'u ture. 


“Waa'een du'a abbaa koo booree garaa nakaa'ullee fallin abbaa koo 
jiraachisee boolla keessaa ittiin baasu hinjiru. Kanaaf ani jiraachuun 
fedha”naan jedhe afaan guuttatee. “Yaa saree! Haadha garaa, goota 
sana irraa uumamtee har'a yeroo lukkee waliin taatee lammii kee 
gurgurtu, seenaan abbaa kees ta'ee kan lammii keetii sigaafachuun 
isaa hin'oolu” 


Jireenya baay'eetu jira. Gidirsituu, hiraarsituu, bashannansiiftuu, 
gammachiiftuu, gaddisiistuu, abbaan jireenya isaa fakkaata. Inni 
eenyummaa isaaf cabu, caccabu, gidiru, hiraarfamu, keessi isaa 
yoomillee gammachuu hin'argatu. Godaamnisa hin fayyine keessa 
isaatti baatee jiraata. Waa'ee eenyummaatu akka waraansa laphee 
jalaatti isa aachisa. Inni gaaraaf yaadu garuu, garaan isaa guunnan 
wanti hundi isaaf guutuudha. “ Kan garaa malee kan magaa maaltu 
nadhibe jedhe waraabeessi” jedha Oromoon yoo mammaaku. “Akkan 
hubadhutti, jireenya garaa filatte fakkaatta? Garuu, garaadhuma 
akkanaa baattetu waliin jiraachaa turree? Safuu yaa garaa nama tokko 
tokkoo! Edaa kan udaan caala ajaa'u of keessatti baatee deemaa? 
Wayi yaa'diina! Osoo nuti hin beekiin urtee, u'urtee nukeessa seente. 


Akka silmii bobaa nugabattee, nudhorti. Guddina nudhoorkiti. Ani 
yeroo tokko tokko namni ilmaaf ykn intalaaf yeroo magaa moggaasu, 
waan boruutu itti mul'ata natti fakkaata. Kanaaf obbo Amanisiisaan 

yeroo Waagjiraaf maqaa moggaasan “ati nama booree koo naaf 
deebisu miti. Daana'oodha! Imaanaa nyaatta, kanaaf booree koos 
ta'ee, imaanaa saba kanaaf Waaqni jira!” waan jedhan fakkaatu. 


“Kan teessumatti jibban kaatee namatti sirbiti” jedhu mitiiree, kanan 
Waadgjiraa jibbee, bakka geessu dhabe Almaaz isatti dabalamtee yeroo 
manatti ol natti seenan sireerraa ol jedheen hirkadheen taa'e. Waa 
xiggoo yaaduun eegale. Almaaz jechuun jecha “Oromoo” jedhu nama 
balaaleffattu turte. Har'ammoo Waagjiraa harka qabattee mana koo 
dhufte. Yeroon gocha ishii sana yaadadhu utaaleen siree irraa bu'een 
fuuldura isaanii dhaabbadhe. “Yaa bada sarittii! Kan kee nahangateetu 
diina qabdee mana koo dhuftaa? Lameen keessanuu osoon ija keessan 
hin ,balleessin narraa bahaa! Giiftii! afaan Oromoo baraniif ani 
Oromoodha ofiin jechuun waan hin'yaadamne, waan ta'eef nujala 
hin'foqoqin” waanan jedhun wallaaleen aariin guggubadhee. 


Waagjiraan erga Almaaz waliin jaalala eegalee oolee bubbuleera. 
Fega guyyaa ishii waliin jaalala jalqabeetii, karaan baruumsaa 
dukkana ta'ee itti mul ate. Ishiinis “sijaaladhe, siifdu'e!” jettee, harka 
ishiitti erga galfatteen booda, kallatti ishiin ajajjeen ala akka inni 
hinsochoone goote. Firaafi lammii isaan addaan kutte. Haadha isaa, 
kan gurra abbaamanaa koo hinballeessu jettee, kophaa ishii mana 
keessatti gatee, qe'ee warra Almaazitti gale. Qe'ee warra 


soddaa........ safuuuu!!!!!U!! 


Adeemsi Waaqjiraa, erga natti toluu didee oolee buleera. Garuu 
hamma hiriyummaafi dhiigummaa, gadi teechisee gorsuu hindhiifne. 
Dubbichatu “maal baasuuf dhama raasu” ta'e malee. Nyaattumee 
dhiiraa, ta'anii dhalachuu manna, dhaloonni ofii osoo hafee wayya. 

Maalta'a maaloo! Gotichi Oromoo obbo Amansiisaa hamma biyyoon 
nyaatte, si'iin osoo qarcaaftee?  Namaaf hingalle malee isaaniif 
galeera. Magaa isaas waa malee hin moggaafneef. Obboleessas ta'ee 
obboleettii wayiituu hingaban. Mucaan isaanii kunis ilaallan onnee 
isaan seenuu dide fakkaata. “Waan hundaafuu waaqni jira” jedhan. 


Gooftaakoo! Uumaan kee baay'ee na'ajaa'iba. “Garaan haadhaa 
burreedha” jedhu mitiiree? Kaan bifa tolchee, galbii busheessa, qalbii 
tolchee bifa balleessa, ormaaf beekaa godhee kan isaa wallaalichisa, 
kan isaa jibbisiisee kan ormaa jaalachiisa. Garaa haadhatu burree ta'ee 
joorsee nujaawwarsa. Yaadaan waljala nudabarsa. Yaanni tokkoo ol 
kan tokkoommoo gadi, madaala walii eeganii deemuun hinjiru. Tokko 
fiigee ammuma bira ga'uu barbaada. Tokkommoo suutuma 
tarkaanfatee galma yaade ga'uu fedha. 


Miirri sochii sammuu keenyaa gargar. Yoomittuu namni bilisummaa 
saba isaa jibbu jira jedhee hin'yaadu. Akka bilisoomtuuf garuu aarsaa 
kanfaluu hin fedhu malee. Namni bilisummaa biyya isaa hinfeene 
ofumaayyuu waa'ee biyyaa waanbeeku hingabu. Inni biyyaaf, biyyis 
isaat, maal akka ta'e orma gaaffii deema jechuudha. Salphattuu of 
hinbeeknee, akkanaa irraa rabbi nu haa baraaru. Oromoo of ta'i! wal 
ta'i! waliinis lafaa ol ka'i! Kun dhaamsa gabsaa'ota bilisummaaf 


wareegamaniiti. 


Waa tokkotu isarraa abdii nakutachiisuu dide. Abban isaa obbo 
Amansiisaan abbaa koo waliin barsiisaa eenyummaa koo turan. 
Yerosumaa Waagjiraan abbaa hayyuu akkanaa osoo gabuu, sammuu 
hayyummaa hammaarrachuu fedhu duwwaa baatee joora. Waa hunda 

wal bira hinfidu. “Reeffa firaa torba garagalchu”  waanuma 
Waagjiraan rakkate beekuun gaba jedheetan barbaacha manaa bahe. 


Waan Waagjiraan keessa jiru mara nandhaga'e. Akkuma mataan koo 
gadi nacabetti ka'een gara mana kootti deebi''e. Balbala koo 
cufadheen, akkuma daa'imaan Waagjiraaf hirgifadheen booheef. 
“Waagjiraa, duutee du'a keerra dhaabbadhee boohuu manna, jiraa 
keetti osoo ijji kee na'arguu siif boohuu naaf wayya. Obbo 
jiru hin'argin. Silammoo innuu dura keessan dhabbatee waan yartuu 
akkanaa hinraawwatu. Silaa ni obbaafachiiftu turtan. 


“Egaa ammuma yoomitti nyaattuu midhaanii taanee jiraanna maaloo? 
Dhiigni lammii keenyaa erga amma bishaan lafatti dhangala'eellee, 
garaa nuhin'quugnee wal abdachuun yoomiif? Dhiigummaan hafuu 
isaatii? Erga Waagjiraan warra dhiiga abbaa isaa dhangalaase waliin 
warra ta'ee, intala isaaniitti galee, ilma dhalchuun maal godharee? 
Dhiigni abbaa isaa kan dirreerra dhangalaate, haati isaa mana ona 
keessatti kophaa ishii teessee imimmaan ishii facaaftee isa abaartu, 
inuma isa jiraachisaa amma?” osoon hin beekin imimmaan koo 
morma jalatti wal nagahe. Yartuun roorrifamuu keenyatu gubee 
nawaadda. 


Abbaan Waagjiraa obbo Amansiisaan, osoo diinni bitaa mirgaa itti 
gungumuu ge'e abbaa isaa jabeessee qabe. Intala sanyii mootii Aadde 
Baaccuu Birraa waliin wal baranii jaalalaanis wal fuudhan. Ishiinis 
akkuma obbo Amansiisaa jajjaba wayiiti. Guddinni obbo Amansiisaa 
goomattuu garaa gugubuyyuu, fira isaa baay'ee gammachiisee. ”Kosh 
kosha! hunda lafa guutuurra, tokkicha qe'e abbaa isaaf utubaa sibiilaa 

ta'e dhalchaanii, yoo du'an maal ofii gaabburee?” jedhan abbaan 
Gaaddisaan obbo Amansiisaa harka dhungatanii. 


Obbo Amansiisaan, obboleessas obboleettis of biraa qabaachuu 
baataniyyuu, Aadde Baaccuu waliin gaachana waliif ta'anii jiraatu. 
“Baacaa!” akka dhiiraatti ishii waamu. “Dafimee boontuu tiyya! Waa 
tokkon gurra sibuusaa” jedhuun teessoo bal'aa tokkorra taa'anii. “ 
Gurri tolaa haa dhaga'u! Mee dafikaa maal dhageessemee?” jettiin, 
Aadde Baaccuun Obbo Amansiisaa maddii ofirra quphantee teesse. “ 
Ka'i giiftii koo namaddii taa'i malee maaliif ofirra teessa, diinni kee 
ofirra haa teessuu!” jedhanii harka qabanii of maddii teessisan. Yoo 
obbo Amansiisaan mana hinjirre Aadde Baaccuun uleefi baatirii ishii 


gabattee akkuma dhiiraatti baatee ala dhaabbatte qe'ee eegdi. 


“Ko'eettii koo! Siif maaltu mala? Osoo dubara leenca akka kee 
argattee baay'een gammada. Garuu maal godhu harkaan hin tolfatanii. 
Aadde Baaccuun yeroo baay'ee deessee ijoolleen harkaa baate. Haalli 
kunimmoo baay'ee gadda garaa isaan nage. Obbo Amansiisaan garuu 
yeroo mara yoo Aadde Baaccuu jajjabeessu “Baaccuu kiyya, dhiisi 
hingaddin, Waagjiraa!” jedhaan. Ishiinis “Moo! Yaa Amansiisaa, 
Tokkicha  taatee dhalatte  tokkicha B taatee  hafuu  keetu 
nagaddisiisamee” jettee gadditi. 


Akkuma obbo Amansiisaan jedhe ijoolleen shan jalaa du'anii 
jahaffaarratti Waagjiraan dhalate. Kanarraa ka'uun magaa kana 
moggaaseef abbaan isaa. Aadde Baaccuufi obbo Amansiisaan erga 
gaafa qaama tokko ta'aniitii guyyaa tokkollee fuula walitti guuranii 
hinbeekan. Erga Waagjiraan dhalatees gammachuun gammachuurratti 


dabalamee jireenyi isaanii cimee lalise. 

Waagjiraan erga jabaatee obbo Amansiisaan harka gabatanii asiifi 
achi deemanii taphachiisu. Akka hiriyaatti waliin bashannanu. 
“Waagee, ati hambaa kooti. 1joolleen shan sidura dhalatan dhumanii, 
ati jahaffaarratti dhalattee naf hafte. Ani garuu tokkochuma ta'een 
dhaladhe. Haata'uutii tokkicha ta'uun nuti lachuu akkuma tokko. 
Baay'ataniif miti yaa gurbaa! Qalbii baay'ifachuudha malee. 
Tokkicha ta'us, eenyummaafi kaayyoo kootiif hangadhee hin beeku. 
Atimmoo anaan dachaan akka caaltu imaanaa abbummaaf 


lammummaa sirra kaa'eera” jedhanii gorsu. 


Tokkichummaa kootiin rakkoon namudate hinjiru. Akkuma diimni 
jirtu lammiinis waan jiruuf yaadda'ee hinbeeku. Gurra abbaa koos 
hin'nyaanne. Akkuma agartu kana ge'een abbaa koo akkuma yeroo 
inni lubbuun jiruu kabajaafi ulfina gaba. Ani garuu osoo ati 
hindhalatin, yaanni hamtuun keessa koo seentee turte. Badii qe'ee 
koofi ormi nadhaaluu isaatu natti mul'ata ture. Har'ammoo yaaddoo 
kana dandamadheera. 


Waagjira! Osoon jedhuu, ati naaf dhalatteen yaaddoo koo irraa bilisa 
ta'e. Egaa ilmi namaa gaafa dhalatu malee, gaafa du'uufi akkamitti 
akka du'u waan hinbeekneef, jajjabee dhiiraa ta'i. Ana qofa miti 
lammiitu si'abdata, biyya keef gaachana ta'uu qabda. Diinaaf ilkaan 


malee garaa hinmul  isin” jedhanii gorsu. 


Waaqjiraan kutaa sadeeti osoo barachaa jiruu diinni obbo 
Amansiisaatti kaayyeffattee, obboleessi abbaa Almaaz qawee qabatee 
laga nyaattu hingalchineetti, ..daggala keessa dhokatee, obbo 
Amansiisaa rasaasa itti dhukaaseen lubbuu isaanii galaafate. 
Veroodhaaf namni isaan ajjeese wallaalamus, adeemsa keessa garuu 

Baggalaa ta'uu irratti baramee jennaan biyya gadi dhiisee bade. 
Waagjiraan garuu gumaa abbaa baasuun yaa hafuutii, warra abbaa 
isaa ajjeese waliin warraafi warra ta'ee intala isaaniitti galuutu hadha 
isaa garaa bobeessa. 


Qe'een abbaa isaa kan dur gaaddisa qabu hawwaa'in irraa ka'ee, 
qobboon qeerraan daraaree, quuroon mana citaa irraa diigee akkuma 
abbaan isaa beekkate, qe'een isaa golgoloofte. Ilmatu qe'ee abbaa 
ijaara jennaan, Waagjiraan garuu kan qe'ee abbaa isaa diigu ta'e. 


“Waagjiraa,”n jedheen duubaan itti dhufee osoo inni afaan banee 
dhaabbatu. “O------ Oo!” jedhe nahee ija koo keessa ilaaluu dadhabee. 
“Lubbuun inuma jirtaa edaa? Yaa gurbaa! Waadaa waliin seenne situ 
diigee diina filatekaa. Mee osoo haada ofitti keesse singalaafatin rafii 
abjuu kee ilaali. Dhiiga abbaa kee kan laga nyaattu hingalchineetti 
dhangala'e yaadadhu. Imimmaan haadha keetii yeroo gabaabduu 
keessatti sigalaafata. Dhaga'i yaa obboleessa koo, lama 
hingabroomin!” jedheeniin gargar deemne. 


Dhaabbateeti, amman ani biraa fagaadhutti na'ilaale. “Wayi yaa 
Xiiqii! Yoomillee garaa narraa hin kutattu jechuudhaa? Gocha kootti 
aartullee ishiin isa kalee sana hin daganne. Maal godhuree diinatu 
shira narratti dalagee akkan Xiigiin wal dhabus ta'e." Yaadaan ofitti 
guungumuutti ka'e. “Xiiqii! Xiiqii!” jedhe ana duukaa fiigee. 
Animmoo keessa kootti “gurbaan kun eenyummaan isaa itti 
dhaga'amaa dhufuun isaa hin'oolu, garuummoo hangi inni amma 
har'aattuu magaa saba kanaa xureesse waan salphaadhaa? “Nagaatti! 
Nagaatti! Gaafa karaa dhugaatti deebite wal'agarraa” jedheen harka 


itti urgufe. 

“Ani sareedha! Saree Saree gadii. Sareen nama dhiiga abbaa 


dhangalaase waliin nyaattee dhugdu caaltu maali? Imaanaa abbaa 
koon nyaadhe. Lammiin gane, ani gantuudha. Waadaa Xiiqii waliin 
seennes cabseen diinaaf waadaa jaalalaa seene. Dhuguma haada ofiin 
ofitti kaa'een of ajjeesurra karaa dhugaatti deebi'uu naaf wayya” 


jedhee yaadaan maraata. 


Oe'ee warra soddaatti saree ta'ee xiqqaa guddaan yoo isa arrabsu, 
gochiifi jechi diinaa halkanii guyyaa yoo isa guggubu, waan abbaan 
isaa yeroo lubbuun jiru itti dhaammate of duuba deebi'ee yoo ilaalu 
guyyaan dukkana itti taate. Nama natti ergee akka kaayyoo isaa 
jalqabaatti deebi'u nagaafachiise. Anis quba ofii ajaa'e jedhanii 
ofirraa waan hinkunneef mana kireesseefii akka inni Almaaz irraa citu 
taasise. Waaqjiraanis waan qabu achuma mana warra ishiitti gatee 


biraa as buutee ta'e. 


ww te K 


Ilaalchafi yaada gaarii maddisiisa, akka manguddooti. Kan walitti 
bu'ellee araarsuun isaaf amala. Lammii walitti fidee wal barsiisa, hojii 
jaalata, nama guddina barbaadu. Haata'u malee amala addaa tokko 
qaba. Keessa isaa baasee abbaa argetti himuu hinbarbaadu. Firaa'ol 
magaa abbaan isaa isaaf moggaase. Umrii daa'imummaatiin ilaalchiif 
yaanni inni gabu abbaa isaa baay'ee ajaa'ibsiisa. lja guutee isa 
hin'ilaalu baay'ee isa qusata. Akka hiriyaatti harka qabatee waliin 
bashannana. Yeroo baay'ee gaaddisa guddaa karra isaanii dura jiru 
jala taa'anii haasa'u. Wanti isaan mari'atan waa'ee seenaa saba 


kanaati. 

Oromoof seenaa isaa irratti waa baay'ee walgaafatu, deebiis walii 
deebisu. Firaa'ol yeroo waa'ee saba kanaa abbaa isaa waliin taa'anii 
mari?atan, hacuuccaan saba kanaa xiiqii keessa isaatti uume. Xiiqii 
eenyummaa, ishii boqonnaa namaaf hinlaanne. Garuummoo 
eenyummaa isaatti baay'ee ittiin boona, eenyummaa isaa jaallata, 
ittiinis dhaaddata. Dhugaa uummata isaas haalan akka baruuf mariin 
inni abbaa isaa waliin taasisu baay'ee isa gargaareera. 


2! Ambootti, Barataa kutaa 12 tj, 


Qormaata biyoolessaaf qophaa'aa jira. Baruumsa isaaf iddoo guddaa 


Firaa'ol mana baruumsa sad. 


waan kennuuf baay'ee dubbisa. Baruumsa duwwaa osoo hintaane 
qu'annoo addunyaa gaggeessa yoo jedhan nama hinsaalfachiisu. 
Lagni ulluugaa Firaa'oliif manuma kitaabaati. Yeroo baay'ee 
baargamoo rukkaa sana keessa taa'uun qu'annaa isaa unkuteessa. 
Guyyaa keessaa sa'aa 8:00 ta'eera. Firaa'ol bakka gu'annaa isaa kana 
deemuuf kootii isaa mataa irra buufatee barruulee isaa qabatee 
gajeele. Laga ulluuqaa osoo hince'in baargamoo tuutii tokko keessa 
seenee bakka isaaf mijatu laallatee taa'e. Osoo qu'annaa isaa 
hin'eegalin naannoo sana to'achuu eegale. Aduun saafaan waan 
bu'eef namni tokkollee wil hinjedhu. Sana booda barruulee isaa 
banee dubbisuu eegale. 


“Tokkummaa tokkummaa 
Yaa ilmaan Oromoo tukkummaa 
Tokkummanis humnaa tokkummaa.....” 


sirbi Nuhoo Goobanaa osoo hin'yaadin gurra isaa seene. Qalbii isaa 
keessatti nahee, barruulee isaa walitti qabee dhaggeeffachuuf 
gammachuun gurra isaa bane. Osuma aalbii si"aayinaan sirba kana 

dhaggeeffatuu sagaleen sirbichaa jalaa fagaachaa dhufnan aaree gara 


dubbisa isaatti deebi'e. 


Dubbisee dubbisee, ol jedhee ija isaa asiifi achi lagicha gubbaa 
naannessa. Fageenyarraa mucayy00 galloon tokko, gara lagichaatti 
dhufaa jirtu arge. Akkuma ishiin itti dhiyaachaa deemtuun qorannoo 
isaa eegale. Magaala galloo, dabbasaa rukkaa duubatti dhaahattee 
bittimsaa deemti. Lagicha gubbaa geessee dhaabbatte. Ija ishii 
lagicharra asiifi achi naannesite. Namuu lagicharra hinjiru. 


“Kophaa koo bishaan kanatti seenuu hingabu, yoo ta'uu baatellee nan 
deebi'a" jettee yaadaan qabamtee dhaabbatte. Firaa'ol laga ce'uu 
sodaachuu ishii waan hubateef bakka qu'atuu ka'ee gara ishiitti 
gajeele. Yoo of duuba naannoftee ilaaltu, gurbaa magaala bareedaan 
shurraabii diimaa kaartaa Oromiyaa ofirraa qabu jala isaatti 
magariisaan “Ilmaan Oromoo!” jedhamee barreeffame ofirraa qabu 
agarte. Osoo hinbeekni keessi ishii baay'ee rifate. Bira ga'ee “afaan 
oromiffaa nidandeessaa?” jedheen. “Afaan Oromiffaa nan danda'a 
siin jechuurra ‘Afaan kooti! osoon siin jedhee natti salphata” jetteen, 
yaadaan waliigaluu isaanii hubatte. “Maarree maal taatetu lagarra 
dhaabbattaree?” jedheen Firaa'ol Galaanee fuuldura isaatti ilaalaa. 
Galaaneen akkuma isaa shurraabii magariisa halluu diimaan 
“Sabboontuu Oromoo” jedhamee barreeffame of irraa qabdu uffattee 


jirti. 


“Rakkoon homtuu nahin’muudanne, bishaan kanatu nasodaachiseen 


dhaabbadhee ilaalaa jira” jetteen. 


“Ce'uu barbaaddee?” jedheen. 

“Eeyyee” jetteen ishiinis. Firaa'olis kofoo isaa jilbatti ol dachaafatee 
harka ishii gabee, dhagaa guddaa tokkorra dhaabbatee utaalchise, 
akkuma lagicha walakkaa ga'aniin barattoonni baay'atanii addaan 
faca'anii gara isaaniitti fiigaa jiru. Isaan lachuu rifatanii daddafanii 
lagicha ce'an. Humni diinaa isaan duuba fiigaa waan jiruuf gadi 


waldhiisanii gargar faca'an. 


k'k k * * 


Hayileen fulbaana | bara 1980 Godina shawaa bahaa Aanaa Boosat 
ganda Araarsoo Biiloo jedhamtu keessatti Abbaa isaa Obbo Kaafaa 
Makonnaniifi Harmee isaa Aadde Habaaboo Raggaasaa irraa dhalate. 
Hayileen ilmaan isaanii heddu keessaa inni isa sadaffaadha. Innis 
guddatee umriin isaa baruumsaaf geenyaan magaalaa Dooniitti mana 
baruumsa sadarkaa 1" Doonitti eegale. ibigan lama booddee gara 
mana baruumsa sadarkaa pit Bofaatti kutaa 37% irraa eegalee hanga 
kutaa 7 ““tti barate. Barri kun bara 1997ture. 


Bara kanatti gabsoon ilmaan Oromoo mootummaa Wayyaanee irratti 
cimaa ture. Hayileenis hanguma yoomittan gabroomee jiraadha 
jechuun gabsoo isaa cimsee itti fufe. “dhaloota kootti yartuun jibba, 
sababin isaas yartuutu nama galaafata waan ta 'eef” jedha. Hayileen 
nama kabajamaafi jaalatamaadha. Goota diinni fuuldura isaa 
hindhaabbannees. Sanyii leencaati. Gootummaa isaatiin dargaggoota 
naannoo Bofaa jiraataniif magaalaa doonii hanga godina Arsii Aanaa 
Jajuutti akka isaan qabsoo isaa duukaa hiriiran taasiseera. Bara 1998 
( Paa 


baruumsa isaa magaalaa Adaamaa mana baruumsa sadarkaa 
lakk.4 tti barachuu eegale. Yeroo kanatti cunqursaan alagaa ilmaan 

Oromootti waan hammaatteef innis baruumsa caala gabsoo saba 


kanaatu onnee isaa guutee jira. 


“Hamma......... yoomiitti? Kan gabrummaa baannu? Alagaanis 
roorrifamnu? Maaloo natti himaakaa? Bilisummaan hawwe! Hawwii 
koo bara dheeraa, yoomiree guyyaan isaa? Kan bilisummaa argannu, 


mataas ol gabannee deemnu” yaadaan of raasa, of dhamaasa. 


Isa jechuun gaddas ta'ee gammachuu akka dhufanitti keessumeessuu 
nama danda'uudha. Isa beekuut lolli tapha” jedhee mammaake 
Abbishee Garbaa. Bara 1999 qormaata biyoolessaa kan kutaa 
saddeettaffaa fudhatee gara mana baruumsa sadarkaa lammaffaa 
Gadal gibuutti barachuu eegale. Yeroo kanatti Hayileen Jajjabee ABO 
fi riphee lolaa ABO waliin magalaa Adaamaa fi Godinaalee Oromiyaa 
hundarratti hojjachaa nama tureedha. “Fegaa lammii koo jabaadhaa 


ni argannaa bilisummaa” jedhee saba isaa Jajjabeessa. 


“Yoomiree, yoom dhuftaree? Inuman si'eegaa abdii hinkutuu, 
yaabareedduu ibsituu dukkanaa, simalees nama hin'taanu, deemnees 
hin fagaannu. Sabatu dhufaatit kee eega. Diinni afaan baasee yoo 
nu'nyaachuuf ta'u maloo yaa ibsituu dukkanaa nuuf birmadhukaa” 
inni waan hin'jenne hin'gabu. Keessumaa dargaggoota ibiddi gabsoo 
keessaa ol'boba u walitti gabee siyaasaan dare€ facaasa, Diinattis gadi 
yaasa. Akka isaan diina ari'anii biraa hinhafnetti, diinnimmoo 


deebitee nutti hindhufnetti ergaa isaa dabarsa. 


Dhaadannoon isaa inni guddaan “warreen dhugaa jallisaniif garaal 

jecha nubasaasaa jiraniif harka hinlaatinaa” kan jedhu ture. Bara 2000 
(ta: ss 7 

kutaa 10 eegalee osuma barachaa jiruu gaafa tokko gara magalaa 


Doonii osoo deemaa jiruu, ergamtoota wayyaaneetiin gabamee godina 

shawaa bahaatti waajjira poolisii Aanaa Adaamaatti hidhan. Haala 
diinaas itti beeka. afaan gabachiisa, uumamuma isaatu waan addaati. 
waa hundaan tottolchee isa uume. Achittis diinaan reebamee 
gidirfamus harka hinlaanne. Waan barbaadan irraa dhabanii hanga 


tursiisan tursiisanii achiin boda gadi lakkisan. 


Turtii mana hidhaan booda barnoota isaa itti deebi'ee qormaata kutaa 
kurnaffaas fudhatee, bara 200lui mana  baruumsa sadarkaa 
lammallaa gophaa'ina Hawaasitti barachuu eegale. Dhuma irrattis 
gormoota biyoolessaa kan kutaa 12% xumuree qabxii gaarii fiduun 
ramaddiin isaa Yuunivarsitii Wallagaa damee Saayinsii Hawaasaa isa 
gaggabnaan gaala guyyaa 6/4/2004 Yuunvarsitii Wallaggaa 
kaampaasii Gimbii seene. Haa ta'u malee achi keessatti turtii guyyaa 
Achiin booda fedha aadaafi afaan isaaf qabu irraan kan ka'e 


muummee afaan Oromoo filate. Sana booda gaala guyyaa 13/04/2004 


Hayileen eenyummaa isaatiif ciisee hinbeeku. Carraan saba kanaa 
baay'ee isa gaddisiisa. Gadduu qofa miti, akka sabin cunqurlamaan 
kun hiree gaddisiiftuul hadhooftuu kana keessaa itti bahuu danda'u 
gilgaala. Gilgaaluu duwwaa miti aarsaa kamiyyuu kanfaluuf duubatti 
jedhee hin beeku. “Ani eenyummaa koo qabadheera, diinnimmoo 


anaan nagabatteetti garuu abbaa injifatu waagatu beeka” jedha. 


Dhugaadha! Sareen erga ilmaan keenya nyaachuu bartee turteetti. 
Maluma afaan ishii nurraa cabsu dhabne malee. Yaa ilmaan sabaa 
diina ofirraa cabsuuf humnaaf meeshaa waraanaa kamiyyuu 


nu'hinbarbaachisu, tokkummaa keenyatu dhukaasa malee hundee 

diinaa nurraa buggisa. Bilisas nubaasa. Dhaamsi Hayilees kanuma 
“wal haataanu, diinas wal irraa yaa haanu!” jedha. Waa'een 
eenyummaa isaa gaaf tokkollee isa bogachiiftee hin beektu. Silattuu 


gabrummaa keessatti boqonnaa akkamiitu jira. 


www 


Diinni uummata keenya bakka jiranitti mankaraarsuun isaaf amala. 
Fakkeenyaaf Godina shawaa bahaatti Aanaa Boosat Gandoota — 
Nayyee furdaa 


Dirree Dagaagaa 
Qacaacullee Gujii 
Margoo Odaa lagaa 


Gandooleen kun bara 1996 lafa keessan tajaajila jallisiif oolchuu 
qabdu jedhuun uummataaf gaaffli dhiyeessaniif. Yaada kanaanis erga 
walii galanii booda uummata mallatteessisiisan. Booddeerra garuu 
gaaffii armaan dura gaafatan dhiisanii gara omisha shankooraatti akka 


jijjiiramu gaaffii uummataaf dhiyeessan. Uummannis waliigalteen 


Falmii mirga lafa isaanii, lafa keenyarraa hin bugqaanu, qubattootas 
taanee hin jiraannu! Kan jedhu ture. Gaaffii kana booddee 
mootummaan akkam gaaffii akkanaa gaafattu jechuun qotee bultoota 
| kana reebuun, hiraarsuuf, doorsisuun itti fufe. Maatiif qe'ee isaanii 


humnaan bittamsanii iddoo tokkotti akka qubattootaatti teessisan. 
| Hubadhaa lafa bal aa akka fedhanitti ijoollee keessa taphachaa ooltu, 


lafa waan fedhan omishanii irraa galfatan, birraa asheeta irraa 


cabsatan gadi lakkisiisanii qubattoota taasisan. 


Yeroo ijoollee garaa googxee haati waan fuutee itti kennitu dhabdu, 
haatiif ilmaan wal gabatanii boohan, ilmaan daartee gullaa deeman, 
mootummaa fayidaa dhuunfaa isaaf jecha yeroo uummata kana 


gidirsu mee isin-hoo maal jetturee? 


Qotee bultoonni kun lafa isaanii irraa yoo xiggaate waggaatti 
Oomisha Boggoolloofi Boloqqee qarxii tokkorraa gara kumtaala 20 
ni'argatu. Amma garuu mootummaan gotee bultoota kana lafa isaanii 
irraa buggisee lafa isaanii omisha shankooraatiif taasiseera. Mana 
jireenyarraa bugaa`anii akka qubattootaatti jiraatu. Ji'atti qarshii 312 
duwwaa argachaa midhaan gabaarraa bitaa jiraatu. Qarshii 312 kana 
akka ligiitti fudhatu malee kan isaaniif kanfalamu bu'aa booddee 


shankoora irraa argamuudha. 


Qotee bulaan lafa isaa tolchee qotee yeroo omisha gahaa argatee 
gabaatti baasu, gootaraatti naqee de'een quufu, birraa asheenni 
dagaagee nama gojomaasisu ijoolleen osoo hin nyaatin ijumaan 
quuftu sun hafee gabaanis, gootaraanis, ijoollenis aalbiin beela'an, 


mootummaan kamiin nyaachisee kamiinimmoo beelessaree? 


Loon isaaniis naannoo margi jiru deemuun godaananii jiraatu. 
Ijoolleenillee yoo omisha shankooraa kana keessa seenan ni adabamu. 
Dachee irratti dhalatanii irratti guddatanitti yeroo daangeffamanii 


jiraatan, jiruu biyya ormaan maal garaagarummaa gabaree? 


Fknf. Ootee bultoota kanaaf mootummaan jaan qarshii 312 kennaaf, 
qotee bulaan tokko ijoollee lOniif isaa ol qabaachuu ni danda'a. 

Har'ammoo boggoolloon kumtaalli tokko qarshii 300, xaafiin 
kumtaalli tokko qarshii 1500 niidha. Kanaaf qotec bulaan kun xaatfii 
.ykn boqgoolloo bitee, waan ittiin nyaatanis bitee dhuguma ji'a ni 


ga'aa? 


Manguddoo Badhaasoo Tumsaa jedhamu gaaffii mootummaan qotee 
bultoota kanaaf kaaseef amma raawwachaa jiru wal gabsiisanii akkas 

jedhanii mammaakan “Namatu qonna deemee intalatti lallabee wagala 
fidi jennaan Wadala jettaa” jette jedhama. Dura gaaffiin mootummaa 
qotee bultoonni kun lafa isaanii tajaajila jallisiif akka oolfatan ture. 
Erga mallatteessisaniin booda garuu humnaan akka isaan lafa isaanii 
irraa bugga'anii lafti isaanii omisha shankooraatiif oolu taasifameera. 
Obbo Badhaasoonis sababa gaaffii lafa isaanii gafataniin heddu 


hiraarfamaniiru. Gandarrattis hidhamaniiru. 


Mirga lafa kanarra akka fedhanitti irra socho'uu, horiin bobba'uu fi 
daa'imman bahanii akka fedha isaaniitti taphachuu hin'qaban. Qotee 
bulaan tokko kan ijoollee kudhaniif isaa ol qabu ni jira, Soranni 
isaanii bittaan, akka duraa sana gootaraa isaanii keessaaa hammaaranii 
“ijoollee isaanii sorachiisuun hin jiru. Lubbuu isaanii of keessatti tiksaa 


jiraatu. 


Qotee bulaan birraa asheeta cabsatee nyaachuu osoo danda'uu, 
omishee callaa hammarrachuu osoo danda'uu har'a gabaadhaa safaree 
yeroo bitatee sooratu mee hanga inni ulfaatu eenyullee hubachuu ni 
danda'a. ljoolleen garaa qooqxee, huccuun daartee, qaamaan 
daalachooftee yeroo mul'attu haati ijoollee ishii waliin galbii cabdee 


jiraatti. 

F EE TE EE i. 
Sababuma omisha shankooraa kanaan wal gabatee laga Marmaarsaa 
jedhamu akka inni lafa omisha shankooraa kana keessa hin ciifneef 
gara magaalaa Oolan-citiitti jallisuun bishaanichi halkan magaalittirra 
garagaluun daa'immaniif warra karaa gubbaa jiraatan namoonni shan 


bishaan kanaan nyaalamanii lubbuun isaanii darbeera. 


Warri Marmaarsaas gaaflji mirga lafa isaanii kana gaafataniif 
namoonni kudha saddeeti (18) Waajjira poolisii Aanaa Adaamaatti 


hidhamaniiru. Reebamanii, gidirfamantiru. 


Karaa biroonimmoo dargaggoonni gandoota kanaa gurmaa'anii 
ashawaa haranii gara magaalaa geessuun jiraatu turan. Erga omishin 
shankooraa eegalamee garuu dargaggoonni kun karaa ittiin ashawaa 
kana haranii gara magaalaa geessan dhaban. Osoo karaan 
konkolaataaf bahe jiruu akka isaan hojii kana hin dalagneef jecha 
achiin deemsa dhoorku. Yeroo konkolaataan achiin darbu nirecbamu, 
nihidhamus. Boodderra dargaggoonni kun lafa isaanii irraas bugqa'an, 
hojii ashawaa haranii jiraachuus dhaban carraan isaan qaban gara 
magaalaa galanii jireenya karaa gubbaa eegaluudha. Hedduun isaanii 


jireenya dhabanii karaa gubbaa jiraachaa jiru. 


Galaaneen rifaatuun erga Firaa'oliin gargar faca aniitii walitti 
hindeebine. Erga mana geesseellee wanti raawwatame hundi raajii 
ishiitti ta'e. “Carraa akkamiiti? Maali carraan akkanaa?” osoo 
hinjaalatin ofiin haasofti. “Maali gurbaan sabboonaan akkanaa! 
“Uffannaan isaa, bifa isaafi amala isaa wal maddii gabdee raajelfatti. 


Ajaa'iba! Sabboonumman waan hundaan tottolcheetu isa uume. Yoon 

“sirritti keessa gadi bu'ee isa hubadhemmoo, sabboonummaan isaa 
daran nabooji uu danda'a. 

Firaa'olis waa'een guyyaa sanaa raajii itti ta e. Galaaneen baay'ee 
garaa isa nyaalte. Osoo magaallee wal hinjijjiirin addaan bahuun 
isaanii garaa isa nyaate. Fessatti akka arguuti akkamitti akka argututu 
isa dhibe. Jaalala Oromummaa ishee obsa namaaf hinlaanne. 
Fenyummaa ofii waliin wal maktee yeroo nama gidirsitu. Maaloo 
nabarbaadi anilleen sin barbaadaa! Jettee onnee Oromummaa keessaa 


namatti bilbiltu. 


“Jaalalli onnee Oromummaa keessatti bigilte hundeen ishii jabduudha. 
Akka, laafaatti waan jigdu miti. Anis ta'ee ati jaalala onnee 
Oromummaa keessatti bigilchine waliif qabna. Yoo qaamaanis 
wal'arguu baannes nuti daawwitii Oromummaa keessatti wal 
doowwachuu nidandeenya. Hin yaaduu hin yaadda'in Faayee 
Oromiyaa!!!!!!!!!!! Kan nuti wal'argine laga Hulluugaa gubbaaiti 
achumatti diinni gargar nufacaafte. Kan deebinee wal'agarru garuu 
Galma bilisummaa keessatti akka ta'e keessi lameen keenyaa sirritti 
beekuu qaba. Garuu yoom laata...?” Firaa'ol keessa isaatti waa 
baay'ee gilgaala, gilgaala jaalala onnee Oromummaa keessatti 
biqiltee. Barbaadee argachuul, argee doowwachuul, ergaa walii? 
dhaammachuuf lameenuu wal barbaadu, barbaacha daangaa hin 


gabne. Garuu yoomiree wal argaan isaanii?79297297222?2?2?? 


Yoom guyyaan isaa barbaadeen sidhabee 
Faayee Oromitittii kuullee bareeda 


Hunduma siif laatee hin gabdu mudaa 

Bifas taanaan sabboonummaa 
Qalbiis taanaan waan hundumaa 
Kottu sin yaama bareedduu Oromiyaa 
Faayee bareedditti suma abdiin kiyyaa(2) 
Oromummaatu wal nubarsiise 
Diinatu gargar nufacaase 
Barbaadeen si argadhaa barbaadi na argadhu 


Walumaan galma yaanne geenyaa hin laafnii jabaadhu(2) 


kak ok k 


Ulee diinaaf osoon hinjilbeeffatin baruumsa koo xummureen gaafa 
guyyaa eebba koo dipaartimentii koo keessaa tokkoffaa bahee yeroon 
magaan koo kolleejjicha keessaa |@ratti yeroon waamamu, abbaan 
koo obbo Jabeessaan amanuu hindandeenye. Gammachuun dirree 
| guutan. Anis mataa diinarran dhaabadhe. Mataa ishiis lafa ilaalchise. 
Maatiis ta'ee firoota akkasumas lammiiwwan koo onneerraa 


najaalatan nan boonse. Maqaa isaaniin ol kaase. 


Eebba koon booda dookumentii koo fudhadheen gara Adaamaatti 
gajeele. Hojiis osoon hin'argatin amma ja Amajjiin ture. Raachatu 
ammas caffee keessaa baatee natti bilbilti. “obbo Xiigji maalif akkana 
baddan abboo”? naan jetti. “Anoo maalan bada kan badiif toltuyyuu 
jiraachatuma hinjirtuu kunoo'n jedheen yaadaan raachittii itti 


na 


agarsiisaa. “Eenyu  isaan kan badiif tolan naan jennaan 
“garaachotakaa `n. “Naaf hingalle” jennaan, “duruu waa isiniif gala 


silaa” yeroon jedhuun. Ni nahe fakkaata sagaleen gadi du `aa deeme. 

Giddumaanan ilma adaadaa koo tokko bira deemeen akkasin jedheen. 
“Nama wayiitu nabarbaada. Maaliit akka ta'e garuu hinbarrc. Meenaa 
gaatadhu” jedheen bilbilaan wal barsiise. Ana duuba waliif bilbiluun 
waa'ee koo walitti himan. Anaal bakka kanatti lachuu anaal dinuma. 
Gufuun ilmaan Oromoo hundi anaal diina. Haadha koof abbaa koollee 
maat hintaane. Sana booda ilmi adaadaa Koo kun yaada wayii naaf 
dhiyeesse. “Fidii koottu hojii nan galchaa naan jedhe kanaafuu gaafa 
kamisaa walumaan deemna” naan jedhe. “hayyee rakkoo maaltu 
jiraree anuu kanan fedha mitii” jedheen lukkee lamaan walitti diree 


biraa sokke. 


Gaala guyyaa beellamichaa ani Adaamaan jira. Waa ce lukkee 
lameenii wantin beeku hiiru. Yeroo hundaa jaraaf waaqan 
kadhadhaaf “maaloo hiriyaa akka keessanii dhabdanii anaan hiriyaa 
godhachuu feetuu?. Yaa qaanii hinbeekneewwan koo? Tortortuu 
lafatti gatamtee homtuu sinyanne. Anaan of gixxeessituu? Amma 
anaan of gixxeessuu yaaltan maal yoo haada mormatti of keessanii 
mukaan of qixxeessitanil of obbafachiiftanihoo? Dhugaa rabbii kun 


isinii filannoo gaariidha. 


Maaloo of jaalaa hintuffatinaakaa? Lafarratti iddoo dhiphisuun 
keessan isiniif jiruu fakkaachuu mala. Isa beekutti garuu jiraa mormaa 
gadiin awwaalamee allaattin ija keessa funaantu.” Foon fuulaa 
cuffauee nyaattu. Garuu foon ajooftuu kanaa maaltu tole jedhee 
nyaata. Biyyoo maaltus simataree. Dacheen Oromiyaas itti 


dheekkamtoo. Biyyi ormaas jiraa ishii ulee godhachuu malee du'aa 


| ishii fudhachuu hinfeetukaa. Jiraatti hintollee. duuti hinbareennet, 
| awwaala hingabnee, raatuu, jaanjoftuu akkanaa eessumatti ofirra 
| darburee? Jiraan ishiis ta ee du'aan ishii barabaraan namattı ajoollli. 
| 

| 

Maalu nurraa dhabamsiisa. Galaanuis ninireelfataa. qileenis ol 


keessaa darbataa. 


Lukkeen yeroo dhumaaf gaafa abdii kutu, bilbila natti bilbilte. 
“Eenyu jedhu?” n jedheen bilbila kaasee. Eenyu akka ta e osuman 
beekuu. “Ahi yaa obbo Xiiqii! Isin inuma diddanikaa?” jennaan. 
“Waan akkam?” jedheen homaattuu ishii lakkaa'uu dideen. ` waanan 
sibarbaaduul beektaa?” nan hinjettuuree harreen ba'aa itti fe'an malee 
waan biroo hinbeekne. “Lakki sanyiin keenya gaalluu mitii'n jedheen. 
“Jechuun?” naan jette deebiftee. “Waan namni keessa isaatti yaadu ni 
beektuu isin?” jedheen deebisee gaafadhe. “Isallee beekuun 
hindanda'amu. Garuu yeroo darbe waa'ee hojii sitti kaaseen lure. 
Hojii argatteettaa?” naan jennaan, “Eeyyee argadheera `n jedheen. 


“Eessatti”? “Maaltu isin dhibe”? jedheen gabaabumatti deebiseet. 


“Akkamiin akkas naan jetta, ani bulchaa biyya kanaatimec” jette 
bosoqqeen. Rabbiif safuu malee silaayyuu lubbu dhabeettiin kun 
waanuma baay'ee yaaddii edaa jedheen “Biyyillee kan lukkee miti, 
yoo ta'ellee kan warreen biyya isaaniil wareegamaniiti. Isinimmoo 
warra biyyaat wareegamu osoo hintaane warra biyya ofii wareegu 
fakkattu.” Jedheen jechaan mataa ishii bakka lamatti booqe. “Akkam 
haasofta intalaa?” naan jennaan , “Yartuutu waan namaan jedhu 
hinbeekne malee ofwallaaltuun akka kee kun anaan akkanatti 
nahiwaamtu. Ani bitamtuu akka kee miti, kabajamtuuf  boontuu 
sabaati. Dhoqqee iddoo itti maragan hingabne wayii” jedheen afaan 


gabsiise. 


“Sii! Hundeefi Gaaddisaa nibeektaa?” jedhe maqaa namoota lamaa 


kanaa natti waamee. “Hinbeeku” jedheen deebiseef. “Amma mana 

hidhaa maa'ikalaawwii jiru” nan jennaan “Jiraatanoo anaan maaltu 
dhiberee waa"ee isaanii `n jedheen. “Sillee kanumatu si`eeggata” naan 
hinjettuu  inumaa. “isa rabbitu beeka amma  yaada kee 
hinxummurree??” jedheen gaafadhe. Silattuu bilbilloo kan waajjiraatil. 
Natti lakkaa'aa waa gabaaree? Gama tokkoon misooma jechaa gama 
kaaniinimmoo biyyattii ofumaa hiyyoomsaa nitaatiiree? Gaaffiin 
tuma fufe. “Ati kalee gabsoo eegalte, Leencooniyyuu kan waaggaa 
dheeraal qabsoo keessa ture har'a nuwaliin jira” waan gaarii tokko 


fakkeessee. 


“Leencoo Lataa jechuun isuma, Xiiqii jechuunimmoo anuma, innis 
na'ta'uu, anis isa ta`uu hindanda'u. kanaaf walitti nuwaamin, waliinis 
numadaalchisin, madaalliin koo anuma mataa kooti. Waa'ee Leencoos 
waan nagalchu tokkollee hijiru"n jedheen. Diinni yeroo abdii 
namarraa dhabdu. Waabaay 'ee haasofli. Waabaay'eenis namatti 
dhaadatti. Raajiidha malee lukkeen maaliin namatti dhaadatti. Seenaa 
moo gootummaa, yoo ta'ellee gaarummaa, isa kamiin namatti 
dhaaddattiree? Lubbuu qaba jettee deemtiree? Anaan kanatu nadhiba. 


Isa yartuun lubbuu horattu, miilaanis dhaabbattee deemtu. 


Fayyinee diinni sammuu ishii keessatti mana ijaarratteetti. Kichuutti 
cabsuutis hidhattee kaateetti. Hiraarsaaf gidiraa irraa dhaabuu 
hindandeenye. Ishii waliin amma Adaamaa jirra. Oromoon “falfala” 
hinbeeku “fala” malee. Kanaaf waa een ishii kun taa'uuf ka'uu 
nudhoorginaan fala barbaaduu eegalle. Oromoon beekaa baay'ee 
qaba. Kan fala lammiif ta'u. Wallaallees miti, waallalleeti malee, 


dhabnees miti harkuma ormaa ilaaluu barreeti malee. Warreen 0500 

hinwallaalin waallaltan. osoo hindhabin harka ormaa ilaaltan, saree 
saree gadii taatanii jiraattan. Maaloo of ta'aa. Off ta aa. Waliif ta'aa. 


Gaafas kan biyyaafis ta uu dandeessan. 


Beekaa Oromoo kan ta'an obbo Dhugaabaas sabaa jedhamu. 
Meeshaa sagalee hingabne diinni ittiin ilmaan keenya sammuu hiitee 
ittiin fixxu icciitii isaa sirritti beeku. Meeshaa sagalee qabuunis ta'ee, 
hingabneen diinni nufixuuf yaaltuyyuu gama fedheenu nuinjifachuu 


hindandeessu. Ishii sammuu Fayyinee hiite waliin gabsoo eegalan. 


“Tolaan dhiisaa? Osoo salphinni biroo isinitti hindhufin” silaayyuu 
diinni ilmaan keenya nyaachuu baratte, tola maalitti beekti yoo 
salphinaa malee. Fayyinee ajjeesuuf yaaluun, maaliif mucaa dhalattuu 
kana guddina ishii jibbu, kan isaanii hinyaattu, isaan kadhaa 
hindeemtu. Jibbiinsuma nurraa gabaniin malee. Kallattii hundaan 
ge'ee keenya onsuuf malee. Qe'een keenya diinan hin'ontu. Tokko 
du'u kumaatamatu dhalata. Oe'een keenyas utubaa eebbaan dhabbate 


waan ta`eef waanyoon hindandeessu. 


Erga beekaan Oromoo Obbo Dhugaabaas Sabaa diinota Fayyinee 
waliin walbaranii olanii bulaniiru. Inumaayyuu dhaadannoon isaanii 
inuma cime. “Fayyinee ajjeefnee qalbii keessan ajjeesuu feena” jedhu. 
“Lafaa ol dhufaa barbaanna. Ishii galbii nama hawwattu. Yoo isaan of 
jalaa caccabsine malee isin akka galaanaatti nurraan garagallaan waan 


nuhambiftan miti” jedhu. 


“kanaaf maal isiniif wayyaree” jedhuun obbo Dhugaabaas. “Meeshaa 
sagalee hingabneen sammuu hunda keessanii hidhuudha. Isin 
gidirsuudha, yoo akkana hintaane isin warra nuuf laafu miti” jedhuun. 
Diinaaf ammas ulfinni ta'uufii dide. Obbo Dhugaabaas Sabaas 

ibidduma diinni ofiin gabsiifie keessa ishii dhaaban. Hammuma 


Fayyineellee obsa dhaban. 


Abidda ofii qabsiisan “Maaloo nurraa dhaamsaa, nideebinaa bakkee 
dhutnetti” jedhanii dabaree isaanii imimmaan morma jalatti wal gaha. 
“Eessaa dhuftan dura?” “Gondarikaa harree yaabbannec dhutne” 
jedhu. “Maaliif harree yaabbattu? fardi hinjiruu biyya keessan?” 
jedheen. “Harreetu falfalaaf tola. Kanaaf harree Manna” jedhu. 
“Hanga ammaatti eessa cessatti Talfaltan? IImaan Oromoo mecqa 


aarsaa kanfaltan? Meegammoo maraachitan himaa?” jedhaman. 


“Heddu maraachine, kan  lubbuu baane  lakkootnee  fixuu 
hindandeenyu, kan osoo lubbuun jiranuu awwaalles baay `eedha. 
Mana keenya keessattis heddu hidhannee jirra. Maaloo nudhiisaa 
auggubannee? Maaliif akkana nuguggubdu? Nuti nugofatu nama guba 
secnee. nama guggubaa turree. Isinis gocha keenya kana jeeiiti isaa ni 
beektuu edaa? Nuti kanaan malee jiraachuu hindandeenyu, dhiigas 
dhuguu barreerra. Dhiiga malee socho`uu hindandeenyu. Kanammoo 
sanyii keenyarraa baranne” jedhu. Diinni kun akka fakkeenyaatti 
naannolee Oromiyaa keessatti iddoo isaan kana itti hojjatan keessaa, 
“Wallaga keessatti dhala Oromoo daa ima xiqgoo saalaan dubartii 
taate jiraa awwaalan. Sababin daa'ima xiqqoo saalaan dubartii taate 
kana osoo lubbuun HON awwaalaniif Oromoon akka wal hin`horreef 


ta'uu isaa ofumaaf ragaa ofirratti bahan. 


Finfinneettimmoo harree bifaan gurraattii taate hadhuura Oromiyaa 
magaalaa Finfinneetti jiraa awwaalan. Bushooftuuttimmoo saa 
dorrobaa bifaan baarruu ta'e hora harsadiitti awwalan. Kun kan ta`eef 


bifti sa'a kanaa burree akkuma ta'e w alii galtee saba kanaas burree 

akka ta'uuf, waliigaltee isaaniis dhabamsiisuufidha. Kunneen warran 
yeroof magaa dhahe malee kutaa Oromiyaa hundatti bakki falfalh kun 


itti hinhojjatamne hinjiru. 


Ergan dhaladhee vaadaanis gaamaanis inuman joora. Joortuun tate. 
Rakkinaaf hinjooru. Eenyummaa kootu najoorsa. “Deemtuu kottee 
awwaaraan” ta'e. Taa'uus hindanda'u, hinjiru bogonnaan, kan bahetu 
hindeebine. dhugaa barbaachan jooraa, olif gadis gaggaafadhce 
homaa ijibaadhe. Qoreetu nawaraana, ishii dhoggee keessaa, buggisee 
hinfixu. okkolaan adeemaa. Qaamanis nyaatamee .... gogee muka 
fakkaadheera. Maaloo yooman bogadhalaa bilisoomee? Isan jaames 
ija banadhee, isan duudes gurri naaf banamee, nama ta'a laata? 
Yadaafi galbiin ofitti deebi`aa? Dukkanni naaf ifee waa hunda ilaalee 
yaraafi gaarii addaan baafadhe, silaa namoomeen, imimmaan haadha 
goototaas goorsa ture. Dhiigni dhangala`es bigilee lalisee bilisummaa 
taa kaa, kaayyoofi akeekni gootichaas galma ga'akaa, ekeraan 
isaaniis gammadinnuu, bilisummaas simatinnuu?  Waansaan walli 
wallaale. Qaamaafi yaadanan joora eessan qubadharee anoo 
jaawwaree? Lammii koo narratti hin'ilaalinaa ba'aa kana narraa 


qooddadhaa, anas nafuraa malee. 


Bitootessa 4/07/03 aniif Milkiisaan dukkaanaa waa bibbitannee gara 
mana keenyaa galaa jirra. Ulaa tokko keessatti konkolaataan 
paajaaroo mootummaa kan ta'e daawwitiin isaa nama hinmul ifne 
tokkotu nutti dhufte. Gara cinaatti jalaa gorre. Edaaa konkolaatittiin 


kan diinaati. Mana keenya bakka isaa to'atteetu deebi'aa jirti, qophii 

boriitiif. Anaan kan nadhibu yoo jiraate nuti waa'ee diinaaf hirriiba 
dhabnee hin beeknu. Eenyummaa keenya duwwaaf hirriiba dhabna 


malee. 


Fayyineen hiraarsi diinaa kun garmalee itti hammaanaan yoo tarii 
sammuun ishii bogate jennee fira bira geessine. Nutti fakkateeti malee 


diinni sammuu ishii hiite eessattuu ishii biraa haftee hin beektu. 


Bitootessa 5/07/03 halkan keessaa sa'aa 10:00 tti humna poolisii 
federaalawaatiin mana keenya keessatti marfamne. Waa balleessince 
miti, Oromummaa keenyaaf dararamna. Hiraarfamnas. Oromummaan 
yakkuma ta'e. Yakka yakkaa olii, kan murtii baay'ee nama adabsiisu. 
Feyyee inuman adabama, ittiinis abaarama, ittiinisdhidhiitama, 
eenyummaan koo faaya kooti isa ofirraa hinmuldine. Ergifadhee 
hingalchine. Inni kanuma kooti, badhaasa rabbiiti. Eenyuyyuu narraa 
hinfudhatu. Narraas hinmulgatu. Dhiiga koo keessa Jira. Ittiinan 
bu'urame. Eessan ofirraa geessaree?  Ormaafan ergisaaree? 
Waanumasaan wallaalee taa'ee xiinxale. Mee natti himaa warri fala 
beektan. Anoo dhumee guggubadhee. Ciinca'us kanuma kooti. 


Eenyufaan mulqadha. 


Biyyi nagaadha jedheen gara hojii deemuuf qaama dhigachaan jira. 
Oliif gadi jechaan jira mana keessa. Waa'ee diinaan marfamuu wantin 
beeku hinjiru. Sa'aa 11:00tti balbala mana keenyaa humna hamtuun 
rukutan. Humni rukuttaa balbalichaa cimaadha. “Eenyu?” jedheen 
sagalee dhageessise. -kifachii kifachii' sagalee jedhun dhaga'e. Anis 
“maaltu maali” jedheen xiqqoo dhaabbadhe. Rukuttaan karrichaa 
garmalee hammaate. Nuti kan manicha keessa jirru nama afur turre. 

Fayyinee, Milkiisaa, Siinboonnaafi ana. Isaanis rukuttaan karraa kun 
isaan naasiseetu hirriibaa dammagan. Anis diina ta'uu bareen karricha 
baneen maddiitti goreen dhaabbadhe. Fiigichaan mana keessatti ol 
timan. Milkiisaafi Siinboonnaan “Ijji wada laay' jedhaniin. 
Nisakkatta'an. Hunda keenyayyuu alatti nuyaasan. Yeroo kanatti 
Fayyineen diinaa irraa hinfayyine. Diinni akkuma sammuu ishii 
keessatti mana ijaarrattetti jirti. Sammuu gartokkeen jiraatti. Yeroo 
hunda yoo nuti gara hojii deemnu ijoollee firaatu dhufee ishii bira 
oola. Halkan halkan nutu eegaa bula. 


Har'a garuu diinni addaan nufacaasuuf. Diina walakkaa taa'een 
rabbiin gaaffii tokko gaafadhe, Fayyinee ija keessa ilaalaa. “Maal 
balleessinee diinni bitaa mirgaan akkana dangee nugabe? Maaloo 
haguma yoomitti hiraarfamna kaa? Argi gooftaa inni waahubachuu 
dandeessu. Bogonnaa dhabneerra. Dararris hammaatte. 
Bilisummaanis fagaatte” osoon hinjaalatin imimmaan fuula koorran 


xuruuruu eegale. 


Eenyummaan koo naboonsa malee naboochisu. Garuu gocha diinaatu 
na'aarse. Abidda natti gabsiise. Garuu humna maalan qabaree? 
Ofumaa guggubachuu malee. Yeroo sa'aa lama ta'u manni keenya 
sakatta'amuu eegale. Ofumaati malee meeshaa waraanaa kam manaa 
gabna. Ofumaa diinni nama hadheessiti malee. Erga mana sakatta'anii 
xummuratanii booda  hunduma keenyayyuu walitti haranii gara 
waajjira sekkuriitii Adaamaa ganda 09iti nugeessan. Gaafa kanarraa 
eegaleeti kaa diinaan gidirfamuu kan eegalle. Erga mana keenyaa 
baanee Aniif Milkiisaan ijumaan alaala teenyee wal to'anna malee 


addaan nubittimsaniiru. 


97 


Milkiisaan abbaa manaa kooti. Baay'ee nama kabajamaaf jaalatamaa, 
nama eenyummaa ofiif wareegamu. Nama lammii isaaf kufee ka'u. 
Umrii dargaggummaa keessa jiraatullee haalliif amalli isaa akka 
hayyuu (manguddoo)ti. Waliin taanee eenyummaa keenya cimsuu, 
faarsuu, jajjabeessuu malee guyyaa tokko ija hamtuun wal ilaallee 
hinbeeknu. Waliinis bu'aa bahii heddu keessa waliin 
gaxxaamurreerra. Lameen keenyayyuu nama obsaaf hamilee cimaa 
gabnu waan taaneef gufuulee numuudatan kamiifuu jilbeeffannee 


hinbeeknu. 


inni anaaf waa hundu, voti. Anis isaaf akkasuma. Nuti lameenuu 
gaafa eenyummaan keenya onnee keessatti nubigilte akka bu'aa 
bahiin, heddu nu'eeggatuuf, nutillee bu'aa bahicha keessa 
gaxxaamurree galma yaanne akka geenyu nibeekna, waan ta`eef waan 
numudatan hundaaf qophii turre. Kanaafikaa diinnis kaayyoof 
waliigaltee keenya kana itti inaaftee kan addaan nubittimsuuf 
hidhattee kaate. Oromoo kaayyoo tokko qabu kan addaan baasuu 
danda'u hinjiru. 


Oromoo addaan fageessuu kan danda'u ofwallaaluu duwwaadha. Yoo 
of beeknee diina keenya beekne waliinuu diina ofirraa haane. Yoo 
ofiinuu wal nyaannemmoo diinaaf wal laanne. Oromoo wal ta'aa! 
Wal ta'uuf kanfaltiin nuti baafnu hinjiru. Wal jaaladhaa maaloo? 
Qe'ee keessanis qulqulleessaa adaraa! Sammuu gartokkeenis 
hinjiraatinaa! Ilmaan keessan hincungursinaa. Abbaan sabboonaa 
haati of wallaaltuu, mee maal fakkaata carraan ijoollee dhalattuu? 
Oromoo! Sammuu eenyummaa kee ittiin gilgaaltu sirritti kunuunsi, 
ittiinis sirritti yaadi. 

Daa'imummaa koottan gidirsamuu eegale. Garuu of wallaalummaan 
nagidirsee hinbeeku. Kun hunda caala naboonsa. Eenyummaa koofan 
gidirfama hanga ammaatti. Kunis sirriidha, waanuman itti gidirfamuu 
gabuttan gidirfamaa jira waan ta'eef ani yoomillee “Boontuu 
Oromooti!” of gaanessee hinbeeku, goomattuu garuu yeroo hundan 
mataa ishii gadi cabsaa oola. Hincabu yoomillee lafeen koo 
eenyummaa koon waan ijaaramteef. Kan nacabsuuf yaalutu cabee 
natti mulata. Amman bakka yaade ga'utti rabbi na hin'cabsu. 


Gargaaraa kooti inni. 


Waajjira sekkuriitii Adaamaa ganda 09 kana keessa sa'aa 3:00tti 
seenne guyyaa guutuu aduun achumatti nuwaaddaa oole. 
Galgalammoo gorri achitti nu'urgufa jira. Walumaa galatti nuti gara 
namoota 10'n turre. Halkan keessaa sa'aa saditti namoota saddeeti 
konkolaataa poolisii Oromiyyaatti naganii waajjira poolisii Aanaa 
adaamaatti geessan. Amma kan hafe anaaf Milkiisaadha, warra bu'aa 


bahiin eenyummaa irraa cituu didde. 


ljumaan wal jabeessina. Silumattuu gabsoon jalaa lallaafnaan waa 
taatiiree? “Homaa miti jabaadhu! “ Waliin jenna keessuma keenyatti. 
Afaaniin garuu walitti haasa'uun yaa hafuutii ijumaanuu sirritti wal 
ilaaluun nuuf hinhayyamamu. Mee ilaalaa akkatti seerri uumaa rabbi 
ittin cabu. Addunyaa kanarraa haadha manaaf abbaa manaa caala kan 
walitti dhiyaatu jiraa? Diinni garuu ilma namaa mitii seera uumaa 
rabbiillee hinkabajju. Dhugaadha namni sammuu duudaan yaaduuf 
sammuu banaan yaadu walgixxee mitikaa. Guyyaa aduu, halkan 
qorra, halkan keessaa sa'aa shan ta'eera, nuti iddoodhuma sana jirra. 
“Ammas gabsoodhaa jabaadhu” Waliin jechuu hindhiifne. Diinni 

maal nugochuu akka yaaddetu nulachuu nu'ajaa'ibaa jira. Dirreerra 
nubulchuuf moo galtee nunyaachuuf? Gaaffii addaa nutti ta'e. 


Isaan karoora addaa gabu. Eenyummaa isaaniif akkuma keenyaa 
hiraarfamuun kan itti barate walitti funaannachuuf oliif gadi jooraa 
jiru. Yeroo halkan keessaa sa'aa shan ta'u warra bakka biraatii walitti 
fuffunaannatan konkolaataan fidanii dhufan. Dhiironni Milkiisaa 
waliin gara nama kudhanii nita'u. shamarri garuu ana duwwaadha. 
Silattoo duris dhiirumatt? ” lakkaa'ama. Magaan koos maqaa dhiiraati. 
Maaltu garaa naraasé naaloo? Inumaayyuu gootummaan ofirraa 
dadiiabe. Keessa koot:: . : narom'a. 


Warra dhiiraa hundaa harka isaanii lachuu kaateenaan walitti hidhanii 
konkolaataa duubaan banaatti ol nunagan. Konkolaaticha keessattille 
aniif Milkiisaan akka nuti wal hin'argine addaan nu'sissanii 
nuteessisan, dugda walitti nugalchanii. Muu yaa gadhee qaamaan 
addaan nufageessitus nuti hiddi dhiiga keenyaa sararri isaa tokkicha 
waan ta'eef addaan nufageessuu hindandeessu, sararri eenyummaaf 
haadha manaaf abbaa manummaa keenya wanti gargar kutu hinjiru” 
jennee qurxii ishii diinatti himne. Fuula keenya irraa sabboonummaa 
diinni naasisuu hindandeenye, kanimmoo diina mataa lafa ilaalchisun 
dura dhaabbanne. 


Amma konkolaataatti nagamneerra. Achi keessaa anaaf Milkiisaa 
duwwaatu wal beeka. Warra hafaniin armaan dura wal hinbeeknu. 
Garuu galbiin eenyummaa walnubarsiisaa jirti. Ija keenyarraa 
beeksisa. Eenyummaa keenyatu walitti hasaasa. Dhaamsas waliif 
dabarsa. Walis jajjabeessaa, “Qabsoodha egaa ija diinaa duratti 
laafuun hinbarbaachisu. Kunoo anis shamarreen kophaa koo isin 

keessatti yeroon argamu gammachuu guddaatu natti dhaga'ama. 
Isinillee anaan boontu. Diinni gara nugeessaa jirtu hinbeeknu, 
haata'uutii eessallee yoo nugeessite nuti warra diinaaf harka kennu 
miti. Gootummaan waa hunda caaccabsinee keessa hulluuquun 
injifannoon galuu gabna!!” jedheen yaadaan sabboontoota namaddii 
jiran jajjabeessa, ergaa dabarsa, faarsas. Oromummaa keenya 
duwwaatu diina nureebsisamoo ofwallaluma keenyalaa? Osoo of 
taanee wal taanee dhugumatti bilisummaa hingoonfannuuree? 
Maalumaaf wal sobnaree mee'yaa dhala koo????????. 


Ganama yeroo mana keenyaa baanu huuccuu halkan ittiin bullellee 
jijjirachuu  hindandeenye. Dhabnee osoo hintaane  diinatu 
nudaangesse. Diinni ofii haala mijeeffattee nummoo konkolaataa 
dugda duuba keessatti nu'uggurtee bubbeefi qorri halkanii akkuma 
albeetti nucicciraa deemna. Deemsi keenya gara Dirree Abiddaa 
Ma'ikalaawwii ta'uu kan beekne Magaalaa Adaamaatii baanee yeroo 
Galma Abbaa Gadaa geenyu. Maa'ikalaawwii jechuun bakka ilmaan 


Oromoo jiruu addunyaa gubbaatti dirree abiddaa galtuudha. 


Bu'aa bahii Oromummaa baay'ee dabarsine. Waa'ee diinaas waa 
baay'ee beekna, argines. Diinni garaa namaaf hinlaafu yeroo jedhan 
akkin dura itti beekuuf hubadhu isa har'aa kanaan baay'ee adda. Gara 
jabinna yoo jedhan waanuma salphaadha afaanitti. Yaa ilmaan 
Oromoo bineensa diinaa isa afaan baasee nama alanfatu garuu kan 
nama hinligimsine. Warri argitan yeroo yaadattan sammuu keessan 
keessaa waatu hir'ata. Warri hin'arginimmoo waanuma akkam 
jettaanii of gaafattu ta'a. Namatu namarraa dhalatee, nama nyaata, 
foon namarraa kutata, dhiiga namaas unata. Foon keenyas nyaatamu, 

TUT” 


dhiigni keenyas dhugamu, eenyummaa keenya nyaachunis dhuguunis 


hindanda'amu jennee gootummaan diinatti himne. 


Amma karra dirree abiddaa geenyee jirra “Maa'ikalaawwii” galma 
diinni ilmaan Oromoof qopheessite. Sa'aa 7:00 halkan keessaa. 
Konkolaataan nufe'ee jiru oddoo dirree abiddaatti seeneera. Nuti 
saboontonnis ijumaan walgaggeessuu jalgabne. Diinni addaan 
nufacaasuuf dadiigaa muraasatu hafe. Haan waljabeessina, 
walgaggeessina, walis faarsina, kun hundi diinaaf icciitiidha. 
Konkolaataa irraa bu'aa nun jedhan. Irraa harcaane. Oalbii 
biroonimmoo qe'ee ilmaan Oromoo dhiigni isaan itti lola'aa oolu 
doowwanna, qalbii gaddaatiin. Osuma achi dhaabbannuu mucaa 
Oromoo huccuu ciccittuu uffatee jiru mana hidhaa keessaa baasanii 
gara kutaa gorannootti geessan ija hamnaatiin ilaalle. Innis akkasuma 
“maaloo natti birmadhaa na'ajeesuuf deemuu” jedhee nukadhata ijji 
isaa. “Maaloo yaa obboleessa koo jabaadhu! Nutis warruma akka 
keetitii, warra du'aaf dararaaf mijeeffamaa jirru, hireen kee nubiras 
geessetti, walumaan jirraa jabaadhu!” jedheen imimmaan dhoksaatiin 


gaggeesse. 


Dagiigaa muraasaan booda sagalee sabboonaa kanaan dhaga'e. 
Niwatiwaata. Diinatu gidirsuu eegale. Dirra isaa albee isaaniin cicciru. 
Qeensa miila isaa bubuggisu. Qaama isaatti elektirka hidhu. “maaloo 
gubadhe har..har..mee...maaloo nadhaggabi. Siifan 
gi..gi..dir..fa..maa......har ...har..m..e..e....or..oro..miyaa, maaloo 
diinni nagidirsitee” a horii albeen galanii gadooda. Kan isa 
dhaga'aa jiru nuwarra gidiraa akka isaa kanaaf qophaa'aa jiruuf rabbi 
duwwaatu isa dhaga'aa jira. Osoo hinbeeknan tokkicha keessa kootti 
iyye. Aareen garaan naguggubate. Aariinan gaama koo ofirratti 

ciniina. Garaa kootu muree nabuusa. Keessa kootii ibiddi boba'u 
laboobni isaa qaama koo nabobeessa. 


Yeroo kana Milkiisaanfaa kutaa itti sakattaa'aman jiru. Anumatu 
kophaakoo guggubachaa jira. Yeroo xiggoon booda anas gara kutaa 
sakattaatti nageessan. Mee ilaalaa kan qabamne mana keenya keessaa. 
Isattuu sakatta'amnee baane. Asittimmoo waan raajiitu jira. Dhiirri 
ta'ee dhalaan uffanni tokko irratti hinafu, huuccuu hundaa nurraa 
baasu, ispoortii nu'hojjachiisu. Sana booda, kan gara kutaa nuuf 
gophaa'eetti deemnu. Diina mitii qe'ichuu afaan baasee nama nyaata. 
Erga nasakatta'anii booda gara kutaa naaf qophaa'eetti nageessan. 
Kuticha karra gubbaa geenyee, amma poolisittiin balbala hidhamaa 
kana bantutti waa tokkotu natti dhaga'ame. 


Karra diinni ilmaan Oromootti cufte kana sirrittan hubadhee ilaale. 
Mee ilaalaa! Karra ofiin cufanii banachuu hindandeenye keessa 
jiraachunuu ammam akka ulfaatu. Yeroo kana halkan keessaa sa'aa 
8:00ti. Karri diinni nutti oggorte kunimmoo yeroo banamu garmalee 
waan iyyuuf baay'ee nama naasisa. Mana sana keessa shamarran gara 
15'n taantu jira. Isaan keessaa kan galbii guutuun rafes, qalbii 
walakaan rafes, kanimmoo hirriibniif ijji isaanii wal'dhabanis jiru. 
Kanaaf warri rafe silaayyuu rafeera. Kan qalbii walakkaan rafees ol 
jedhaanii na'ilaalanii hirriba isaaniitti deebi'an. Kan hirrtiba 
waayiituu hingabne tokkotu yeroon ani ol seenu utaaltee kaatee 
na'ilaalte. 


“Ati Oromoodhaa?” naan jette ija Oromummaaf sabboonummaa naaf 
ibsaa. Yeroon ge'ee kana hinseeniin dura jecha tokkotu haasa'ama. 
Diinnillee ilmaan Oromoo basaasuuf nihidhamu waan jedhun 

dhaga'e. Yeroo ishiin akkas naan jettu calliseen ija yaadaan ilaale, 
Ishiinis armaan dura akkuma koo argitee waan beektuuf “ 
Hin'shakkin! Ani diina miti, ergamtuu diinaas miti, Oromtittiif 
sabboontittiidhaa na'aman! “ jettee harka ishii natti bal'ifte. 
Imimmaan Oromummaaf sabboonummaa kan fuula ishiirran dirrisu 
morma koo jalatti walgahe. Narraa ol jettee fuula koo keessa deebitee 
na'ilaalte. Imimmaan keenyaan dhaamsa waliif dabarsina. Walis 
jajjabeessina. Mallattoodhaan koottu as taa'i jeettee firaashii xiqqoo 
tokko natti agarsiifte. Dhaqeen taa'e. Nuti lachuu gaddaan morma 


gadi cabsinee teenye. 


“Sabboontuu!” naan jette hirriba gaddaa keessaa dammagxee. Laphee 
kootu bakka lamatti nabahe. “Anatu waamamaa jira moo? Kan 
nawaamu hoo? Anis hirriiba yaadaa keessa dammageen “anaan 
jettee?”n jedheen. “Eyyee sumaanan jedhe. Mana ofiitii bahanii hanga 
mana kana keessa ga'anitti bu'aa bahiin hammam akka jiru, keessa 
darbeen as ga'e waan ta'eef anaaf haaraa miti. Hadhaa isaa sirrittan 
beeka. Qabsoof gabsaa'aan waliif humna waan ta'eef waabaay'eetu 
si'eeggata. Qormaataaf dararaa, hiraara heddutu afaan banee si'eegaa 
jira. 


Onnee eenyummaa kee sabbata keen jabeessi. Diina jala 
gootummaan dhaabbachuuf humna eenyummaa horadhu. Diinni 
diinuma, fira ta'us hindanda'u, garaa naaf laafa jettees hin'eegin. 
Nidararamta, garuu guyyaa kee malee hinduutu. Yoo duutes Oromoon 
tokko du'u kumaatamatu dhalata waan ta'eef hiyyaadda'in. Qabsoo 
gabsaa'aan irratti kufe, lammiitu galmaan ga'aa.” Jettee 
najajjabeessiti, onneerratti onnee, qabsoorratti qabsoo, 

eenyummaarratti eenyummaa, gootummaarratti gootummaa naaf 
gumaachite. 


Anis gumaacha ishiin booda ija koo manicha keessa naannessuun 
eegale. Dhaaba manichaarratti magaa namoota baay'ee barreeffamen 
arge. Magoota kanas nan dubbise. 


Boontuu 
Chaaltuu 
Murattuu 
Raggaatuu 
Lalisee 
Waaritee 
Biiftuu 
Hawwii 
Abarraash 
Baaccuu 
Dirribee 
Urgee 
Lattuu 
Faarsee 


w v V V v V v v V Vv V V v V 


Maqaa shamarran kanaan arge. Keessa kootti waa baay'ee yaadeera. 
Magqichi keenya, maaliif 8 barreeffame? Maaliinis barreeffame? 
Jedheen yaaduu eegale. Magichi hundi isaa magaa Oromooti. 
Ijoolleen magaan isaanii armaan olitti waamame kun warra dirgama 
Oromummaa isaanii asitti bahaa turaniidha. Labooba abiddaa keessa, 
hiraarsaafi gidiraa eenyummaa isaaniif aarsaa kanfalanii gara 
keenyatti dabarsaniidha. Seenaa waliif dabarsaa deemunuu waan 
guddaadha. 


Barreeffamichi maastikaan barreeffame. Isaanis kan barreessaniif 
silattuu galmichi Oromoof ijaarrame, kanaaf dhaamsa waliif keenyee 

haa dabarru! waan jedhan fakkaatu. Dhugaadha, Galmichis kan 
Oromoof ijaarrameedha! Labooba abiddaan kuullamee, hiraarsaafi 
gidiraan ulamee, kan nuuf gophaa'e ta'uu isaa narra ga'een arge. 
llaalees hubadhe, nutis warra boriif akkasuma dhaamsa dabarsaa 


deemna. 


Maaloo yaa saba koo! Hamma galmi gidiraaf cunqursaa nuuf 
ijaarramu maali yoo galmi bilisummaa nuuf ijaarrame? Biyya 
keenyarrattis abbaa biyyaa taanee jiraanne. Maaloo wal ta'aakaa! 
Dhala keessan ibiddi diinaa keessaa itti laboobaa jiru kana irraa 
dhaamsaakaa. Waliif birmadhaatoo afaan bineensaa kana keessaa wal 
baasaakaa, Galma abiddaan ijaaramte of irraa jigsinee, galma 
tokkummaaf bilisummaa ilmaan Oromoo waliin taanee haa ijaarruun 
dhaamsa cungurfamtootaaf gidirfamtoota ilmaan Oromoo galma 
abidda diinaa keessaatti waxalamaa jiraniiti. 


Midhaaniif bishaaniin osoo wal hin'argin sa'aa digdamii afur ta'eera. 
Midhaan osoo hintaane aariinuu keessa koo naguutee funyaaniin 
nabahuuf ta'a. lyya sabboonaa sanaatu ija koo duraa baduu dide. 
Osoon hinbeekinan imimmaan Oromummaa taa'ee dhangalaasa. 
Ofittan hasaasa. Rabbi waliinan wal morma. “Yaa waaq! Maaliif 
yartuu nurratti roorrisiifta? Nus gidirsita? Mee natti himikaa? Maal 
badiin keenya hoo? Maaliif balbala banannee hinbaanetti nu'oggorta? 
Dukkanni dukkana keessaa ni'ulfaatd. Ilmaan kee kumaaatamatu asitti 
hiraarfamaa jira. Nuuf birmadhukaa?” qaama koo maratu akka ibidaa 
naboba'a. 


“Sabboontuu tiyyaa! Eenyuree magaan kee? Wal haabarruu kaa, 
yaaddoo ofirraa dhiisiitii” jettee ija Oromummaaf sabbonumaan 

na'ilaalte. “Tole 'Xiiqiin jedhama”n jedheen. “Yes! Maqaa 
boonsaadha. Seenaas of keessaaa qaba, Maqaa dhiiraatis! Maatiin 
maqaa boonsaa kana siif moggaasanis galata guddaa haa'argatan. 
Kutattuu koo! Homtuu sitti hindhaga'amin. Animmoo “Injifannoo”n 
jedhama, magaan koof magaan kee walitti Xiiqiif Hifannoodha. 
Kanaafuu diina keenya xiiqiin injifachuu qabna. Kanaaf tokkummaa 
keenya cimsinee galma yaanne gahuun dirgama. 


Lammiin keessi ishii xiigiin hinjirre, booree hinbaatu” nan jette. 
Nyaatas fiddee yeroo lama afaan nakeesse. “Mee atis afaan nakaa'i, 
“namni wal harkaa nyaate deebi'ee wal hin'nyaatu” jedhama mitiiree? 
Aniif atis wal harkaa nyaannee wal hin'nyaanu. Diina afaan baasee 
nu'nyaatu wal irraa cabsina malee” jettee onnee guggubateen 
dubbatti. Nyaata Injifannoon afaan nakeesse gadi ligimsuun dadhabe. 
Eessanan nyaadha. Osoo gochi diinaa keessa kootii naguggubuu. 
Waluma maddii cinaacha lafaan geenye. 


Hirriiba sobaa, kan bogonnaa hin'gabne, guggubduu qabbana 
hin'gabne, ishii dirree waraanaa caala ulfaattu, ishii filannoo 
hin'gabne waliin wal'aansoo walgabneerra. Halkan kana guutuu 
sagalee iyya namaatu dhageessisa. lyya birmannaa hin'gabne, 
wayyoo! yaa ilmaan Oromoo, akkuma nama kamiiyyuu kabajaan 
dhalannee yeroo akka saawwaatti ciibsanii albee diinaatiin nugalan, 
dhiigni keenya dirree diinni jirtu kamirrattuu yeroo dhangala'aa ooltu, 
mee B yoomi guyyaan isaa bigiltee lalistee bilisummaa 
taatu!Yoomi..........ree? 


Dukkanni yoom ifaa, hidhaan yoom dhaabbata 


Cungursaan dhabamee,lammiin yoom bogataa 

Mee yoom tokko taanees, galmas ijaarranna 
Dararaa waayyaannees, ofirraa darbannaa? 


Biyya Abbaa keenyarrattis Abbaa biyyaa taanee 
ii: MEE nnaa? 


Sabboontootatu hirriiba dhabee hiraarfama, ulee diinaatiin gidirfama. 
lyya isaanitu ekeraa boolla keessaa watiwaattu namatti fakkaata. 
Karra hiraarfamootaatu banamaa bula. Halkaniif guyyaanillee nuuf 
walqixxeedha. Ifa wayiituu hin'arginu jechuu kooti. Dukkannis wal 
irraan gaxxaamuree gabrummaa dhidhima keessatti nudarbate. Diina 
jalattis nudarbate. Wayyoo...!!!! Inni tokko yeroo dhiiga coccobsaa 
deebi'u. inni kaanimmoo dabaree isaa caccabuuf deema. Dhiigallee 
coccobsaa, imimmaanis roobsaa, dhaamsa eenyummaas walii 
dabarsaa wal bira tarra. 


Walii birmannee diinarraa wal hin'baafnu, garuu alaala dhaabbannee 
ergaa hamilee sabboonummaafi kaayyoo Oromummaa of keessaa 
qabdu waliif dhaamna. Wal dhageenya walis dhaggeelfanna, walis 
kabajna walis jaallanna. Kanatu ulee diinaas nudandecssisee, 
eenyummaa keenyaanis nuboonsise. Ha................ yii, Yaa kaayyoo 
hagaa ! Waan ati nama gootu, waan ati namaas gootu gabsaa'otaaf 
dhiiseera. 


“|. Llaa...laal ijoollee keenya qaluuf baasaa jiruu, atillee boru 
akkasumaa sirritti of qopheessi" naan jetti. Qaawwa xiqqoo tokko 
keessaan yommuu ilaallu, sabboontota reebanii dhiigaan miiccaanii, 
ilkaan irraa harcaasanii, harkisaanii yeroo isaan manatti oldarbanis 
inuma argina. Kaanimmoo mana kophaatti dhoksaan kaa'an kan 
namni argee hinbeekne baasanii yeroo isaan bakka qorannootti 

sarbaniiru. lja namaatu ilaaluu nama sodaata. Qalbiitu nama caba. 
Garaatu waliif nuraafama. Ijaan wal ilaaluu malee egaa maal walii 
goonaree, bakka diina ofirraa faccisan mitii? Aariin rifeensa ofirraa 
buqqifna malee. 


Dirree hiraaraa kana keessatti halkan nutti dheerattuyyuu, Kan dhihe 
yeroo isaa eeggatee inuma bari'a. Qe'ee abaarsaa dukkanaan itti 
seenuyyuu bari'uun hinafu. Garuu nuuf guyyaanis halkanis waluma 
qixa. Bineensta garaa namaaf hinlaafne wajjin jirra. Hammeenyas 
baraa jirra. 


de de ve ve 


Fayyineen erga nuti diinaan gabamneen booda diinni sammuu ishee 
keessa teessee ibidda bobeessiti. Deemaa? Hin deemnu, bakka 
deemnus hin gabnu jedhu. Akkaataa diinni dirree ibiddaa keessaatti 
nurratti raawwachaa jirtu itti mul'isanii ittuu maraachu. Abdii 
kutachiisuuf yaalu. Dhiiga ijoollee keenyaa fuuldura ishii 
dhangalaasu. 


“Ilaali, jalattus jibbitus kun dhiiga Milkiisaaf dhiiga Xiigiiti. 
Nutimmoo waraabbanne dhugna, foon isaanii murannee nyaanna, 
ittiinis fala barbaaddanna, ittiin falfallas. Kun marti hojii keenya. 
Oromoota har'a qalamaa oolan, gidirfamaas oolan, jiraas 
awwaalaman, ukkaamfamanis siif lakkoofnee hin dandeenyu. Kunoo 
atumti ija keen ilaaltee dhugummaa isaa baruu ni dandeessa” jedhanii, 
falfala isaaniin ijoollee keenya bakka jiran hundatti hiraarfamaa jiran 
hunda al takkatti itti agarsiisu. 

Ekeraa gootota keenyaa doowwachiisu. Ishii boochisu, atillee 
akkanuma taata jedhuun. Galma lafeen ilmaan Oromoo itti kuufame 
bananii itti agarsiisu, boolla dhiigni isaanii itti kuufame bananii 
laalchisu. Fuudhanii keessa ishii buusu. Lafee goototaa keessa ishii 
ciibsu. Yaadaan ishii gidirsu. Ibiddaa isaanii keessa ishii naannessu. 


Hayyuun Oromoo obbo Dhugaabaas Sabaa roorroon diinni Fayyinee 
irratti raawwachaa jirtu kun heddu garaa isaan guggubnaan ibidduma 
isaanii sana itti garagalchan. Fayyinee gara galma Abbaa Oromootti 
geessuun fala gochuufii eegalan. Diina ilmaan Oromoo meeshaa 
sagalee hin qabneen fixaa oolan karaa ishii itti cufan. Ibidda ilmaan 
Oromoof gabsiisan keessa ishii buusan. Gidiraa ilmaan Oromoo mataa 


irratti baachisan. Maaloo nufuraa jechuun watiwaatichisan. 


Fayyineenis abiddi diinaa irraa dhaamee icciitiif karaa diinaa hunda 
bartee diina harka ishiitti deeffatte. Gochaafi oolmaa isaanii hundaa 
sirritti barte. Ishiinis akkuma Obbo Dhugabaas Sabaa ilmaan keenyaaf 
nama fala dhahu taate. 


ww ve te 


Warra afaan baasee nama nyaatu waliin wal baruuf ganama sa'aa 
2:00tti poolisiin tokko waragaa xigqoo harkatti qabatee gara kutaa 
nuti keessa jirutti dhufaa jira. Warri armaan dura ge'icha beekan 
“eenyu waamuuflaa?” jedhanii kirkiru. Karra gubbaa ga'eetu waragaa 
harkaa qabu ilaalee “Xiiqii Jabeessaa? “Aallechi?? Jedhee ijaan 
nabarbaada. Dubartootni dhimma biraan galan na'ilaalanii “ 'Anchii 
nashi’ ” naan jedhu. 


110 


Anis diina waliin walitti bahuu baannuyyuu Injifannoon akkan ani 
diinaaf of qopheessu sirritti waan nahubachiifteef, waamicha diinaaf 
waa tokkollee hin'rifanne. Deebii tokko malee anummaa koo bareen 
poolisicha nawaamuu dhufe duukaa gara dirree hiraaraatti qajeele. 
Waraabessa nama fakkaatan, gagamsaniis nama nyaatan, kan garaa 
hin'hirre, kan namaaf hin'illetti nakennee deeme. Aniif diinonni koos 
ijaaf ijatti wal ilaaluu eegalle. Ani fuuldura isaaniin dhaabbadha. 
Diinonni koommoo heddummaatanii taa'anii gamaagamanaa ija natti 
babaasu. 


“Bigee haadha keessanii! Ana leencittii Oromoo kumaaf kitilas taatee 
yoo ija natti babaaftes gootummaanan dura kee dhaabbadha. Ishii 
akka keessanii kanaaf morma koo gadi hincabsu. Hinjilbeeffadhus! 
Lammii koos dabarsee isiif hinlaadhu. Raafamtuu akka keessanii 
barbaaddadhaa malee” jedheen anis ija itti babaasa. 


Isaan kan eegaa jiran akkan ani isaaniif morma gadi cabsu ture. 
Isaaniifis qaana'u. Ani waan hattuu ta'een fuuldura saanii 
dhaabbachuu gaana'aa. Eenyummaa koofan joorfamaa, doorsifama 
malee. Kanaafuu ofittan boona kaa. Osuma homaa nangaafatin isaan 
keessaa tokko gootummaan koo kun isa guggubeetu nama nama bira 
darbu fakkaatee, yeroo nakabalun teessoo namaddii jirutti nabuusu, 
qarri teessoo sanaa kalee koo narukuteen kufeen achii ol jechuun 
dadhabe. Achittillee yoomi nadhiisu, sobdee ciifti jedhaniitu dabareen 
nadhiddhiitu. Lafarra nabutu. Wayaa koo narraa mulqanii qullaa koo 
nareebu. Safuu nadhabsiisu. Kun anaaf homaa miti. Eenyummaa 
koofan kabalama, dhidhiitama, qullaas dhaabsifama, hiraarfamas. 
Gochoonni kun hamilee eenyummaa koo ijaaranii akka hin'jigne 
taasisu. Qaama koo qullaa simintoo gubbaa naciibsanii alangee 

roobiitiin natattaraaru. Godaannisa gaama koorraan seenaa goolota 
kalee dubbisa. Dhugaa isaaniis arga. Mul'ata isaan qabanis 
daawwadha. 


Argeera ija koon dhugaa kalee ture 
Goota dhugaaf jedhee wareegamee tare 
Hacuuccaaf cunqursaan sammuu isaa ure 
Isin mul'ata keenyaa, yoomuu isiniin boonna 
Dhiiga keessan jigeef gumaa dhugaa baafna (2) 
Qabsoon isin eegaltan yoomuu hindhaabbattu 
Bilisummaan hagaa hanga nuuf argamtu(2) 


Simintoo gubbaa sa'aa lamaa olin ciise qullaa koo akka haati koo 
nadhaltetti. Sammuun koos of nanbeeku. Akkan diina afaan baasee 
nama nyaatu giddutti argamus irraanfadheera. Sa'aa lamaan booda 
lubbuu koon walitti deebinee kanan ija banadhee, bakkan ciisee jirutti 
diinota koo waliin ija keessa wal'ilaaluutti deebine. Yeroon of ilaalu 
qaamni koo qullaadha. Safuun koo narraa fuudhameera. Aariin 
dhiigni funyaan koo lamaaniin nadirrise. Qaamni koo marti dhiigan 
miiccame. Huuccuu koo natti dadarbatan. Uffadhes uffachuu baadhus 
anaaf waluma qixa. Anaan kan nayeellessu diinni qullaa nadhaabuu 
ishii osoo hintaane, eenyummaa koo wallaalee, diinas ta'ee yoon 
lammii gurgureedha. Yoon ofiin of nyaadhedha. 


“Anaan kan akkana nagochaa jiran Milkiisaammoo ni'ajjeesu. 
Duunaanis du'i, jiraannees wal'agarra taanaan fedhii rabbiiti. 
Hin'ta'us taanaan galma ilmaan Oromoo gabsoorratti wareegamaniitti 

wal'argina. Yoomillee Oromootaaf dachee Oromiyaa addaan baasuun 
hindanda'amu. Yeroo lubbuun jirru irra jiraanna, duunus itti 
awwaalamna, kanaaf nuti adda hinbaanu ” jedhen yaadaan maraadha, 
farda yaadaa yabbadheen gulufa, garuu bira hinga'u. Diina koo 


harkaan gabuufan yaala garuu hidhaqqabu. 


Injifannoon waa'ee jiruu mana kanaa waa baay'ee natti himti. 
Ijoolleen keenya biroos nijiru. Ishiin garuu onnattuu wayii waan 
taateef guddoo natti tolti. Waan ta'uuf hintaane nibeekti. Ishiin nama 
kophaa ishiitti mana dukkanaa yeroo dheeraadhaaf turteedha. 
Godaannisni gaama ishii wal jala gagaxxaamuree, tattaraaramee 
mul'ata. Miidhama gadameessa ishiirraan geessisaniin akka ishiin 
dahuu hindandeenye taasisaniiru. 


Gochi kun kaayyefameeti. Akka ilmaan keenya wal horuu 
hindandeenyeef. Warroota dhiirarratti akkuma kana akka inni 
dhalchuu hindandeenye godhu. Bishaan hayilaandiitti naganii gaama 
saalaa isaaniitti fannisu. Faana miilaa isaanii keessa cicciranii ashaboo 
daakamaa itti naqu. Guyyaa lamaan booda yeroo inni madaahummoo 
madaa kana keessa reebu. Hidhaa lakkoofsa saddeeti jedhamu nama 
hidhanii fannisu, sana booda dabareen nama reebu. Amma lubbuun 
afaan boollaa gubbaa nama geessutti. Kan du'us baay'eedha. 


Dhoksanii darbu malee. 


Garuu nama jalaa dhoksu malee rabbi jalaa dhoksuun waa 
danda'amaaree? Ilmaan Oromoo waggaa dheeraaf achumatti 
dhoksanii teessisantu jiru. Boolli achitti ilmaan Oromoof qotame 
lakkaa'anii itti bahuun hindanda'amu. Rabbi inni waa hunda mil'atee 
arguu danda'u, yaa argu malee. Yeroo hunda dukkana keessa waan 

jiraataniif qaroo isaaniis nidhabu. Fincaaniif bobbaallee, manuma 
bulan sanatti waan fayyadamaniif dhibeefis akkuma salphaatti 
saaxilamu. Du'animmoo baafamanii darbamu. Eenyutu isaan 
gaafataree? 


Yoomillee hidhamuu kootti gaabbee hinbeeku. Dursa eenyummaa 
koofan hidhame waan ta'eef naboonsa yoomillee. Lammanni hiraara 
ilmaan Oromoo maa'ikaalaawwii keessatti isaanirra ga'u arguun 
koommoo yeroof dararamni isaanii gadda hamtuun lafee koo 
nacabsuyyuu dhugaa kana isaaniifis ta'ee ofii kiyyaas ragaa bahuun 
koos naboonsa. Ofittis ta'ee walitti ragaa bahaa jedhanii nudaraa 
turan. Nuti egaa sanyii gantuu miti, warra sanyii gootaa kan lafeenuu 
sodaachisu waan taaneef ragaa waliif baana malee ragaa walitti 
hinbaanu. 


Dhiiraaf dhalaanis haleellaa diinni nurratti raawwattu hadhaa ishii 
dhandhamuuf dirgamneerra. Haara galfii tokko malee ji'a tokkof 
guyya kudha shan halkaniif guyyaa reebichi nurraa caamee hinbeeku. 
Abidda giimiin ol boba'u keessa dhaabbanna. Hubadhaa yaa 
lammiikoo! abidda giimii keessa sakandiifuu dhaabbachuun hangam 
akka ulfaatu. Yeroo yartuun nama dhiittuuf dhidhiittu, maloo akka 
garaan nama guggubatu. Isa kan argetu beeka. “Hadhaa qabsoo isa 
dhandhametu beeka”. Diinni  ilkaam hammeenyaaan yeroo 
nugarcaaftu, albee gara jabinaan yeroo nugaltu, dhiiga keenyas 
lolaaftu imimmaan obbolummaafi Oromummaa waliif dhangalaasuu 
irraan kan hafe afaan diinaa keessaa wal baasuu hin dandeenyu. 


MEE AKKAMIIN HIMU 


Mee akkamiin himaa, gubaa keessaa kan koo 

Akkamiin daawwadhaa,gubaa obbolaa koo 
Hubachuu dadhabee,ilaallus ijji koo 
Dubbachuun dadhabee,ciinca'us keessii koo 
Waa hin yaanne jechuudhaaf ni arga ijji koo 
Waa hin yaadu jechuudhaaf dhagaha gurri koo 
Nan nyaadhaa har'aatiif diinaaf laata lammiikoo 
Hanga garaan dhoohuuf gubata garaan koo 
Barachuun waa hin yaannee baruumsa maalta'aa 
Lammii gurgurnaan Ras-goobana ta'aa 
Seenaan dhugaa qabnaan yoosuu ifa bahaa 
Galmeen biyya dhugaa yoosuu ifa bahaa 
Ifaan isaa dhaamee dukanni gagabaa 
Waraabu abbaan lubbuu yoo tana hagabaa 
Gubaan keessa kan koos yoo tana qabbana 
Mee ka'i yaa lammii dammagi hin rafinii 
Seena asas kale hin irraanfatinii 
Barnootas baradhuu kutaa hin lakkaa'in 
Seenaa galmeeffadhuu ilaaltee hin tarin 
Boru hin gaafatamtaa callistee hin taa'in 


Maanguddoo gaafadhu biras hin kutin 

Barnoota ammayyaaf qofa hin dhama'in 
Seenaa dhugaatu jiraa callistee hin taa'in 
Barbaadi galmeessi kijibaan hin boonin 
Dubbisi asoosama seenaaf barreeffaman 
Bari mammaksota hayyooleen kaa'an 
Bar-baacnof dur durii kalee jedhaman 
Dubbiir a hedduun ittiin dhammamanii 
Caaasi geerarsa kaleessa darbanii 
Ergaa isaas barii callistee hin taa”in 
Dubbisi hololoo isaan nuuf dhaamanii 

Loogii furguggeedhaa ittiin dahatanii 
Isaan yeroof murtii ittiin tumatanii 
Isaan har'aaf ergaa itti dhammatanii 
Hayyooleen kaleessaa waa heddu dhaamanii 
Bari galmeesaanii seenaaf ka'amanii 
Qori dhugaa kale hayyuun jedhamanii 
Sammuu waa hin yaannee gabattee hin deeminii 
Seenaan si gaafataa farda gaarii hin ta'in 
Osoo garaaf jettuu garaadhaa hin dhoohin 


Dhugaan haqa gabdii 

Haqnis abbaa qabdii 

Abbaan uumaa gabaa kana hin wallaalin 
Dhugaa jallisuudhaaf heddu hin dhama'in 
Galmee seenaa kortee sanyii koo hin haalin 
Ayyaantuu saba koos najalaa hin awwaalin 
Lammii kee dhamaasuuf heddu hin ifaajin 
Hagaaf dhugaa jiruuf lammii kan kee tumsi 

Seenaa ilmaan kale ifatti muldhisi 
Gumaa gabsaa'otaas ifatti nuuf baasi 
Lammii keen gagabii dhala kees barsiisi 
Oduu dharaa dhiisii hojiidhaan muldhisi. 


Hammuma yoomiiitti gidiraan keenya kun itti fufaa? Karaan diinaa 
kunis nurraaa cufama maaloo? Dukkanatu hammaate, waraabessa 
afaan baasee nunyaatutu heddumate, yartuutu nurratti lubbuu 
horannaan, dhugaatu dharaafuu bakka taa'u dhabe. Kanaaf biyya 
irratti uumamnerratti ulfinaaf kabajaas dhabne. Gadda malee 
gammachuun nurraa fagaatte. Dukkanni dukkanarratti, gaddiifi 
boo'ichi haadha goototaas qooruu didee, aariin waadamnee 
waxalamina. Yaadaan ulfoof 'nee mucaa hin dhalanne, guddatee 
nama hintaane garaatti baannee dhukkubsanna. Yookan walii gallee 
tokko maaf hintaanu, diina ofirraa haanee maaf dukkanaa hinbaanu? 
Abbaa biyyaa taanees hinjiraannu? 

MEE YOOMI LAMMII KOO? 

Nuti kan waltaanu,walduukaa dhaabbannu 
Hiree tokkummaadhaa,waliin murteeffannu 
Dhugaa abbaa dhugaa,yoomi kan argannu 
Dhugaan lammii keenyaa,inni kalee ture 
Hacuuccaaf cunqursaan sammuu keenya ure 
Aads: “wan keenya,inni nurraa fuudhe 
Sirna . baa gadaa,cabsee burkuteesse 
Mee eenyudha laata,kana kan murteesse 
Yaa lammii koo ka'ii cunqursaa falmadhu 
Hidhaa fi ajjeechaa ofirraa darbadhu 
Bulgu nyaatee hinguufuu dhiigaa kee dhoowwadhu 
Cunqursaa waahin yaannees ofirraa darbadhu 
Aadaa fi afaan kee dubbachaa muuldhadhu 
Mirga abbaa biyyummaas ka'ii deebifadhu 
Seenaasa darberraa xiinxalii baradhu 
Kaayyoosa fuulduraas galmeessii gabadhu 
Mee yoomi lammii koo kana kan raawwadhu? 
Hanga yoomii teennaa dhiitamaa sarbamaa 


Hanga yoomii teennaa yookaan ajjeefamaa 

Osoo mana gabnuu mana hidhaa teenya 
Osoo hayyuu qabnuu alagaan bitamnaa 
Osoo biyya qabnuu biyya ormaa teenyaa 
Inni kaan dahannoof bagattoota taanaa 
Bosonaaf gaarreenis mana maaf godhannaa 
Biyyuma keenyarratti lammii lammaffaa taanaa 
Mee yoomi lammii koo kanas jalaa baanaa? 
Osoo afaan qabnuu dubbachuu dadhabnee 
Osoo beekaa gabnuu ittiin buluu dhabnee 
Osoo amantii qabnuu hordofuu dadhabnee 
Ayyaantummaa keenyaaf seera uumaa gannee 
Sababbii kanaafis walii galtee dhabnee 
Saba ishee bicuuf sammuu gurgurannee 
Kuun garaadhaaf jennee alaagaaf wal-laannee 
Seenaa qabsoo kale kunoo xureessine 
Hidhaafi ajjeechaan hayyuu meeqatu dhumee 
Meegatu of wallaalee meega sammuun doomee 
Mee yoomi lammii koo kanas kan daawwanne?? 
Osoo arguu laaluu osoo beekaa qaluu 


Lammiin lammii isaa bool'atti awwaalu 

Diinaaf karaa banu seenaa ofii hin baruu 
Raas-goobanni Daaccee inni daran caalu 
Isaan daangaa hingabnee inni nus-gurguruu 
Kan nus ajjeesisuu inni nus cicciruu 
Inni dhugaas haalee sobaan nu geeddaruu 
Beekaa ija qabee wallaalaan abbaalu 
Inni sanyiin silmii horii gubbaa galuu 
Dhiiga ofii xuuxee qaamaasaa geeddaruu 
Akka jaldeessatti qareerraa gandhaalu 
Akkamiin jarreen kun dhiiga dhiigaan galuu 
“Mee yoomi lammiikoo nuti kan wal barruu 


Rakkoo kanneen maraaf furmaata kaawwannu”?? 


kk kkk 


Numa, numa jalaa nudhoksu. Ukkaamsanii nuhiraarsu. Mee yaa 
jamaa Oromoon bakkee itti wal dhokatu niqabaa? Waatu akkana, Nuti 
yeroo dirree abiddaa turre sana diinan waa taajjabne. Oromoon inni 
kaan boolla keessa, inni kaanimmoo eessa akka jirullee hin`beekamu. 
Inni kaanimmoo jireenyaaf du'a gidduu jira. Inni kaanimmoo 
caccabee bullaa'ee daakuu ta'eera. Kaanimmoo burjaaja'ee raata'ee 
ugguramee taa'eera. Rabbi malee lammiin isa arguu hin danda'u. 
Numatu osoo hiree akkanaa keessa jirruu waa baay'ee taajjaba. 
ljoollee keenya kan yeroo dheeraaf boolla keessatti ukkaamsan. gaafa 
fedhan aduutti baasu. Yeroo kanammoo akka nuti wal hin'argineef 

jecha karratu nutti cufama. Isaanimmoo bifaan bigiltuu bishaaniif ifa 
aduu dhabdee bifaan badde fakkatu, eessaaniis haa ta'uutii inuma 
wal agarra. 


Waa hunda caala wanti naboonsu yoo jiraate sabboontuuwwan ilmaan 
Oromoo ijjannoo isaan qabaniidha. Osoo uleen diinaa nurraa iyyuu 
ijaan wal barbaanna. Dhaamsas waliif dabarsina. Walis gootomsina. 
Waan gqabnu waliif goodna. Ulfaadha gootota koo! Mirri 
Oromummaaf sabboonummaa keessan haa dagaagu. Lalisees dameen 
haababal'atu. Hundeen eenyummaa keessanii, kan eenyummaa 
keessaniif hiraarfamtan gadi haafagaatu, Yaa leencota koo! Waa'ee 
keessan yeroon dubbadhu imimmaan Oromummaatu nadursa. 
Imimmaan maalan qabas hiraarsi diinaa nakeessatti gogseera. 
Keessuma koottan gadi booha malee. 


Lammii wal jaalatu diinni addaan hambisuu akka hindandeenye dirree 
hiraaraa sanattan arge. Lammiin waliif dhiiga, kan wal irraa cite, 
garuu kutanii ofirraa gatuun kan hindanda'amne. lddoo hiraaraa 
kanatti warra garaan waliif nahu. Kan qabu irraa waliif goodu, 
dhugumatti ijaanillee yeroo wal'agarru gammachuu daangaa 
hingabnetu nutti dhaga'ama. Hiraarsa diinallee walirratti obsina. 
Gidirfamoota koo! Har'as natti mul'ata dhiigni keessaniif godaannisni 
qaama keessanirraan wal'irraan qaxxaamure sun, cabni miila 
keessanii kan okkolfachaa deemtan sun, ilkaan bogoolloo fakkaatu 
san diinni isin irraa harcaasee simboon keessan mulgame sunfaan 
Yoomillee dura kootii waan badu miti. 


Qaama guutuun mana keenyaa baanee, waa baay'een gaamaa hir'uu 
taanee jirra, lubbuunis kan darban, ukkamfamaniis kan jiraatan, 

p SASA NAA Aa na 


roorroo bara dheeraa dhandhamataa kan jiranis, waa lakkaa'anii itti 
bahuun danda`amaaree? Dur baay'inaaf diinarraa hafne. Har'ammoo 
akka nuti wal hinhorrellee shira nurratti dalagaa jiran. Kunis tooftaa 
isaanii isa addaati. 


Diinni ilmaan Oromoorratti waa baay'een itti inaafti. Waan 
namuudate tokkon isinitti himamee. Magaan ani ittiin waamamu 
Xiiqii Jabeessaati. Magaan masoo koommoo Masarat ture. Magaa 
keenya mulganii ofiin numoggaasuus kan fide diinuma. Garuu maaliif 
magaa boonsaa isaan inaafsisu osoo gabnuu maaliif of dhoksinaree? 


Mee walbira qabaa ilaalaa, “Kiigii fi Masarat” miidhagina isaa 
isinumaafan dhiisa. Anis gaafa 6/07/2011 mana murtii Araadaatti 
dhiyaadhu magaa isa Xiigii jedhu haganii Masarat Jabeessaa jedhanii 
dhaddacharratti yeroo nawaaman, dhiigatu nadanfe. “Kabajamoo 
mana murtii magaan koo Masarat osoo hintaane Xiiqii Jabeessaan 
jedhama”'n jedheen afaan ormaatiin osoon garaa guggubadhuu. 
Yeroo manni murtii maaliif akkana gootu jedhee gaafatu isaanimmoo 
magaa lama gabdi jedhanii deebisaniif. 


Aamma mmoo h anri hiag pahiga “Namni tokko magaa lamaan 


hingabdu”n jedheen. Aun isaaniitilin AE Aanaan kan 
garmalee na`ajaa'ibu of ta'uun keenya maaliif isaan inaafsisa maloo? 


Yeroo nuti rakkoo Maa'ikalaawwiitti nurra ga'aa oolu mana murtiitti 
himannu, manni murtiis furmaata nuuf laatu tokkollee hingabu. 
Kanuma jaraatu dhaga'ama. Eessattuu dubbiin numarratti cimti. Waan 
nama dhibu keessaa yeroo nuti mana murtiitti rakkina keenyaa 
himannu yeroo qe'ee hiraaraa sanatti deebine maaliif himattan 

jedhamneeti reebamna. “Manni murtii harka keenya jira waan ta'eef 
wanti isin fiddan hinjiru.” Jedhamna. Achitti kan nuuf nahu yoo 
jiraate numa warra dirree abaaramtuu kanarra waliin jiraatu 
duwwaadha. 


Yaadaan diina wal irraa faccifna. Bakka kufnees wal kaafna, laphee 
Oromummaanis waliif cabna. Qaamaan garuu hindandeenyu. Waa 
marri keenya hidhameera. Waa dubbachuus ta'ee waa gochuu hin 
dandeenyu. Mirga waqni nuuf gumaache nurraa sarbameera. Akka 
namaatti ilaalamaa hin jirru. Ofii garuu namuma. Nama keessayyuu 
hayyootaaf sabboontota, akkasumas gootota lafeen sodaachisu. 
Garuu............ “Xannacha tokkotu foon hadheessa” jedhu mitiiree. 
Yartuutu nugalaafate. Boru hin beekneetu diinaaf ulee nutaasisee 
ittiinis nudhaansise. Egaa lammii koo! karra ofiin ofitti cufne yoo wal 
taanee ofirraa hinbanne diinni nurraa bantiin gowwummaa 
hinta'uuree? Karra mana keenyaa ofumaan cufannee akka banannu 
abdii kooti. 


MAALIIF MEE NU HIRUU? 
Maalii yaa lammii koo kan addaan nu hire 
Kaabaaf kibba jedhee,bahaaf dhihaan ciree 

Oromoonnis tokkoo Oromiyyaan biyyaa koo 
Ilmaan abbaa tokkoo abbaa kudhan godhee 
Shawaa fi wallagaa,arsiif baalee jedhee 
Ilmaan walloof raayyaas kophaatti adda filee 


Jimma iluu-abbaaboor booranaaf harargee 


123 


Oromootuma moo jarreentu addaan hiree 


Maaliif kaayyoon isaa eentu irraa baree? 
Amantii alagaan maalumaaf nu hiree 
Eenyummaa kan keenyas nu jijjiiruu yaale 
Ilmaan abbaa tokkoo iddoo dhibbatti hiree 
Kaayyoo isaaf jedhee kutaan nucicciree 
Amantii alagaan sammuu keenya hidhee 
Wanta nuti hin beekneen gogaoodee nu ciree 
Tolcha adda addaan sammuu keenya ure 
Cicciree nu fixee amantiin nu bite 
Ilmaan abbaa tokkoos amantiin gogaoodee 
Akka walii hin galleef tolcha isaa xaxe 
“K aayyoon isaa kana kan amantii fidee 
Kutaa adda addaan addaan nu ciccire” "2 
Maaloo mee haa barruu ofis haa qorannuu 
Ilmaan abbaa tokkoo ta'uu keenya haabarruu 
“Nuti sanyiin kushii 
Nuti ilmaan Oromoo 


Ilmaan Xabboo Waaqoo 

Ilmaan Aayyoo Meetoo” 

Ta'uu haa barannuu gargar ofi hin hirruu 
Amantii alagaas duukaa hinburjaajofnuu 
Abbaa keenya dhiisnee kan alagaa hin yaamnuu 
Haadha teenya dhiisnee kan alagaa hin laalluu 
Daalattus qal'attus teenyuma haa yaamnuu 
Kan keenya yoo beekne bittina'uu hin yaalluu 
Ayyaantummaa dhugaas yoos bar kan argannu 
Haadha abbaa keenyarraan Waagaas kan argannuu 
Safuu uumaan beektuus waliin kan daaw 'annuu 
Yaa jamaa mee ka'aa martuu of haa taanuu 
Yoo of taane malee gabrummaas hin baanuu 
Cicciraas lagannee tokko ta uu hin yaallu..... 
Mee hubadhaa laalaa silmiin loon huggiste 
Dhiigaasaanii xuuxxee ofiisheef gabbatee 

. Ofii mana hingabduu loonitti hirkattee 
Isas nyaachaa jirtii bobaasaa qabattee 
Diinni loon koo nyaattu isheen eessaa dhuftee 
Maaloo mee naaf himaa hundee barbadeessee 


Loonkoo bilisoomsaa gaama ishee gogsee... 

Jireenya mana adabaa Maa'ikalaawwii keessatti nama hiraarsu 
keessaa tokko “dhugaa awwaalii soba gamoo itti ijaarii”dha. 
“Oromummaa keetiin ani yakkamaadha jedhii of yakki, ofis hadhees, 
ofis gidirsi, eenyummaa kees jibbi of jibbisiis, ofitti ragaa sobaa bahi, 
Oromoota hafanittis ragaa sobaa bahi” kan jedhuudha. Dhugaan 
dhugaadha! Humni ishii cabsu waan hin jirreef cabnee, caccabnee, 
wareegamnee, kufnee dhugaa ijaarra. Boriinis geenya. Dhugaaf cabna 
malee dhugaas hincabisinu. Dharattis gamoo itti hin'ijaarru. 
Kunkaayyoo sabboontota dhugaaf dararamaa jiraniiti. 


Dhugaaf cabaa, caccabaa maaloo! Yoo dhugaaf cabne qofa kan diina 
cabsinee bira taruu dandeenyu. Yaa geerransoo! Warraa dhugaaf 
maalee diinaaf hinjilbeeffanne, kuffisan hinkufne. Hiraarsan abdii hin 
kunne, yaa warra onneen sibiilaa, ulee diinaa ofirraa burkuteessitan, 
eenyummaa keesaniin boontan, lammii keessaniif wareegamtan, 
lubbuun keessan galma bareedaa seena qabeessa keessa galti, dhigni 
keessan ijaaramtee bilisummaa taati! Kaayyoon isin irratti kuftan 
lammiin galma yaaddan geessi. Bilisummaan isin bagatte lammii 
keessan hafe “haadhaggabdu. Imimmaan  harmee keessanii 
bilisummaan haagoortu. 


Sanyiin leencaa leencuma. Leencotatu saroota karaa irraatiin 
marfame. Afaan meeshaatiniis booji'ame. Leencummaan isaanii 
garuu Yoomillee leencuma. Isa gagamse€ lafee ishii burkuteessu. 
Dhiiga ishiis faffacaasu, garuu maal godhuree yartuun dahootti koola 
galtee leenca gaafa hacuuccu, eessaan lafee ishii burkuteessaree? Ija 
isaanis ishii faccisaree? Yaa saree ishii karaa irraa gaafa golgi sirraa 
jige leenci yeroo inni qagamsee siligimsun arguu hawwe! Arguun 

koos waan hinoolleef waan na'ariifachiisu miti. Yaadiinaa of bari 
adaraa! 


Mee maaliif dhabamtii dhugaan burgaan koo, yeroof ofirraa buuseen 
baha. Sabboonaan tokkommoo gara kutaa gidiraa kanatti geeffamaa 
jira. “Sabboontuu! Hin'aariin adaraa! Waan hiraarfamtuuf hindagatin, 
boru guyyaa biraati, sabboonummaa kee cimsi. Diinaas naasis, 
hin'nahiniif adaraa. Ofii cabii gootummaan diina kees cabsi. Har'a 
bakka rakkinaa kana keessatti wal argine borimmoo dirree bilisoomte 
gubbaatti wal haa'arginu! Beenu anis dirgama koo baheen dhufaatii. 


Yoo jiraadhe nan beebi'a. Yoon ajjeefamemmoo adaraa lammiitti 
dhaamsa naaf dhaami, yaa sabboontuu tiyya! Kaayyoo koos hingati, 
hindagatin kun imaanaadha. Imaanaa walitti kennine bakka itti wal 
irraa fudhannu atis nibeekta waan ta'eef jedhi nagaan naaf jiraadhu.” 
Jedhee yeroo inni imimmaan Oromummaan nagaggeessu, qaama 
reebichi nawaaddetu deebi'ee naguggubata. Abidda qabbana 
hingabneenan waxalama. 


Osoo wal jalaa nudhoksanii akkanaanimmoo wal'agarra kaa! Ragaa 
sobaa nutti qindeessuuf jecha boolla jirruu gadi nuguuranii diina ragaa 
nutti baatu dura nudhaabu. Nutimmoo ragaa waliif baana. Wal 'arguu 
keenyaaf gammanna, gammachuun lafti nutti dhiphatti. Sammuun 
seenaa galmeessina. Guyyaa eeggannees barreessina. Dhalaa dhalatti 
dabarsina. Ragaa kijibaaf walbira nudhadhaabu. Isaaniif miidhaadha. 
Nuufimmoo gammachuudha. Boolla keessaa baafamnee wal'argaa 
jirra. Diinni ragaa sobaa nutti bahuuf dhooga keessa dhaabbattee 
nu'ilaalti. Nutimmoo eenyummaa keenyaaf dhadhaabbanna. Waliinis 
boonna. Walittis boonya, wal wajjinis bashannanna. Diina garaa 

guggubna. Yaa leencota koo bilisummaan isin hinbagatin, dukkanni 
isin hindhuunfatin adaraa! Dirree walaboomnetratti wal haa'arginu! 


Sobni hanga fedhe gilgaalamus, mijeeffamus, gajeelfamus, sobuma, 
hundee hingabu. Inni sobu ofummaa isaa waan beekuuf hamilee 
dhugaa hingabu. Oalbii cabaafi burkutaa'aadhaan socho'a. Humna 
waan hingabneef akkuma salphaatti kufa. Waan hinbeekneef bakka 
hinbeeknetti kufas. Kuni hundi ukkaamsaa diinni Maa”ikalaawwii 
keessatti namarratti raawwattu. Hubadhaa Oromoon gaamaan cabee 
caccabuu, jaamee ijaa baduu, wareegamee lubbuu dhabuu, dhokfamee 
hiriirfamuu mala. Kaayyoo isaa garuu eenyullee itti bu'uu hin 
danda'y, yoo isaa malee. Kanaafan gaamaan caccabee, sammuu 
miidhamee, safuu sarbamee, eenyummaa koo guduunfadhee diina 
harkaa kanan baheef. Diinni Oromoo cabseera. Garuu eenyummaa 
keenya Yoomillee cabsuu hindandeessu. Kanaafuu biyya keenyarratti 
abbaa ta'uu gabna. 


OROMIYYA 


Oromiyyaa biyya bal "o0 
Biyya hayyuu qabdu jaarsa 
Hadha dhugaa biyya duudhaa 
Safuu qabduuf biyya aadaa 
Biyya jiituu gannaaf bonaa 
Booharsituu firaaf diinaa 
Seenaan dhugaa maaliif badaa 
Hundeen dhugaa maaf jallataa 

Dhugaa dhugaan MA 
Dhala namaa oftaasisaa 
Madda dhugaa sirna gadaa 
Walgixxeessaa dhala hundaa 
Xinnaaf guddaa kaayyoo haqaa 
Seera gabuu sirna gadaan 

Kabajaadhaan kaa'a maraa ah 
Aangoos laataa dhala maraa 
Hin tuffatuu waliin waaraa 
Adda hin baasuu dhiiraaf dhalaa 
Biyya bulchuu daddabarsaa 
Yaa Oromoo waldhageessaa 
Sirni gadaa nuuf deebisaa 
Maddi isaa orom keessaa 
Oromiyyaa nuuf jabeessaa. 


Oromiyaan kan Oromoo ta'uu diinatu ragaa baha. Diinnis Oromiyaan 
keenya hinjenne. Itti gallee irraa hingallu, isin dhaalla, nuun jedhan 
malee, Kunis waan hintaane. Osoo ilmi jiruu ormi alaa dhufee qe'ee 
abbaa hindhaalu. 


* * * % * 

Sammuu keenya qofa miti gaamni keenyas qabsaa'aa cimaadha. 
Ciraamee waadamus eenyummaa ofii gadi hin dhiifne. Galgalliifi 
ganamin gidiraadha, Hiraara gubii malee gabbanni hin jiru. Halkanii 
guyyaan nuuf gixxeedha. Jireenya keenyatu dukkana keessa waan 
ta'eef. Dukkana dukkana keessaa! Mee maaltu mamatti mul'ata. 
Bineensatu afaan baasee nama nyaata. Wantumti namatti tolu 
tokkollee hin jiru. 


Wayi yaa diinaa! Gocha keetu na'ajaa'iba. Gowwaa moo gamna, 
beekaamoo wallaalaa, gara jeebeettii moo hiika dhabeettii siin jedhu 
laa?  “Sabboontuu! Sabboontuu!” jecha jedhutu gurra koo bu'e. 
Keessa kootti guggubachaan deema. Waan diinni nugochaa jirtutu 
keessa kootti abidda natti gabsiisa. Yeroo waamicha kana dhaga'un 
suuta of duuba ilaale. Kutaa dorannoo keessaa mucaa tokkotu harkiifi 
miilli isaa hidhamee ciisee “maaloo naaf birmadhu lammii koo?, 
homaa walii hin goonuu, ijuma keen na'argi. Boru ragaa naaf bahuu 
dandeessaa” jedha, akkuma horii qaalaa bu'ee danqamee ciisa. 
Qaamni isaa hundi dhiigaan borcameera. Ilkaan isaafaa irraa 
caccabsan. “Anaan! obboleessa kiyya, egaa maal siif godhuree? 
Anisoo kunoo dabaree eeggachaatan jiraa” jedheen qalbiin koo cabee 
dhaabbadha. 


“Atumti hanga yoomiitti nurratti of dhidhiibdaa? Eenyus caalteetu 
waan siin jennu amanuu didda? Har'a jaallattee 0500 hin taane 
dirgama lubbuu keef jetteetu waan siin jenne amanta. Abbaan manaa 
kees sitti rageera waan ta'eef ati maaf of dararta? Kanaaf atis waan 
beektu ofirraa himi.” Yeroo naan jettu qaama kootu na'urgufame. 


“Baga natti rage, borus raguu danda'a. Ani garuu waa'ee isaas ta'ee 

anis waanan dalage hin jiru waan ta'eef wantin isiniif amanu 
tokkollee hinjiru”'n jedheen. 


Gaafa guyyaa 19/03/20011 ture. Guyyaa keessaa tilmaamaan sa'aa 
9:00 nita'a. warra dhiiraas warra shamarranii boolla itti nunagan 
keessaa nuyaasanii “warri gaafa seentan garshii olkaawwattan koottaa 
fudhadhaa” jedhanii nuyaasan. Sabboontotaan wal'arguuf carraa 
arganne. Warra wal jalaa nudhoksaniin ijaaf ijatti wal'agarre. 
Dhaamsas waliif dhaamne. Kan Oromummaaf obbolummaa, 
akkasumas sabboonummaa. Garuu diinni eessa akka nugeessuu 
barbaade waan beeknu hin gabnu. Eessas yoo ta'e diinni diinuma, 
galmi nuuf ijaarames sanuma kanaaf maaltu nuraasaree? Gara 
qajeelaa jedhanitti qajeeluu malee. 


Ganama isaas gara sa'aa 2:30tti hunda keenya akka meeshaa keenya 
qabannee baanu ajaja nuuf dabarsan. Nutis akkaataadhuma 
ajajichaatiin fiistaalii kurtuu kenyaatti wayaa qabnu nagannee yaane. 
Nuti lakkoofsaan 69 dhiirota 66 fi dubartoonni 3 turre. Anaaf 
Milkiisaa irraan kan hafe namoonni armaan dura ijaanillee wal beekan 
muraasa. Garuu jahaatamii saglanuu akka wal barannu kan 
godhemmoo hiraarsituu keenya. Galatan galchuufiin fedha waan 
lammiin wal nabarsiisaniif. Hundi keenyayyuu konkolaataa 
garagaraatti nagamnee gara dirree hiraaraa kan biroo Qaallittiitti 
qajeelle. 


Inni lubbuun baheef hiraarri irraa cituu didemmoo achumatti hafe. 
Amma gaafa rabbi isaan yaadatee abidda sana keessaa isaan baasutti. 
Yeroo warri kaan gara Qaallittiitti geeffamnu warri hafanimmoo ijaan 
nugaggeessu. “Maaloo boolla akkamiitu isiniif qophaa'elaa? Eessatti 

isin dhidhimsuufilaa?” jedhu akka waan galmi Oromootaaf diinaan 
ijaarame akka waan irra'wayyoo qabuu . 


Nutis guyyaa kana mana murtii Ol'aanaa federaalaa kaffitti 
dhiyaannee himanni kan nurratti baname. Oromiyaa hundarraa walitti 
funaannamnee kan galmee tokkorratti namoota 69 taanee himatamne. 
Hubadhaa kaa! galmee tokkorratti namoonni hanga kanaa yeroo 
himataman galmee ilmaan Oromoorratti baname hangami jedhaa 
yaadaa. Galmooleen yeroo sana yaadadhu keessaa: 


é Tashaalaa Bakaashaa fa'a namoota 69 

% Baggalaa Garbaa fa'a namoota 9 

é Geetinat Gammachuu fa'a namoota 20 

4. Galmee Warginaa Gabbisaa 

% Ajajaa dhibbaa Indaalaa Alamuu fa'a namoota 11 
4 Hawaas Fantaallee fa'a namoota 2 

4 Naggasaa Taaddasaa Dheeressaa fa'a namoota 6 
& Dachaasaa Wiirtuu fa'a namootaa 22 


` isaan kunnin warran yetoof yaadadhudha. Garuu galmee ilmaan 
Oromoo lakkaa'anii itti bahuun hin danda'amu. 


GAREE WARRA JAHAATAMII SAGALII 


=  Tashaalaa Bakkaashaa Ayyaanaa 
Teessoo: Wallaga lixaa Aanaa Ginbii 
Umrii:23 

s Tirfaasaa Magarsaa Hundaa 
Teessoo: Shawaa Lixaa Aanaa Dannoo 

- Umrii: 29 

s. Alamaayyoo Gaaromsaa Cimsaa 
Teessoo: Finfinnee kutaa Gullallee 
Umrii: 29 


132 


Mulaatu Abdiisaa Goobanaa 

Teessoo: Jimma ganda 03 

Umrii: 32 

Liju'alam Taaddasaa Hawwii 

Teessoo: Wallagaa Lixaa Gimbii 

Umrii: 33 

Hasan Mahaammad Usmaan 

Teessoo: Naannoo Sumaalee godina Shinlee 
Umrii: 34 

Addunyaa Lammeessaa Beenyaa 
Teessoo: Horroo Guduruu Wallagaa Jimmaa ` 
Umrii: 28 

Milkeessaa Waagjiraa Gammadaa 

Teessoo: Boorana Mooyyaalee Ganda 01 
Umrii: 24 
Saamsoon Alamuu Qixxeessaa 

Teessoo: Wallagaa Lixaa oe EE Nagamtee Ganda 
02 

Umrii: 26 

Gammachuu Ammishuu Galgaluu 

Teessoo: Shawaa bahaa Adaamaa ganda 10 
Umrii: 28 

Usmaan Umar Teessoojilu 

Teessoo:-Gujii ganda Gooroodolaa 

Umrii: 21 

Jaarsoo Boruu Raaree 

Teessoo: Boorana Ganda Caaree 

Umrii: 21 

Isimaa'el Kaliifaa Muzayyin 

Teessoo: Iluu abbaa booraa Ganda Saankaa 
Umrii: 25 

Kaffiyaaloo Faxxanaa Gabayyoo 

Teessoo: Naannoo addaa Burraayyuu Ganda 03 
Umrii: 35 

Guutuu Mul'isaa Gaddafaa 

Teessoo: Finfinnee Kolfee Qaraaniyyoo Ganda 04 
Umrii: 50 

Huseen Bariisoo Godaanaa 

Teessoo: Arsii Bahaa 

Umrii: 51 

Tolasaa Bachoo Gichoo 

Teessoo: Finfinnee Araadaa Ganda 04/05 
Umrii: 29 

Kaanuu Guunoos Damissee m 
Teessoo: Boorana Yaa'a Bal’oo 

Umrii: 39 

Gizaachawu Abd'isaa Baayyisaa 

Teessoo: Shaawaa kibba Lixaa Sadan sooddoo 
Umrii: 26 

Ittaanaa Sanbatoo Tuuchoo 

Teessoo: Wallagaa Lixaa Saayyuu 

Umrii: 29 

Lammeessaa Disaasaa Gannatee 

Teessoo: Horroo Guduruu Wallagaa 

Umrii: 

Abarraa Bigilaa Tolasaa 

Teessoo: Jimmaa Sakkoocaqorsaa 

Umrii: 46 

Tukee Tibbeessoo Waayyisoo 

Teessoo: Arsii Nageellee Gandaa Goondee Goraatee 
Umrii: 27 

Balaayi Kormee Baayyisaa 

Teessoo: Wallagaa bahaa Nagamtee 

Umrii: 27 

Hasan Amaan Sagee 

Teessoo: Arsii Bahaa godina Xiyyoo 

Umrii: 25 

Mazgabuu Dabalaa Waagjiraa 

Teessoo: Finfinnee Boolee ganda 01 

Umrii: 40 

s Asfaawu Angaasoo Bantii 
Teessoo: Finfinnee Araadaa Ganda 13/14 
Umrii: 27 

a Boontuu Wadaayi Bulaa 
Teessoo: Shawaa Bahaa Fantaallee Matahaaraa 
Umrii: 19 

a Bashiir Daadhii Tulluu 
Teessoo: Arsii Bahaa G/Q/Bulaa Xarree 
Umrii: 37 

s Alamaayyoo Tolasaa Liiban 
Teessoo: llu Abbaa Booraa Godina Hurmuu 
Umrii: 49 

s Hawwii Gonfaa Dabalaa 
Teessoo: Shawaa lixaa Dandii Oolan-citii 
Umrii: 22 

s Taaddasaa Galaalchaa Ireenuso 
Teessoo: Shawaa Lixaa godina Tokkeekuttaayee ganda Guroo 
Soree 01 
Umrii: 44 

a Tafarii Qabaneessaa Gammachuu 
Teessoo: Shawaa Lixaa Tukoo 
Umrii: 28 

s Bulchaa Sooressaa Guyyoo 
Teessoo: Oromiyyaa Fincaa 
Umrii: 75 

s Mahaammad SaalihooWaagoo 
Teessoo: Naannoo Baalee Daawwaa 
Umrii: 48 

s Soorsaa Dabalaa Galaalchaa 
Teessoo: Finfinnee Burraayyuu 
Umrii: 48 

a Tashaalaa Iddoosaa Dirribaa 
Teessoo: Shawaa Lixaa 

. Umrii: 36 
s Hirphaa Duubee Dheekkamoo 

Teessoo: Oromiyaa G/Q/Bulaa Daawwii 
Umrii: 56 
a Muktaar Usmaan Harbee ^ 
Teessoo: Shawaa Bahaa Duukam 
Umrii: 23 
= Umar Bassaa Reebaa 
Teessoo: Godina Gujii Magaalaa Shaakkisoo 
Umrii: 38 
s Mahaammad Huseen Hasan 
Teessoo: Harargee lixaa Mi'eessoo 
-Umrii: 29 
a Caalii Tolosaa Nikaa 
f Teessoo: Wallaggaa Lixaa Gimbii 
Ba Umrii: 23 
a Dirribee Nagaasaa Mullataa 
Teessoo: Shawaa Bahaa Adaamaa 
Umrii: 27 
= Maangashaa Tolosaa 
Teessoo: Shawaa Bahaa Aanaa Iluu-galaan 
Umrii: 45 
a Amantii Salamoon Baqqalaa 
Teessoo: Shawaa Kaabaa 
Umrii: 
s Nuurii Haajii Kamaal 
Teessoo: Baale Gindhiir 
Umrii: 40 
a  Wagaayyoo Dajanee Gaaddisaa 
Teessoo: Boorana ganda 01 
Umrii: 53 
= Taaddasaa Mootii Turaa 
Teessoo: Shawaa Lixaa Dandii Niini ganda 02 
Umrii: 29 
s Abdurrazaaq Abbaabiyyaa Abbaadaadii 
Teessoo: Jimma magaalaa Jimmaa ganda Hermaataa 
Umrii: 26 

a Mangistuu Wardofaa Mullataa 
Teessoo: shawaa Lixaa 
Umrii: 35 

s Efireem Galataa Gumaa 
Teessoo: Naannawa Finfinnee 
Umrii: 45 

= Mahaammad Tukee Maammaa 
Teessoo: Arsii Lixaa Shaashamannee 
Umrii: 21 

a  Tolasaa badhaadhaa Ida'aa 
Teessoo: Gujii Shaakkiso 
Umrii: 22 

s Mangistuu Girmaa Wayyeessaa 
Teessoo: Shawaa bahaa Aanaa Cabbiyaa 
Umrii: 20 

a Rashaad Jamaal Bushiraa 
Teessoo: Baale Ridatuu 
Umrii: 29 

a  Taakkalaa Abdataa Abiyyuti 
Teessoo: Wallaggaa Lixaa Gimbii 
Umrii: 18 

a  Kaliil Jamaal Shaamisii 
Teessoo: Baale Aanaa Riyituu 
Umrii: 29 

a Mallasaa Caalaa Goobanaa 
Teessoo: Shawaa Lixaa 
Umrii: 29 

a  Huseen Abbaaduraa Abbaacabsii 
Teessoo: Aanaa Boongaa Shaggeesombii 
Umrii: 51 

a Ajajaa dhibaa Waasee Yaadataa 
Teessoo: Shawaa lixaa Jalduu Goojjaa ganda 01 
Umrii: 40 

. = Salamoon Tamasgeen Balaay 

Teessoo: Wallaggaa Bahaa Ziwaay 

Umrii: 23 
a Geetaachoo Iddoosaa Sobboogaa 
Teessoo: Shawaa Lixaa Midaaqanyi ganda 01 
Umrii: 21 
s Taarikuu Dabalee Gaabbee 
Teessoo: Shawaa lixaa Midaaganyi ganda Qotaa Diimaa 
Umrii: 22 
a Waaggaarii Laachessaa Dheeressaa 
Teessoo: Birtee Bulii ganda Hoobiisiree 
Umrii: 23 
a Hirphasaa Daraarsaa Tolasaa 
Teessoo: Shawaa Lixaa Midaaganyi 
Umrii: 20 
a Caalumaa Lakeesaa Rigatuu 
Teessoo: Shawaa Lixaa Midaaganyi 
Umrii: 19 
a Gurmeessaa Fufaa Fayyisaa 
Teessoo: Shawaa Lixaa Geedoo 
Umrii: 21 
s. Camdeessaa Minxaas Guuttataa 
Teessoo: Shawaa Lixaa Midaaganyi 
Umrii: 23 
a Daawwit Abdiisaa Maammoo 
Teessoo: Shawaa lixaa Calliyaa 
Umrii: 
janan armaan olitti magaan isaanii tarreeffaman kun diinni guyyaa 
tokkotti naannolee Oromiyaa irraa nufunaanuu ishii hubachiisa. 
Hubadhaa harki caalaan dargaggoota abdii borii taan hedduun isaanii 
baruumsa isaanii irrayi kan hidhaman, manguddoonnis yeroo mana 
isaaniitti bogachuu danda'anitti diinaan kabaja dhabanii yeroo 
dhidhiitaman seerri uumaa cabee, dhugaan awwaalamtee, dukkanni 


hammaattee, yeroo Ilmaan Oromoo eenyummaa isaanii qofaan 

hiraarfaman kan argan haa dubbatan, kanneen dhaga'an seenaaf haa 
kaayyatan jedheen bira darba. 


Erga tokkoon tokkoon keenyarratti himanni nurratti banameen booda 
nuti gaaffii mirga wabii gaafanne. Manni murtiis yaada kana 
A/Alangaa obbo Biraanuu Wandimaaganyi yeroo gaafatu, innis 
ragoolee koo najalaa sodaachisu jechuun gaaffii mirga wabii 
nudhabsiiseera. Mirga guutuu kan gabu yeroo kanatti numiti. Mirgi 
guutuun nuti gabnu dirgama Oromummaa bachuudha. Hadhaawwaa 
gabsoo dhandhamuudha. Garaa guggubachaa kolfuudha. Yeroo 
kanatti gaaffii mirgaa yoo kaafne manni murtiis nurraa hin fudhatu. 
Akka shakkamaa tokkootti osoo hin taane akka yakkamaatti nu'ilaalu 
waan ta'eef. 


Ilaalchi isaan nuuf qaban baay'ee suukaneessaadha. Nunamoota 
jahaatamii saglan kana mana keenyaa osoo hin taane akka waan 
bosonaa nugabanitti nu'ilaalu turan. Garuu hundi keenyayyuu kaan 
mana isaatiii, kaanimmoo hojii, yuunivarsitiidha bakkuma jiruuf 
bobbaanee jirrutti diinaan funaanamnee asitti gidirfamaa jirra. 


A/Alangaa ragaa nurratti dhiyeessuuf beellamni nigabame. Ragaa isa 
sobaa kan dhugaa irraa mage, kan diinni yeroo dheeraaf irratti 
gilgaalte nurratti ragisiisuuf beellama gabatan. Nutimmoo akka gara 
mana sirreessaa Qaallittii geeffamnu ajajni darbe. Abidda keessaa 
gara abidda isa biraatti cee'uu. Maaloo maali qabbanni isaa? 


Kan hidhaan beekamnu nu'ilmaan Oromooti. Warra Oromummaa 
keenya qofaan yakkamoo taane. Warra biyya isaarratti akka lammii 


...... 

abbaa biyyummaa nama hingoonfachiisu waan ta'eef mirga abbaa 
biyyummaa keenya sirritti falmachuu gabna. 


Deemsi keenya gara mana adabaa Qaallitti ta'e. Sabboontonni 
Oromiyaa keesaa funanaman galmee tokkorratti galmoofnee gara 
mana adabaa kanatti socho'aa jirra. “Jabaadhaa shamarran keenyaa! 
Boonsituuwwan koo ! Homtuu isinitti hin dhaga'amin, hamilees 
horadhaa. Nuti har'a eenyummaa keenyaaf hiraarfamnuyyuu boru 
seenaa ta'eetu dhala dhufuuf taa'a, rakkoon keessanoo maalinni? 
Waan gabnuun wal maddii haa dhaabbanu. Gootota onnee sibiilaa 
isaan dhiira waliin hidhannoon manaa bahan, egaa gabsoon keenya 


gara fuula duraatti malee gara duubaatti akka hin taane imaanaa 
Oromummaa ofitti haa fudhannu” jechuun manguddoonniifi 
dargaggoonni keenya nujajjabeessaa deemu. 


Dhugaadha! Eenyummaa ofiif falmachuun dhiiraaf dhalaa jedhamee 
adda hinbaane. Cunqurfamaan kamiyyuu cunqursaa diinaa jalaa 
bahuuf gabsoo isaa itti fufuu gaba. Cungursaan hammaaitu qabsoo 
jabeessan malee diina jalatti kufuun eenyummaa ofii hin hadheessan. 


Amman jiruu mana adabaa kana eegalee gocha diinaa keessaa tokko 
ijoollee keenyaan akka nuti wal hin dubbifne, ijumaanuu wal 
hin'ilaalle nudhoorku. Garuu namni iddoo ishiif kennu hin jiru. 
Tokkicha manaa baaneerra, gaafa manatti nudeebisu isumatu beeka. 
Akka baanetti rabbiin alatti nu hin hambisin. Wal nutaasisee alaa 
nuhaagalchu. 


Galma tokkoo baanee, galma isa haaraa keessa seenneerra. 
Konkolaataa irraa buunee gara galma haaraa tokkotti nunagan. Nutis 
ilmaan haadha tokkoo kan kaayyoo tokkoof manaa baanen walitti 


140 


dachaanee dhaamsa waliif dabarsina. Gammannee kolfinees taphanna. 
Wanti gaddisiisee lafee nucabsu hin jiru, eenyummaa keenyaaf manaa 
baane waan ta'eef. Diinni abdii nukutachiisuuf yaaltullee nuti warra 
abdii kutu miti. Erga nugalmeessanii xummuraniin booda warra 
dhiiraa gara deemuu qabanitti, nus ammoo gara deemuu qabnutti 
nugajeelchuuf ka'aa nuun jedhan. 


Ammanayyuu jiraannee du'arraa hafnee wal arguun keenya nuuf 
gammachuu guddaadha. Isaan du'aan, dararaa hamtuun, awwalchaan, 
nubiraa hafantu garaa nunyaata, nugaddisiisa, isaan irraa adda bahuun 
qalbiin mnucabde. Garaa obbolummaatu nuguggubate. Hundi 
keenyayyuu yaadaan dhaamsa walitti dhaammannee galmeen keenya 
tokko ta'uyyuu gaamaan addaan faffaca'uuf dirgamneerra. 


Sabboontota magaa isaanii Maa'ikalaawwiitti arginetu galma itti 
dhufaa jirru kana keessa jira. Isaanis osuma nuti isaan bira hin ga'in 
karaatti namaan nusimataniiru. Waa'ee keenya kana quba qaban, 
yeroo maa'ikalaawwii jirru irraa kaaseeti. “ Anaa dhufu yaa 
sabboontotaa! Galmichi kan itti wal yaaman ta'uu baatus dirgamni 
waan walitti nuyaameef harka fuune! Ulee diinaa irraa haftanii as 
ga'uun keessan nuuf abdii guddaadha. Eenyutu du'e, caccabee 
burkutaa'eemmoo achitti hafe? dhokfameemmoo jira? Isin hambaa 
taatanii nuga'uun keessan waan boonsaadha” jedhanii dhaamsa nuuf 
dhaamu. Nyaataaf uffannaas nuuf ergu. 


Ammas diinni akka nuti wal barbaannu sirritti waan beektuuf akka 
nuti eessayyuu hin deemne nudaangessite. Isaanis nidaangessite. 
Bakki nuti jirru wal maddiidha, wal waamanillee dhaga'amu. Garuu 
akka jireenya qe'ichaatti addaan fageenya akka- Itiyoophiyaafi 

Ameerikaati. “ljji lamaan wal maddii teessee wal hin'argitu” jedhu 


mitiiree? Garuu eessaanuu haata'uutii gaamaan wal'arguu baannus 


yaadaan wal biraa fagaannee hin beeknu. Nyaata tokko waliin 


nyaanna. Uffata tokko waliin uffanna. Dhaamsa tokko waliif 


dabarsina. Nama hin boonsuuree hirmaannaan nuti iddoo rakkoo 


hamtuu kanatti waliif goonu. 


Yeroo muraasaan booda bakka beellamaatii nubaasanii gara warra 


murtii guguddaatti nugeessan. Murtiin kan rabbiiti. Isaan yaadaan 


murtii cimaa nutti kennaniyy 


uu nuti rabbiin sirritti quba waan wal 


gabnuuf gocha isaaniif iddoo hin keennineef. Yeroo baay'ee isaan 


numiidhuuf waan garagaraa 


yeroo isaan nurratti raawwatan nuuf 


gaarii ta'ee argama. Akka yaada isaaniitti osoo murtiin nutti hin 


kennamin bakka warra murtii umrii, du'aa, waggaa 10'n ol faan itti 


murtaa'e bira nugeessan, ham 


ilee keenya ajjeesuuf. Nuti eenyummaa 


keenyaaf duuna malee gochaalee diinaa ajaa'aa akkanaatiif iddoo 


laannee hin beeknu. 


Nan yaadadha gaafa mana murtii guyyaa guutuu achi oollee yeroo 


dadhabnee akkuma nama haara galfatuu ariifachaa gallu meeshaan 


keenya alatti guuramee jira. Hidhamoomni biraa karri itti cufameera. 


Nuti yeroo karra gubbaa geen 


yu meeshaan keenya alatti guurameera. 


Waan wallaallee dhabbannee ilaalle. Meeshaa keessan guurradhaa 


gara warra itti murtaa'e bira deemtuu nuun jedhan. Keessa keenyatti 


wanti tokko sirritti nugammachiiseera. Garuu Waa tokkotu garaa 


keenya nuguggube. 


Ammuma mana murtiitii gallutti obsa dhabanii meeshaa keenya 


goodaatti faffacaasuun isaanii,  hamilee nucabsuu baatuyyuu 

nu'aarseera. Bakka warra itti murtaa'ee deemuun keenya nuuf 
gammachuu guddaadha. Sababin isaas sabboontota waa hundaan 
numaddii dhaabbachaa jirantu achi jira. Nutis achi deemnee yeroo wal 
agarru harka walitti maranne. Manichi kutaa addaa addaa 
gabaatuyyuu kutaa nugahe sana keessa ijoolleen keenya baay'eetu 
jiru. 


Dirribee Ittaanaa murtii du'aa 

Urgee Abbabaa murtii du'aa 

Biiftuu/Haliimaa/ Abdii murtii umrii guutuu 
Baaccuu Margaa Murtii waggaa 18tii 

Caaltuu Taakkalaa murtii waggaa 12. 
Abarraashi yaadataa murtii waggaa 10 

Leellisee Wadaajoo Murtii waggaa 10 

Indi'aa Ibraahim murtii waggaa ja aa(6) 
Umee"imaa she/Ibraahim murtii waggaa ja'aa(6) 
Hawwaa Waagoo Murtii Waggaa 5 fi ji'a jahaa 


LUNG 8 SE NT ST 


Warren kun yeroo sanatti warra murtii argatanii achitti arganneedha. 
Warri achi turanii osoo nuti isaaniin wal hin'argin nu'bakka buusanii 
bahanis hedduudha. Lakkaa'anii waan itti bahan miti. Isaanimmoo 
dwaan, dararaan dirreerratti darbaman kan eenyullee isaan hin'agarre 
lakkoofsaan meeqa ta'uree? 


Qe'icha keessatti warreen nuuf tiraafika ta'anii jiraatan hedduudha. 
Maarree gaafa nuti sabboontotaan wal'argannee gammannee wal 
simannu warreen ijji isaan diimatu meegatu jira. Keessi isaaniis 
waadamu. Diina qofatu nuwaada miti nutis wal jaalachuu keenya 
duwwaan diina garaa waaddina. Wal'jaalachuun keenya erga garaa 
diinotaa kan isaan waaddu ta'eetii cincessuudha kaa. 

Akka seera qe'ichaatti hidhamaan kamiyyuu mirgi inni qabu 
walqixxeedha jedhama. Kun afaaniin, heerriifi seerri nurratti 
gilgaalame garuu baay'ee adda, hidhaa keessatti hidhaa biraatu jira. 
Waa baay'een hidhamne. Tikseen keenyas hedduudha. “isaan waliin 
nyaatu, waliinis dhugu, waliinis haasa'u, walis gargaaru, addaan hin 
ba'an. Kun maaliif ta'e jedhee warra biiroo diinatti nugabaasutu jira. ` 
Basaastuu jechuu kooti. 


Nirakkanne walirraa dhalanne, waliinis dhalanne, kaayyoo tokkoofis 
manaa baane waan ormaatu harka keenya jira miti. Waan ormaa 
nyaannee as hin'dhufne. Ishiin wal saamtee asis teessee garaa ishii 
akka feetetti guuttattee jiraattu har'as nurratti gooftaa ta'uu feeti. Nuti 
Yoomillee eenyummaa keenyaan boonna waan taaneef dhoqqeedhaa 
bakka laannee hin beeknu. 


- Sabboontota keenya keessaa Dirribee Ittaanaa obboleessa ishii Darguu 
Ittaanaa waliin eenyummaa isaanii duwwaan warra murtiin du'aa itti 
murtaa'eedha. Hubadhaa badii tokko malee obboolaa kana 
lamaanirratti yeroo murtiin du'aa kennamu diinni nuballeessuuf 
hangam akka kaayyeffattee kaate hubachuun salaphaadha. Dirribeen 
darara Maa'ikalaawwiitti irra ga'een miidhaan gaamaas ta'ee yaadaa 
ishiirra ga'eera. 


Yeroo diinaan ukkamfaman sana ji'a sadiin booda kan isaan mana 
murtiittillee dhiyaatan. Ammasitti gidiraa diinaa jala turan. TIkaan 
ishii dabalatee qaamni ishii hedduun caccabeera. Gadeemeessa ishii 
keessaan dhiigni yeroo dheeraaf dhangala'aa ture. Ishiin ge'icha 
keessa amma waggaa torbaffaa ishii gabatteetti. Waa een fayyummaa 
ishii ammayyuu baay'ee. sodaachisaadha. Yaalii tokko argachuu hin 
dandeessu sababa murtiitiin. Bakki ishiin itti iyyattu tokkos hin jiru. 
Hubadhaa yaa sabaa! Shamarreen kun wanti ishiin balleessite yoo 

jiraate eenyummaa ishiif falmachuudha. Kunimmoo yakka murtii 
du'aa namatti murteessisiisu miti. 


Urgee Abbabaas akkasuma eenyummaa ishiif jecha mucaa shamaraa 
tokko gabattee abbaa mana ishii waliin ishiin murtii du'aa, innimmoo 
murtii umrii guutuu itti murtaa'eera. Ilaalaa maatii guutuun yeroo 
mana adabaa diinaa keessa taa'u. daa'imnis osoo of hin barin hiraarsa 
diinaa ilaalaa yeroo guddattu. Yeroo hadha ishii ifatan, daddarban, 
reeban, galbiin daa'ima kanaa hiraarfamaa jiratti. “Harmee maal waan 
gooneef as'jiraanna maloo? Hanga yoomittimmoo as'turraa? Maaliif 
mana keenyaammoo baane? Abbaan koo maaliif nuwaliin hin jiraatu? 
Maaliif gargar nufacaasan harmee?” yeroo hundaa gaaffiileen kun 
gaaffii daa'ima kanaa ture. 


“Bareedduu tiyya hin'ariifatin, gaaffiin kee guyyaa eeggatee deebii 
argachuu danda'aatii. Bara-baraan gaaffii, garuu deebiin hin jiru. 
Deebiin gaaffii keenyaa nama biraa osoo hintaane rabbi biraa ta'uu 
dagachuu  hingabnu. (Garuummoo guyyaatu nutti dheerate, 
bilisummaatu nubagate. Biyyatu abbaa dhabe.” Ofiin haasofti. Garaa 
guggubatti. Yaada baaftee buufti. 


Biiftuun waraana ABO keessaa gabamte. Yeroo kana ishiin umrii 
waggaa 18ti turte. Sabboontuu ijoollummaan gabsoof dugda 
hidhaattee manaa baate. Erga qabamtee booda galma keenya 
beekamaa Ma'ikalaawwii geeffamte. Dirgama gabdus achitti erga 
raawwatteen booda mana murtii ol aanaa federaalawaa finfinneetti 
garee ishii waliin dhiyaatanii isaan hundatti murtiin umrii guutuu itti 
murtaa'eera. 


Ed dk de 


Guyyaan A/Alangaa ragaa dhiyeeffatu niga'e. Tooftaan isaanii inni 
duraa shamarran nama sadi qofa waan taaneef akkuma salphaatti 
sobaan nutti ragsiisuuf ragaa soba adii gingilchu qopheeffatan. 
Oromummaa keenyaniis nuhadheessuuf warra hidhatee ka'eedha. 

Anaan kan na'ajaa'ibu yoo jiraate sobaan namatti ragaa bahi jedhee 


A/Alangaa yeroo ragaa dirgisiisu baate mindaan isaa irraa citaa moo 


hojiirraa ari'amalaa? Kana osoon afaanuma isaarraa dhagahee 


baay'een gammada. 
DHUGAA 
Dhugaan dhugaa tamii,barbaadaamee sabnii 
Diimtuu moo gurraattii,adii moo daalattii 
Beektuu moo wallaaltuu,olmoo gadi jirtii 
Shira moo ifattii ,dhugaan garamittii 
Naaf himaa mee marti,baasaatoo ifatti 
Dhugaa dhugaan dhabee,dheebodhees hagabee 
Lammii hedduun dhabee,dhugaadhaan walqabee 
Shira dhugaa godhee,ittiin harma hodhee 
Kaan kijibaan boonee,dhugaan boolla oolee 
Maaloomee naaf himaa,dhugaa adda hin gore 
Dhugaan isa kamii,mee warri beektanii 
Beektonni maal jettuu,dhugaa agartanii 
Hayyuu dubbistanii,waa irraa bartanii 
Dhugaan isa kamii,eenyuun barsiistanii 
Dhugaan lafaaf waagaa,dheebuun abbaa dhugaa 


Hayyummaan ganamaa,kaayyoon lammii kanaa 

Dhugaa ifa baasaa,baraa burqaa haqaa 
Dheebodhees hin hafuu dhugaa numan argaa 
Gaafa rabbiin jedhen bara burqaa haqaa 
Ishee gulgullitti dhugaa ilmoo waagaa 
Ishee hin boorofne kennaa orom-hagaa 
Mee maaliif dhabamtii dhugaan burgaan hagaa?? 


Gaafa beellama keenyaa ragoota sobaa kan yeroo dheeraa qindeessan 
konkolaataa isaanitti naganii mana murtii keessa dhaabu. Nutimmoo 
mana adabaatii gara mana murtichaa yeroo dhufnu ragoonni sobaaf 
gindeeffaman, konkolaaticha keessa taa'anii eenyummaa keenya 
addaan baafatu. A/Alangaafi qorataan, ragoota sobaa sana waliin 
konkolaataa keessa taa'anii nurratti gindeessu. Mana murtii keessa 
seennee dhaddachi yeroo eegalamu ragoonni niwaamamu. Namni 
ragaa bahu tokko dursee kakuu raawwachuu qaba. Ilaalaa jarreen kun 
kakuun isaaniif homaa jechuu miti. Warra Waagaan wal beeku 
mitikaa. Dhala isaanii boriifis waan sodaatan hin gaban. Nyaadhinnaa 
har'aatiif obboleeyyan isaaniis diina nyaachisuuf ragaa irratti bahaa 
jiru. Kana waaqni abbaan dhugaa haa'argu jenna malee maal 
haajennuree. 


Ragaa sobaa raguun Mahaammad Fatoo galmee ijoollee keenya 
hundarratti beekamaadha. Mahaammad Fatoo dhalataa naannoo 
Shaashamannee ta'uu isaa dhageenyeerra. Gochaa inni ilmaan 
Oromoorratti dalagaa jiru kana seenaaf kaaheera. Maalummaaf 
eenyumaasaas sabaaf dhiiseera. 

“Mahaammad, Kiigii nibeektaa?” jedhanii gaafatan “Eeyyee nin 
beeka. Kanan beekus Keenyaa Soloolootti waliin waraana ABO 
keessatti leenjii irra turre” jedha. “Bara kami?” 
“Bara 1997 hanga 1999tti” 
“Waggaa meegaaf achi waliin turtan?” 
“Waggaa lamaa ol” 
“Ati yoomi achii deebite?” 
“Bara 2001” 
—<Ishiin bara kami deebite?” 
“Ani hin beeku achumattaan ishii dhiisee deeme” 


Anaan ragoolee sobaa afurtu natti rage, garuu kan Mahaammad Fatoo 
adduma. Mahaammad Fatoo leenjii waraana ABO osoo hin taane 
leenjii oduu kijibaarra waggaa dheeraaf nama tureedha. Diinni sobaan 
ragaa nutti ragsiifteetti. Manni murtii hagaaf dhaabbate gaafa jedhan 
dhugaa fakkaata. Nu'ilmaan Oromoo irratti manni murtiillee diina 
waliin ilkaan nutti qara. lja hammeenyaan nu'ilaalu. Nutimmoo mana 
murtii isa oliitti iyyachaa jirra. 


GOOTNI DHUGAA KAMI 
Lammii lammiif yaadu 
Isaa dhugaaf fiigu 
Isa dhugaa garee lammiisaaf muldhisu 


Isa gootummaan-isaa roorroo diinaa falu 

Isa seenaa kalee babareessee dhaalu 
Lammiif dhala dhufuuf dabarsee nuuf kaa'u 
Isa qaroo ta'ee qaree lammiin galu 
Qaamman ofii faanaa kan duukaa hiriiru 
Qaama qaamaa qabu gabee namaaf dhaabu 
Dhaabee hundee cimsee sabasaan qaqabu 
Gootni dhugaa kana kan lammiin koo waamu (2) 

Kan akka Agariif //Taaddasaa,kan akka H/Gammadaa 
Hayyoota kaleessaa dhugaansaa maaf badaa 
J/Waagoo Guutuu kan xiyyaras butu, J/Alamuu Qixxeessaas 
Baay'eesaan odeessaa isinuu hin nuffinaa dhugaanan tarreessaa 
Seenaatu galmeessaa anis himeen cimsaa???? 

Dhalli hinbarre baraa kan beektan dabalaa 
Barreessaa barsiisaa,kan beeku jabeessaa 
Wallaalaa nuuf cimsaa dhugaatti garsiisaa 
Hirriibaa dhammagsaa gootaatan hagabsaa 
Yoos lafaa dammagaa rukkuttaan dhamaasaa 


Ek 


Manguddoo waggaa 75 nita'u. Isaan nama ulfinaafi kabajaati. 
Eenyummaa isaaniif manaa bahaniitu diinaan daddarbamanii ulfinaafi 

kabaja armaan dura hawaasa isaanii keessatti qaban sarbaman. Obbo 
Sooressaa jedhamu. Nuti abbaa keenya, manguddoo ge'een toltu kana 
ilaallee aalbiin'nucaba. Isaanimmoo dargaggoota lafaa ol dhufaa, boru 
abdii sabaa taan kanaaf gaddu. 


Sabboontonni kun anaaf Milkiisaadhaaf iddoo guddaa qabu. Abbaa 
manaaf haadha manaa ta'anii harka diinaa galuun baay'ee isaan 
gaddisiisa. Nuti garuu kaayyoo manaa baaneef sirritti waan beeknuuf 
gocha diinaaf iddoo hinlaannu. Garee jahaatamii sagalii keessatti 
seenaawwan gurguddoo saditu jira. 


4 Namoonni jahaatamii sagal (69) guyyaa, sa'aatiif dadiigaa 
walfakkaatuun naannoollee Oromiyaa keessaa al'takkatti 
funaanamuu keenya. Kun ta'uun isaa kan ibsu shira diinnif 
jala deemtuun isaanii lafatti gilgaallachaa turteedha. 

& Mucaa seena qabeessatu mana adabaa kanatti dhalatee 

torbaatama nutaasise. Magaan mucaa kanaas Obsaa jennee itti 

moggaasne. Har'as ta'ee borus seenaarratti dhala iddoo 
guddaa gabuudha. 

Abbaa manaaf haadha manaatu waliin hidhame, Milkiisaa fi 

Xiiqii. Kunis seenaa gar'biraati. 


o, 
od 


Milkiisaa waliin bu'aa bahii suukaneessaa lakkaa'amee hindhumne 
keessa waliin waan gaxxaamurreef heddu waljaalanna, walkabajjinas. 
Seenaa hindagatamne waliin dabarsineerra. Jalgabuma akkaataan aniif 
inni wal barrellee seenaa gaba. Yaannif kaayyoon keenya wal biraa 
hafee hinbeeku. Yeroo hunda galmi keenya tokkicha. Waan wal 
jaalannuuf addaan baanee hinbeeknu. Bakka rakkinaa sana 

keessattillee dhaamsa garagaraa waliif dabarsaa turre. Isaan keessaa 


muraasni akkana jedhu. 


“Sihaa ga'u nageenyi koo kan onnee Dromummaa fi sabboonummaa irraa madde, dirree 
rakkinaa ati keessatti argamtutti, sabboontuu tiyya Yiigiidhaaf. Daawwitii sabaa! Akkam 
naaf jirta? Ani yaadaaf yaaddoo keef cunqursaa lammii keenyarra ga'u irraan kan hafe 
galata rabbi fayyaa kunti. Hiraarfamoonniif gidirfamoonni simaddiitti argaman hundi 
fayyaa isaaniitii? Jabaadhaa! Fulla'aa kaayyon bu'uuraa icrattis cimaa adaraa, Dukkanni 
har'a nudhuunfatte kun boru ifa barii keessa dinbiliquu dandeenya waan ta'eef dugda 
keessan sabbataan jabeessaa.Diina abdii isin kutachiisuu feetuuf karaa saagxani 
gilleensa of hin naqinaa. 


Sabboontuu tiyya! onneen kee eenyummaa keetiin akka ijaaramte nan beeka. Fuulduratti 
malee duubattis akka hinjenne abdii guutuun sibiraa qaba. Ati anaaf mul'ata koo waan 
taateef of durattan sigabadha. Kanaaf saba kanaafis mulata akka taatu nanbeeka. Imalli 
nuti walin manaa baaneef, galma hinggenye waan ta'eel rakkoof gidiraa simudatan 
kamiiyyuu gootummaan akka keessa qaxxaamurtu nan beeka. 


Yaa leencittii koo! Galma ga'iinsi eenyummaa, aarsaa baayee gaafata waan ta'eef 
eenyummaa keetiif aarsaa onnee irraa burgite akka kanfaltu shakkii wayiituu hingabu. 
Faaya tiyyal Dabsoo keenya keessatti seenaa goticha Afrikaa kibbaa Neelsan Maandeellaa 
yoamillee dagachuu hingabnu. Gootichi kun eenyummaa isaaf jecha waggaa 27f mana 
hidhaa keessatti gidirfamee, hadhaa gabrummaa dhandhamuun injifannoo boonsaan 
galma yaade gaheera. Kanaat keenyas kanaan adda miti waan ta'eef isa fakkeenya 
godhachuun galma yaanne haageenyuun dhaamsa konti. Dhuma irratti rakkoo irratti 
walgargaaruu dandeenyu yoo jiraate nuu dhaamaa. 


Milkiisaa irraa 
Yiigiit hiraarfamootaf gidirfamaota sibiratti argaman hundaat. 


Jaalalli dhugaa, riqicha waan hundaati. Galma dhugaan ijaaramte 
waan tateef waanyoon hinjigsitu. Yeroo hunda yoo nuti mana murtii 
*deemnu sabboontotni anaaf Milkiisaa waliin nubarbaadu. Tooftaa 


uumanii akka nuti walitti siqnee teenyufaa godhu. Waa'ee keenyaaf 

baay'ee rakkatu. Sabboontota akkanatti ulfinaaf kabaja guddaa nuuf 
kennanif 
galanni isaanii bilisummaa haa ta'uun dhaamsa keenya. 


de de ve ve ve k 


Almaazifi warri ishii hammam kan. nutuffateef nurratti yeroo 
dabarfatee deema jedhanii qabaa gadi nadhiisaa jechuu eegalan. 
Barbaacha isaas itti gadi jedhan. Waagjiraan intaluma isaanii dhiisee 
biraa deemutu isaan aarse malee qabeenya isaanii dhiisii kan isaatuu 
lilmoo tokkollee fuudhee hindeemne. Yeroo kana Almaaz ulfa ji'a 
shanii turte. Halkanii guyyaan boo'icha ta'eef. Akkuma ta'an ta'anii 
bakka inni jiru erga dhaga'aniin booda hordoffii isaa sirrumatti itti 
cimsan. Keettoo jala kaa'anii bakka inni ooluufi bulu barbaachisuu 


eegalan. . 


Xiiqii falumti harmee koo waliin walitti nadeebisu jiraalaa? jedhe 
Waagjiraan imimmaan salphinaa dhangalaasaa. “Yaa Waagjiraa, 
harmee kee har'allee onneen ishii guutuudha. Mee ilaalimee garaa 
haadhaa! Haadha ishii nama waliin kuftee kaatu, 0s00 hin nyaatin 
nama nyaachiftu, wayi yaa harmee! Akkuma taane taanee yoo siif 
araarsine malee ija kee agarraan lubbuu sibaafti. Harmee kee humni 
dadhabuyyuu eenyummaan ishii har'allee hin laafne. Almaaz waan 
sibiraa haftu sitti fakkaataa amma? Mee waan hundaafuu of 


eeggannoon sibarbaachisa” jedheeniin biraa deeme. 


“Eenyu ba'aa baachiftee jiraattaree?” jettee Almaaz karoora ishii 
baafachuu eegalte. Harka lafajalaatiin sochii ishii cimsite. Intala 
Alamnash jedhamtu tokkotu oddoo Waagjiraan kireeffate keessa Jirti. 
Almaazis ishii waliin michummaa cimsitee karoora ishii kana 


152 


galmaan gahachuuf hirriiba dhabaa jirti. Kaayyoon ishii waalama, inni 
tokko Waagjiraan akka ishiitti deebi'u taasisuu, yoo kun ta'uu 
baatemmoo lubbuu isaa dabarsuudha. 


Alamnashis Waagjiraa mana dhaqxee akka Almaaziin walitti deebi'an 
gaafatte. “Harma haadhaati, walitti deebiin hinjiru!” jedhee jala 
sararee itti himee gaggeesse. Waadjiraan ammas haada ofiin ofitti 
kaa'e keessaa bahuu hindandeenye. Diinni yoomillee akka lammii 
garaa namaaf hinhiru. 


“Erga inni nawaliin jiraachuu hindandeenyee innis ijakoo dura 
deemee hinjiraatu” jettee murteessite. Ammas intalittii waliin 
michoomni isaanii nicime. Alamnashis nama Waagjiraaf dhimme 
fakkaattee nyaatafaa qopheessuufi eegalte. Dhumarratti summii 
nyaata waliin akka nyaachiftu Alamnash waliin marii godhan. 
Alamnash akkuma gorfamtetti Waagjiraa garmalee beela'ee dhufaa 
jiruu nyaata summii waliin keessef fiddee dura keesse. Waagjiraan 
nyaaticha nyaatee osoo hinraawwatin dafqi hillee lamaaniin bahe. 
Alamnash karra ishii cufattee baatee deemte. Waagjiraanis yaalii 
tokkollee osoo hin'argatin achumatti gogee hafe. 


*# k * * * 


Guyyaan isaa dilbata, Firaa'ol qu'annaa deebi'ee nafa isaa dhigachuu 
gara laga ulluugaatti qajeele. Akkuma lagicha bira ga'een ija isaa 
lagicharra asiifi achi naannesse. Akka waan Galaaneen achitti isa 
eegduu yaadaan ishii barbaada. Nama ishii fakkaatullee waan dhabeef 
huuccuu isaa baafatee dhigachuu eegale. Osuma waa'ee Galaanee 
yaadaan buusee baasuu raawwatee, bishaan keessaa bahee, huuccuu 
isaa keewwatee dhagaa guddaa tokko gubbaa ba'ee taa'e. Akkuma 

amala isaa doowwii isaa eegale. Guyyaa dilbataa kana lagichatti 
namoonni baay'inaan huuccuu achitti waan miiccataniif bakki wal 


hinga'u. 


Dargaggoonnis kaan bishaan daaku, kaan ammoo dabareen nafa 
waldhiqu. Wal'saalfiinis hinjiru qullaadhuma dhaabbatanii dhigatu. 
Osuma kana doowwachaa jiruu qarree gubbaarraa mucayyoo qalloon 
qalbii nama hattu gara lagichaatti dhufaa jirtu arge. Keessi isaa 
garmalee rifate. 


“Ija kootimoo maali? Mucayyittiin dhufaa jirtu kun mucayy00 diinni 
addaan nufacaase ta'uu hin?ooltu” sirrumatti hubatee ilaale. Ishuma 
ta'uu murteesse. Dafee dhagicharraa bu'ee kallattii ishiin dhufaa jirtu 
gabatee itti qajeele. Galaaneenis amma inni ishii bira ga'utti sirritti 
hubattee isa ilaalte. Ishiinis nama barbaachaf manaa baate sana ta'uu 
isaa hubatte. Ija ishii amanuu hindandeenye, yoo inni bira ga'u naatee 
dhaabbatte. 


“Wa...wal beb...bee..kna mitii?” jedhe Firaa'ol sagalee ciccitaa 
tokkon harka isaa gara Galaanetti diriirsee. 
“E.....e.....Y...y-.€..e....ceyyen, BA OB. capas garuu...” jette 
Galaaneen yaada ishiis jidduutti addaan kuttee. “Ga.....ga...garuu 
maal?” jedhe Firaa'ol rifatee. “Jechuun, waaquma har'allee waliin 


Ja? 


nubarbaadetu ajaa'iba natti ta'e” Jetteen ijji ishii imimmaan keessa 


calalee. “Maqaa keenya wal jijjiiruu nidandeenyaa?” jedheen Firaa'ol 


jedhama” jetteen. 


“Tole kaa, anillee Firaa'ol Jaalataan jedhama” jedheen. “Galoo, 
eessaaf deemtaree? Yoo ariifachuu baatte osoo yaada xiqqoo ishii wal 

jijjiiree?” jedheen. “Yaa Firoo, eessafuu manaa hinbaane, 
waa'eedhuma keetu garaa na'nyaannan sibarbaacha manaa bahe. 
Waagayyos keessa keenya sirritti waan hubateef waliin nubarbaadee 
nu'arge” jetteen. 


Firaa'oliifi Galaaneen laga ulluuqaa ce'anii baadiyaa keessa muka 
mi'eessaa keessa bakka barattoonni qu'annaaf mucuceessanii 
bareechan keessa tataa'an. “Galoo, ati intala Oromoo ta'uu kee 
shakkii wayiituu hinqabu. TImaan Oromoo diinni gargar baasuu 
yaaltullee galmi keenya tokko waan ta'eef tasuma gargar nubaasuu 
akka hindandeenye numarraa hubadhu. Waa'een kee baay'ee garaa 
nanyaate ture. Egaa yaanni lameen keenyaa waan wal fakkaateef 
waliin galma yaanne gahuuf waadaa waliif galuu gabna.” Isaan lachuu 
barruu harka isaanii walitti gabatanii “wal duuba deebinee wal 
hin'nyaannu! Lammii hingurgurru! Diinaaf hinbitamnu! Waadaan 
waadaadha! Hincabu, hindhangala'u, hinbadu” jedhanii waadaa waliif 


seenan. 


Gidduudhuma kanaan namoonni lama sagalee dhokfatanii isaan 
i'ilaalaa darban. Firaa'olis suuta jedhee jarattii ilaale. Waa tokko 
shakkeet ”Galoo, har'aaf nuhaaga'u lakkoofsa bilbila kee naaf 


kenniitii haadeemnu” jedheen. Lakkoofsa bilbilaa wal jijjiiranit nagaa 
walitti dhaammatanii addaan deeman. 


Firaa'ol mana ga'ee dagiigaa shanillee hinguunne, namni alaa balbala 
dhahe. Suuta jedhee qaawwalaan ilaale. Poolisoonni lama 
dhaabbatanii walitti haasa'u. Of duuba deebi'ee dallaarraan bu'ee 
, bade. Namni biroo yoo karra jalaabanee olseenan inni hinjiru. Ofitti 
aaranii sadafii lafaan tumaa gajeelan. Gaafa guyyaa sadaffaa 

Galaaneen Firaa'ol harka diinaa galuu isaa dhageesse. Gaddi hamtuun 
laphee ishii cabse. 


“Namni gaaffii mirga isaa gaafateef qofa yakkamaa ta'aa? Eegaa 
hanguma yoomitti biyya abbaa keenyarratti akka lammii lammataatti 
jiraanna kaa?” aariin hirgitee booche. Mana hidhaa keessattis nyaata 
namaan deddeebisaafii turte. Firaa'ol mana hidhaa keessa taa'ee 
waa'ee ishii yaada. Gocha diinatu garaa isa guba, reebicha mana 
hidhaa keessatti irra gaheen miidhamee hospitaala Amboo gale. 
“Wanti gale haagalu malee dhageen gaafadha” jette Galaaneen. 


Yeroo dhaqxu Firaa'ol ciisee jira, yoo ishii argu mallattoodhaan akka 
ishiillee barbaadan itti hime. Ishiin isa inni itti himaa jiru dhaga'uufii 
hindandeenye. Dhaqxee irratti jigdee imimmaan jaalalaa, kan 
lammummaa irratti dhangalaafte. Miidhama irra ga'een waan itti 
dhaammachuu barbaade afaaniin dubbachuu baatuyyuu ija isaan 
“akeekaafi kaayyoo koo galmaan naaf ga'aa kan koo Rabbitu beekaa” 
waan jedhu fakkaata. 


Galaaneenis dhaamsa isaa tokko lamaan waan irraa fudhachaa jirtu 

fakkaatti. “Firoo! Addaan bahuu keenyaa? Maaloo yaa Rabbi akkuma 

armaan duraa nuyaadadhu kaa? Firoo, osoon ijaan silaaluun 
sigaggeessaree?” osoo jettuu Firaa'ol biraa bogate. “Waadaan 

waadaadha! Hincabu, hindhangala'u, hinmoofa'u, Firaa'ol kufus 

kaayyoon isaa itti fufa! Anis kana booda mana taa'ee waa hinbuusu” 

jettee meeshaa ishii gabattee gara bosonaa qajeelte. 

DARAARAA DARAARE 
Ishoo yaa daraaroo baga nuuf daraarte 
Obsaan si'eeggannee firii keen argannee 
Ishee waqtii tokkoo tokkorras ijjennee 
Daaraari daraaroo daraari ammallee 
Ishee copha hin qabne nuuf kenni hardhallee 
Bu'aa bu'aa gabuun si abdannee kaane 
Firii bu'aa qabu nuuf laadhu atillee 
Daraaraan daraaree kan lammiin abdatu 
Isa kaayyoof dhugaan fuulduraa eeggatu 
Miidhaginna birraaf ilillii urgooftuu 
Boonsituu hawwaasaa waa maraa ibsitu 
Aduu dhugaan baatee dhugaadhaan muuldhattu 
Abdii biyyaaf ta'ii lammiikeef muuldhadhuu 
Daraaraan daraarii , daraarii muldhadhu x2 
Daraaraan daraaree sanyiisaa muldhisaa 
Kaayyoo bu'uuraasaas nutti agarsiisaa 
Dhara dhugaa hin godhuu dhugaa dhugaa ibsaa 
Seera vumaa eegee uumaadhaan daraaraa 


| Safuu hin jallisuu burgaa hagaat ibsaa 

Waan daraareef beekaa daraaraa nuuf cimsaa 
Firaaf firii buusaa firiisaa guddisaa 
Isa har'aaf laatee kan boruus gabbisaa 
Dhaalootaaf dabarsaa daraaraa nuuf cimsaa 
Hundee isaa jabeessaa daraaraan gaaddisaa 
Dhalli har” aa kunis daraaraa muldhisaa x2 
Copha gubbaa cophu irraa nuuf fageessaa 
Isa keessaa miidhus aramaa balleessaa 
Yoo araman malee daraaraa balleessaa 
 Guddina isaa dhoowwee coollogsee hanbisaa 
Firi kennu dhiisee kan biroo muldhisaa 
Waan daraaraa hin tolle ka'aa barbadeessaa x2 
Daraaraa daraari lalisii muuldhadhu 
Firii dhala dhufuu haalan kunuunfadhu 
Coollogdee hin badin dhugaan tattaafadhu 
Hamtuun sihin argin atuu nuuf guddadhu 
Dararaan jiraannaan lammii keen gahadhu 


Bilisummaa keetiif yoomuu tattaafadhu (2) 


kkk 

Tolaa Urgii hiriyaa Hayileeti. Innis akkuma Hayilee nama diinaan 
hiraarfamuudha. Isaan lachuu dhalataa naannoo tokkooti. Walumaan 
bu'aa bahii eenyummaa isaanii kana waliin hirmaachaa turan. Hadhaa 
gabrummaas dhandhamachaa turan. Tokkummaan Tolaafi Hayilee 
heddu diina aarsaa waan tureef karaa isaan lachuu addaan baasuu 
qaban mala dhahaa turan. Isaan garuu kaayyoonis ta'ee ijjannon 
gargara bahuu hin dandeenye. 


Akkuma carraa Yuunivarsiitti tokkoofi muummee Afaan Oromootu 
isaan gahe. Isaan lachu naannoodhuma tokkotti waliin baratan, garuu 
Tolaan waggaa tokkoon Hayilee dursa. Tolaan erga qabamee gara 
hidhaa diinaa galee, Hayileenimmoo ji”oota lamaan booda bara 2005 
waggaa 2% dhumarratti gaafa ajjeeffamee reenfi isaa laga Haadiyaa 
jedhamtu keessaa argame. Hubadhaa, Tolaaf Hayilee addaan 
baasudha kaayyoon diinaa. Kanaaf Tolaa gara mana adabaa yoo 
geessan, Hayilee ajjeessaanii lagatti darbanii?. Kun gaaffii deebii 
barbaaduudha, yaa lammiikoo!. Wayi yaadiina! Sumaafuu eessaan 
jiraanna? Ilmaan keenyas guddifanna. Barannees nama taana. 
Nagahee hinbeektu, waa hunda nusaamta, yoomilaa guyyaan quufe 
jettu? 


AKKAS TA'A HIN SEENE 
Akkas ta'a hin seenee,Imalaaf qophaa'ee 
Inuman galan se'ee,Hundasaan milkaa'ee 
Osoo itti hin'yaadiin,Kaayyoo fashalaa'ee 
Guyyaa gaaf jimaataa,Harmeen naaf bilbiltee 


Hayilee yoom galtaa,Siyaadee maaf turtee 

Meequma siif erguu ,waan geejjibaati dhabdee 
Jettee nagaafattee sagaleen obsa dhabdee 
Gala gahee harmee guyyaa saditu hafaa 
Qarshii geejjibaatis, hin dhabnee harkaan gabaa 
Guyyaa sadi booddee, anuu sin qaqqabaa 
Jedheenii beellameen ,bilbilli addaan cite 
Osoo wal hin'argin, jireenyi abjuu taate 
Yoom naaf gala jettee, harmeen ala ilaalittii 
Wal'argaan ni oolee, kanarra nagaatti 
Nagaayan dhaammadhaa ,nagaatti hiriyoon koo 
Akka harmeen ala hin'eegneef, itti himaa waa'eekoo 
Isheenuu hin'amantuu, tooftaan amanisiisaa 
Dadhabbii ishii yaa agartuu, firii ishii itti agrsisaa 
Obsa itti naaf dhaamaa, maaloo naaf j abeessaa 
Dhagahaa hiriyoonni koo, wantan ani isin gorsu 
Dirqama namatti taanaan, harmee ofiituu ni 'obsu 
Obsa godhadhaatii, mee wal jajjabeessaa 
Meeshaan biten gabaa, harmee koof naaf geessaa 
Koo galtis hin jiruu, bo'ichallee dhiisaa 


Lubbuu koof kadhadhaa, jannataaf naaf geessaa 

Dhumarran waa dhaamaa, dhamsa koo isa dhumaa 
Adaraa gabaadhaa, ilaalcha obbolummaa 
Jabeessaa qabadhaa, faajjiiwwan tokkummaa 
Fageessaa goradhaa, dhimma Oromummaa 
Anis osoon jiraadhee, kaayyoon koo kanumaa 
Kanaanan goolabee, baasaa gumaadhuma 
Kaayyoo karaati hafteef,gufuu kooshee dhumaa 
Hiriyaa isaa Shifarraawu Abdiisaa 
Hayi Yaa Diina 
Maaliin naaf bariitee guyyaan gaaf dilbataa 
Dhuftee nafudhatte diinni tooftaa malataa 
Ganamaan nakaaftee lubbuukoo nabaafte 
Hayi Yaa Diina 
Nan du'allee jedhee anoo doormii hinbaanee 
Uuffata miiccachuuf hiriyaan wal taanee 
Uffatas miiccadhee gorfadhee hin'uffannee 
Yeroo gabaabduutti kan nugargar baane 
Hayi Yaa Diina 


Nan du'aa beekkadhee nagaa hin dhaammannee 


Diinni nasossobattee doormii nabaafattee 

Hiriyoota gidduudhaa boollatti nagattee 
Kaayyoo koo kan boodaa natti dukkaneessitee 
Carraa jireenya koo daandiitti hambiftee 
Wayyoo yaa diina koo kanaan naga'atte 
Hayi Yaa Diina 
Abdiin dukkanaa'ee kaayyoon fashalaa'ee 
Namatti dhaga'ama kanan bu'ee bahe 
Bu'aan jireenya koo irbaata du'aa ta'e 
Bu'aan barnoota koo galma ga'an se'ee 

. - Haajeen maatii koos soorata biyyoo ta'e 
Hayi Yaa Diina 
Diinni nafudhattee gidduu hiriyaa koo 
Kan rirma taasise lummuccee quba koo 
Karaa eegsisaa hambisee abbaaf haadha koo 
Xumutuu nadhoorge kaayyoof fiigicha koo 
Hayi Yaa Diina 
Kanaaf ani deemee hundinuu nagaatti 
Dhaamsi kiyyaa guddaan dhaamsa tokkummaaf 
Kan bilisummaatii 


Bilisas naaf bahaa tokkummaan jiraadhaa 

Waliifis dhagahaa aadaaf afaan keessan sirritti guddisaa 
Iddoo teessuma koos nama sabaa buusaa 
Kaayyookoo ganamaas ifatti naaf baasaa..... 
Kaayyoo Karaatti gufatte 
Hayileen, 
Karoora bal "aa ajandaa gabsiisee 
Osoo galmaan gahuuf kaatuu karaatti fannisee 
Ijoollee daree isaaf lammii isaa boochisee 
Diina isaa gammachiisee 
Akka waan dallanee nudhokatee deemee garaa nu'nyaachise 
Walumaan xummurree walumaan bareennaa 
Jennaanis nudidee dhiise dubbii keenya 
Nu'uuf nuuf hingallee gaaffii nutti ta'e 
Homaa nutti hin himnee anoo kanan ta'ee 
Du'uu isaatiin kuno onneen nudhahaattee 
Hinbaatu nukeessaa laphee nugabattee 
Baraa lammiin isaas dhugaan nidhokattee 
Kaayyoon isaas hundi karaa irratti haftee 
Adeemuun Hayilee garaa keenya quuqee 


Boruuf osoo eegnuu gara biyyee dhagee 

Ijoolleen daree isaa hiriyoonni martuu 
Barsiisotas taanaan Oromoon hundumtuu 
Waan nudhibetu jiraa garaan kan nugadde 
Bogachuusaa malee dhugaasaa hin barree 
Bishaanitti bades amanuu hindandeenyee 
Qorannooshee hagaa martuu irra hingeenyee 
Seenaan nuuf gaafadhaa,nutis bira hingeenyee. 
Dadhabbiin Hayilee isheen yeroo dheeraa 
Daqiiqaa xiggootti maaloo maaliif baddee? 
Nuttis gaaffii ta'ee lammiinis qoradhaa 
Dhugaa isaa baasaa kaayyoo isaa qabadhaa 
Qormaata xummuruuf saditti galfadhee 
Dadhabbii bosonaas kanaan goolabadhee 
Maatittis nan galaa huccuu koo miiccadhee 
Konkolaataa gara biyyaa deemtu ilaalladhee 
Harmee koos nan arga ishii naaf dhamaatu 
Kanan hawwaa ture waggaa tokko guutuu 
Jedhee osoo yaaduu osoo bira hin'ga'in hafee 
Hirriiba deebi'ee harmee isaa hin agarre 


Al takkatti rafe 

Ariifatee deemee 

Hiriyoota isaafis nagaa hin dhaamin hafe. 
Maaltus kana yaade nutis kanatti hin'eegnee 
Nama namaa beeku nama lammiin eegu 
Yeroo xiqgoo keessatti of gidduudhaa dhabne 
Du'e jedhan malee ammumman kanayyuu 
Garaan nuhin`'amannee 

Nutis kana hin seene ijoolleen daree isaa 
Nuwaliin jira seena akkuma kaleessaa 
Nukeessaa fudhattee diinni dallaa keessaa 
Osoo hin ga 'in hafee lafa itti aggaame 

Osoo kana beekne ganama gaafasi 

Nagaa itti dhaammannuu keessa garaa isaatti 
Waan inni dalanne nuti isa hingaafannuu 
Harmeef abbaan isaa taa 'anii eeggatuu 

Yoom gala jedhaanii walis gaggaafatuu 

Innis itti himeera guyyaa gala isaatii 

Aabbaa koo nan galaa qarshii naaf ergaatii 
Harmee nagumaan na 'eegii ani siyaadeeraatii 


Jedhanii hin xummurree waan walitti himan 

Akkana jedhanii osoo dubbatanii toorri 
Hasaa isaanii ni cite addaanii 

Gufuu guddoo taatee dubbiintun asitti 
Akka Hayileen yaades akka maatii isaattis 
Hin taane kan isaanii 

Guyyaan beellama isaa sunis asi butamee 
Gale Hayileenis Ampulaanisiidhaan 
Nagaatti jenneerra ijoolleen daree isaa 
Dhugaa isaas baasa,dhalataaf lamminsaa 
K Haypbosais gabannaa,nutis hiriyyaansaa 
Cimsaa itti fufaa,obbolaaf qomoonsaa 
Gufuu isaa kanaaf baraa bu'aa isaa 
Raajiis nutti taatee barnutti duutisaa. 


Baraataa daree isaa Galaanaa Taaddasaa 


Abdii dukkanoofte 
Abdiin abdatamee jireenyi fooyya'uuf 
Jireenya gadadoo kana keessaa bahuuf 
A.B.C.D jedhee qubee koo lakka'uuf 


Dukkana roobarraa gara ifaa bahuuf 

Baruumsa baradhee nama beekaa ta'uuf 
Afaan koon baradhee seenaa Oromummaa 


Baree lafaa ka'uuf 


Abdii warra kootiif kan biyyaallee ta'uuf 
Hundumtuu gophaa'ee laftis niqotamte 
Biyyoo dhagaarratti sanyiin koo facaate 

Bokkaanis nirooba asheemnis lalistee 
Qaamanis jabaattee damee baasuu diddee 
Oluma dheeratti bokkaan itti toltee 
Fiixee ishii gubbaatti abaaboo nagattee 
Guyyoottan torbaniif iddoo ishee gadi dhiftee 
Torbanis ji" ootaaf aangoo ishii kennitee 
Waktiinis ni deema yeroonis sokkitee 
Boonni bahuuf deemnaan bokkaanis nicaamtee 
Qaamni koo coolliguun abaaboon goggogdee 
Firii nagachuunis hawwii taatee hafte 

Yaa biyyoo dhakaarraa hidda koo gogsitee 

Hayi yaa sanyii koo maa achitti facaatee? 
Kaayyoon ani gabu kunoo karaatti haftee 


Jireenyi koos bade abdiin dukkanooftee(2) 

Kaachoo galma hin gabne deemsa karaa fagoo 
Kan daandiin isaa jallaa deemufillee rakkoo 
Hundumaa danda'ee fooyyessuuf jiruu koo 
Ofii koos guddadhee guddisuuf lammii koo 

Yaa guyyaa gaafasii natti taate rakkoo 
Yaa hara haadiyyaa maalif magaa fuutee 
Sitti fakkeessuun kan diinni isa haate 


Gochaa diinni gooteen atis maga fuute(2) 

Bilisummaa nudhoorkate male obsa nuuf laateera. Manni murtii abdii 
nukutachiisuuf jecha beellama yeroo dheeraa nurratti beellama, yoo 
xinnaate ji'a sadii ol, sekondiif daqiiqaan, daqiiqaaf sa'aatiin walitti 
lakkaa'amuun guyyoota ta'u, guyyoonnimmoo walitti lakkaa'amuun 
torban ta'u , akkasumas torban walitti ji'oota ta'u. Nutis jiruu mana 
adabaa kana dhandhamaa sekondiif dagiigaa, daqiiqaaf sa'aatii, 
sa'aatiif guyyoota, guyyootaaf torban, torbaniif ji'oota lakkoofne 
hawwiin guyyaa beellama keenyaa sana eegna. 


Guyyichis niga'a. Garuu inni nuti abdiin eegnu sun deebi'ee abdii 
kutachiisaa ta'a. Beellama jia sadii xummurree yoo nuti mana murtii 
deemuuf gophoofnu dhaamsatu mana murtiitii mana adabaatti 
beellamni keenya mana murtii asii osoo hin taane mana murtii isa 
oliiti. Waa hunda olirraa eegganna. Beellamni keenya tare ji'a sadi 
ture, kan ammammoo beellama ji'a afuriiti. Hubadhaa osoo mana 

murtii hin deemin ji?a torbatti mana murtii deemna jechuudha. Manni 
murtichaas akka nuti yakkamoo hin taane sirritti beeka. Garuu 


Jibbiinsuma saba kana irraa gabuun malce. 


Nuti inuma dandeenya, hundaa itti barreerra 
Gabrummaa waggaa dheeraas, gaama godhanneera 
Abdiinis nu hincitu, guyyaanis dheeratu 
Aduun bahuu hin'ooltu, dukkannis dheerattu 
Murtiin namaa dabdus, kan waagaaa hin dhabamtu 
Waag tokkocha uumaa,abdiin keenya sumaa (2) 


Nuti hagummaa keenya nibeekna, diinaan yakkamoo taane malee, 
diinnis waan biroon osoo hintaane eenyummaa keenyaan yakkamoo 
kan nutaasise. Ammas beellamni mana murtii sobaa gaafa gahu 
akkuma nama murtii hagaa argatuu mana murtii deemna. Mana 
adabaa kana keessaa baanee hanga mana murtii kijibaa kana geenyutti 
eenyummaa keenya duwwaan wantota heddutu nurra ga'a. 


Akka waan meeshaa waraanaa baannee deemnuu yeroo kudhan 
sakatta'amna. Walii walii keessan maaliif nageenya wal gaafattu 
jedhaniitu, uleen diinaa nutti dheekkamti. Nageenyillee kan rabbii 
akka ta'e hin beekan waan ta'eef. Nuti amma murtii tokkollee osoo 
hin 'argatin waggaa sadi guutaa jirra. Kun ta'uun isaa maatii keenyaaf 
nutti yaa ulfaatu malee diina waggaa sadi mitii waggaa kuma sadi 
jiraannee osoo hidhamnee isaaniif gammachuudha. Jiruun mana 
adabaa hadhooftuuf hiraarsituu taatus isa obsaan dhandhameef 

barsiiftuu gabsooti. Ishii boruuf nama gopheessitu. Galmaanis nama 


geessu. 


Lukkeen diinaa ishiin akka silmiitti naciniinte gadi nadhiisuu didde. 
Of hinbeekneen ulee alagaa taatee jiraattu, anallee ulee alagaan 
nareebsisaa jirti.“Ani yoon waggaa 18ti sitti murteessisuu baadhe” 
kun dhaadannoo ishii ture. Waggaa 18 mitii eenyummaa isaaniif 
jedhanii kan murtiin du'aa itti murtaa'e waan beektu natti 
hin'fakkaatu. Ani murtii waggaa 18 mitii eenyummaa koof nama 
lubbuullee aarsaa kanfaluudha. 


Eenyummaa koorratti wantin sodaadhuuf raafamuuf hin jiru. Waliinan 
bu'urame, waliinanis du'a. Kanaaf kan diinni ragaa sobaa narratti 
gindeessifee murtii eenyummaa koo gofaan akkan adabamu natti 
murteessuuf gophaa'aa jirtuuf. Animmoo soba diinaatiin guyyaa 
tokkollee qalbiin nadhaabbattee hinbeektu. Murtiin koo harka diinaa 
osoo hintaane harka rabbii akka jiru nan beeka. Anaan yeroo hundaa 
kan boqonnaa nadhoorkaa jiru wal ta'uu dhabuu keenya. Yaada 
kanatu yeroo hundaa nacuugarsa. Wal ta'uun keenya rasaasa hamaa 
kan diina dhukaasa tokko malee ittiin of irraa faccifnu. Kanaaf maloo 


Oromoonni wal haataanukaa? 


Yeroo hunda yoo mana murtii fakkeessituu deemnu obbo Sooressaan 
nuwarra shamarranii bira taa'uu jaalatu. Uffannaa keenya to'atu. 
Akka nuti aadaaf safuu keenya cimsinee eeggannu nugorsu. 
“Muldhisni eenyummaa Adaa, duudhaa, safuu ofii beekuuf eeguudha” | 
nuun jedhu. Milkiisaanimmoo dudduubbee koo taa'a. Isa waliinis 

“Jabaadhaa! Guyyaan beellama diinaa nutti dheerattus kan rabbi nutti 
dhihoo waan ta'eef hinyaadda'inaa, gocha diinaan qalbii of hin 
cabsinaa, diinarraa wanti eegamu tokkollee hinjiru. “Leencittii! 
Rakkoo maaltu jiramee? Waan gabnu waliif haa'hirruu” naan jedha. 
Dhugumatti Milkiisaa qofa osoo hintaane sabboontotni waliin dirree 
abaarsaa keessatti argaman hundi waan gabaniin nubiraa hafanii 
hinbeekan. Yaa faayoota koo gumaachi isin nuuf gochaa turtan waan 
laayyoo miti kanaaf galanni keessan “BILISUMMAA” haa ta'uu!'n 


dhaamsa kiyya. 


Dhaadannoon lukkee sanaa karaa Abukaatoo kiyyaatiin naga'uu 


eegale. Amma gara murtiin nuuf kennamuutti dhiyaachaa jirra. 
“Abbaa manaa ishii waliin murtii addaan itti kennisiisa” dhaadannoo | 
jettuudha. “Yaa sarittii! Anas ta'ee abbaan manaa koo nama 
eenyummaa keenyaaf cabnu waan taaneef, murtii fedhellee yoo 
murteessisiifte murtii kee wayittuu nama lakkaa'u miti. Yaa 


raafamtittii! Ofumaa sodaan oliif gadi siraasa malee dhaadannoon 
bosoqqee Odaa sodaachisee hinbeeku! Dhiisi adaraa?” jedheen 


dhaamsa deebiseef. 


Erga ragaa ittisaa dhiyeffanneen booda, yeroo lammataaf balleessitan 
moo hinballeessine kan jedhu yaadni mana murtichaarraa nuuf 
kennamuuf beellamni keenya dhiyaateera. Nutis mana murtii haqaa 
isa kam deemnaa mitii waan jedhan haajedhan jenneetu deemna, 
garaa gartokkeen. Waan sodaannus waan abdannus hingabnu. 
Dirgama waan ta'eef geenyee deebina malee. 


Guyyaan beellama kijibaa geenyaan kaanee dhagne. Diinnis waggaa 
sadiin booddee warra kaaniin balleessitan, warra kaaniinimmoo bilisa 

jechuun itti himan. Garuu anaaf nama tokko dabalatee yada addaatu 
nutti kenname, “ragaan ittisaa keessan dogoggora waan qabuuf 
sirrachuu gaba” ajajin jedhu nutti himame. Anillee silattuu oduu 
lukkee sanaa waan quba qabuuf homaa natti hinfakkaanne. Milkiisaan 


balleessite jedhamee murtii waggaa Saddeetii itti kenname. 


Kan inni balleessite jedhameef, walaloon Oromiyaa faarsite, 
Oromiyaa magariisa fakkeessite, bishaan fakkeessite, halkan guyyaa 
fakkeessite, biyya namaa abidda fakkeessite, jedhameetu balleessite 
jedhame. Ilaalaa kaa! Biyya ofii faarsuunis seeraan nama gaafachiisa, 
akka seera diinaatti. Ani yeroo isaan bara 1998 keeniyaa solooloo 
deemtee leenjii waraana ABO fudhatte gara biyyaatti deebite kan 
jedhu ture himanni kiyya. Kunimmoo soba adiidha. Ani bara sanatti 
barattuu Koleejjii Amboo Maaykiroo Bizinesiin ture. Kolleejjichis ani 
barattuu isaanii ta'uu koo yeroo lama naaf barreessaniiru. 


Amma garee Jahaatamii sagalii keessaa aniif manguddoon tokko 
adda baanee jirra. Manguddoon kan nabiratti hambisaniif akka shirri 
isaanii irratti hinbaramneef. Yeroo hundaa beellamuma. Beellamaan 
abdii nama kutachiisuu yaaluu. Garuu nama abdii kutachiisanillee 
adda baasanii hin beekan. Ani anuma, eenyummaan koos kanuma 
kooti, eenyullee abdii nakutachiiftee narraa fudhachuu hin dandeessu. 
Dheerachuun beellama isaanii deebisee isaanuma abdii kutachiisaa 
waan deemeef dhumarratti “ragaan ati dhiyeeffatie kan sobaa 
gindeessitee yoo dhiyeessite hoo?” Nan jennaan, “Ani ragaa dhugaa 
dhiyeeffadheera. Soba jettanii kan shakkitan yoo ta'e gama 
dandeessaniin mirkaneeffachuu nidandeessu” jedheen, gocha diinaa 
kanaaf iddoo kennuu dhiiseen. Isaanis Amboo Maaykiroo Bizinesii 
deemuun erga mirkaneeffataniin boodas beellama biraa natti 

beellaman. Gochi isaanii kun yoomillee nan'ajaa'ibu, yeroo hun 


gaaf tokko harka diinaatii bahuun koo hinhafun jedha. Dhumarrattis 
dhaddacha gaafa 30/4/06 gaddaan bilisaan nagaggeessan. 


“de k k kok 


OSOON QABUN DHABE 
Haadha ta'ee abbaa,obboleef obbolaa 
Firaaf dhiiga biraa dhabeen karaa jiraa 

Maalimee rakkoon koo maalimee yaa saba 
Kan maatiin bagatee taa'e moggaa ba’aa 


Yoomiree fira koo kan taatan na bira “2” 


Gaafa guyyaa rakkoo kan narraa bagattan 
Ololaa diinaatiif karaa natti saagxan 
Ajaja isaanii fudhachuun kan fiigdan 
Naafis numa dhufa guyyaan natti fiigdan 
Diinni guyyaa kalee boru fira taatan 
Gadadoo kaleessaa naaf laattanii dhiistan 
Osoon warra gabuu warrarraa nabaastan 
Akka waan warra hin gabnee sareedhaaf nalaattan 
Naafis numa darbaa gaafas ni yaadattan “2” 


Kan uumee hin ifanne,kan kennee hin fixanne 

Uumaa uumama maraa kenne jedhee hin dhiisne 
Gurraachi garaa garbaa tokkichi magaa dhibbaa 
Leemmuu garaa taliilaa an firrikoo sumaa 
Sumaanan uumamee ansumaaf of kennee 
Na ajjeestus sumaa firri dirree dhumaa 

“Osoon gabun dhabee kan na uume sumaa 


Waaga Oromtichaa abdiinkoo kandhumaa 


Hawwii fi Gammachuu 
Hawwiin Hawwii taatee,Kaayyoon galma ga'ee 
Dhugaan ifa bahee,Gammachuun milkaa'ee 
= Mee yoom ta`a laata?,burqaan dhugaa bahee(2) 
Kan kaabaan gurmaa'e,kibbaan wal qabatee 
Kan bahaan tamsa'es,dhihatti fulla'ee 
Inni biyyaa ka'es,Addunyaan walgahee 
Dhugaan dhugaa ta'ee,tokkummaan gurmaa'ee 
“Mee yooni ta’a laata Hawwiin ifa baatee 
Gammachuun milkaa'ee kaayyoon dhugaa bahe”2 


Kan hawwes argatee dhugaanis muuldhatee 


Lammiin tokkummaa'ee,hayyummaan ifa bahee 

Sabni walii galee,kaayyoo sabaa qabee 
Abbaan garaa dhoohee,kijibaanis boohee 
Silmiinis salphattee,loon bilisoomsitee 


“Hawwiin bilisoomtee,dhugaan ifa baatee 


Gammachuun bashaadee,hagni burgaa taate”2 
Dawaashee argattee,dhoramtee xuuxamtee 
Dhiiga xuuxaa turteef,maddisaa dhabamee 

Dhugaan bilisoomnaan,silmiin kan garboome 
“Yaawaaq nuuf taasisi,dhugaa walaboome 


Gammachuu fi Hawwii waliin bilisoome”2 

Seenaa Atileet Siisay Jiisa gabaabinaan 


Uummanni Oromoo gootota kallattii hedduun ijaarsa sabaafi 
Oromoummaaf hojjetan baay'ee qaba. Kana keessaa Atileetonni 
Oromoo isaan tokkodha. Atileetonni ammoo kallattiinis ta'e kallattiin 
ala dandeettii gabaniin gaafa hawaasa isaaniif hojjetan kabaja 
hindarbine qabu. Ammaan tana garuu maxxanfamuu kitaabotakoo 
'hiree galgalaa' fi 'RIRRIITTAA' jettu kanaaf sababiifi gumaacha 
jabaa kan naaf ta'e Atilet Siisay seenaaf akka tolutti yoo kun gatiisaa 
baastiif tae jedheen gindeessuu yaade. Atileetonni biroonis 
akkumasaa kana akka hojjetaniif. 


Siisaay Jiisa godina Baalee aanaa Adaabbaa ganda Soolee Tulluu 
diimtuu keessatti abbaasaa obbo Jiisaa Mokonnoniifi Harmeesaa 
aadde Garee Fidaa irraa bara 1986 tti dhalate. Siisay yeroo horii 
tiksaadha guddate. Umuriinsaa erga barumsaaf gaheeti mana 
barumsaa sadarkaa tokkoffaa Soolee Tulluu Diimtuutti eegale. 
Turtiin inni achitti barates hanga kutaa S. n ture. Sana booda Mana 

barumsaa sadarkaa tokkoffaa Mariiboo Caataa jedhamutti ammoo 
hanga kutaa 7”“tti barate. Bara 2000 achumatti kubbaa harkaafi 
fiigicha eegale. Dorgommii aanaaleerratti taasifamuun fiigicha 5000fi 
10, 000 dorgomee 1" ba'uun Geeba (Wancaa) argate. 


Dorgommii dhuma kanarraa gara Shaashamanneetti dhufuun 
waldorgommii fiigichaa 5000 n dorgomee 3”? dhaan xumure. Bara 
2001 gara Magaalaa Asallaa dhufuun shaakala jalgabe. 
Waldorgommii aanaalee gaxxaamura kan biyyattii irratti dorgomuun 
shanaffaa bahuun Oromiyaa irraa filatamee gara magaalaa finfinnee 
dhufe. Baruma 2001 kana Oromiyaa bakka bu'uun waldorgommii 
qaxxaamuraa kan biyyattii irratti dorgomee 2" bahuun xumureera. 


Ittuma fufuun torbee sanatti waldorgommii Shaambiyoonaa 
adaamaarratti geggeeffameen dorgomee meetira 5000 fi 10, 0000 niin 
sadarkaa 3% baheera. Sana booda gara Asallaatti deebi'ee shaakala 
isaa itti fufuun bara 2002 Gumiilee Oromiyaatti filatamuun gara 
magaalaa Shaashamannee gale. Bara 2003 immoo gumii magaalaa 
Shaashamanneen waliigaltee waan dhabaniif gara gumii bulchiinsa 
magaalaa Ambootti dabalame. Sana booda fiigicha KM 15 bulchiinsa 
magaalaa Amboo bakka bu'uun Bishooftuu irratti dorgomee sadarkaa 
5" bahuun garshii 100.00 badhaafame. Oarshichas haadha 
manaasaaf erge. Ammas turtiisa gumichuma waliin itti fufe. Itti 
aansuun waldorgommii Shaambiyoonaa KM 21 tiin bulchiinsa 
magaalaa Ambootti qophaa'eetiin dorgomuun sadarkaa 1???” bahuun 
xumurameera. Badhaasa qarshii 800 tiifi akka gareetti badhaasa 
geebee gonfateera. Dhuma bara 2003 tt immoo gara Finfinnee 
dhufuun dorgommii KM 10,000 niif filatameera. Achitti jia sadiif 
stureera. Kana booda haalli isaa waan mijaa'uu dhabeef manaajeeraa 
deebi'ee kaambii Kotobee ture. Bara 2004 immoo dorgommii biyya 
Faransaayitti gophaa'uun KM 21 n dorgomee miidhamni miillaa 

waan irra gaheef waldorgommicha mo'achuu hindandeenye. Kanaan 
boodas itti gaafatamaa gumichaa faana waan waliigaluu dadhabeef 


iddoo sana jijjiiree Haajii Adiloo bira ture. 


Isaan bira baatii tokkoof shaakallii taasise. Waldorgommii paarisi 

irratti taasifamuun KM 42 dorgomuun sadarkaa 3"? bahuun 

xumurame. Baatii lamaan boodammoo biyya Hindii deemuun KM 10 

dorgomuun osoo hin milkaa'iin hafe. Bara 2005 KM 42 dorgomuun 

osoo hin mikaa'iin hafeera. Bara 2006 fulbaana 10 waldorgommii 

maraatoonii magaalaa Barliin irratti geggeeffamuun sadarkaa 10ffaa . 
baheera. Ji'a lamaan boodammoo wal dorgommii maraatoonii 

chaayinaa magaalaa Goozuu irratti taasifameen 2™®* bahuun 

xumureera. 


Mudannoo Siisay keessaa bara 2001 waldorgommii km 21 magaalaa 
Sulutaatti gopheesseerratti hirmaachuuf gara Finfinnee deemeetu akka 
jabaa dhukkubsachuusaati. Maarre halkan keessaa sa'a 2% Finfinnee 
gahe. Asallaadhaa bilbila bilbillaan networkiin dide. Halkanuma 
sana sa'a shaniin Finfinnee gara Adaamaa yeroo ga'usa'aatiin torba 
ta'eera. Mana ciisichaa gaafatee dhabe. Kana booda Finfinnee keessa 
naannoo 'xiqur Abbay' jedhamu deemee dhagaa tokko jala bule. 
Ittuma fufuun mudannoon inni irraanfachuu hindandeenye tokko 
ammas 'Faransay'tti isa mudateera. Innis Hootela keessa qubate 
keessatti ibsaa ibsachuuf wanta tugamutu jira ture. Hootelichi 
keessisaa dukkana waan tureef dukkana keessa harkaan barbaadee 
yeroo ibsuuf jedhu isa diimaa yeroo tuqu yeroo rakkoon tokko 
vumamu kan ittiin waaman ture. Innis ibsaa sana ibsuun dagiigaa 30 
itti iyye. Isaan ammoo hiriyoota isaa waliin balbala keessaan 
cufachuun callisanii rafan. 


Atilet Siisay nama dhunfaa isaan qabsoo dorgommii atileeti taasisu 
waan ta'eef jabaatanii hojjennaan lafa eenyuyyuu ga'uu danda'u akka 

ga'uu danda'amu nama amanudha. Keessumattuu sammuun namaa 
kennaa hedduudhaaf dhimma baasuu danda'a jedha Siisay. 
Sabboonaan Oromoo kun hojii Atileetummaasaan cinatti Sirbas gaba. 
Sirbi inni gabu keessaa kan gootummaa Oromoo calaggisiisu kan 
mata dureen "HOOMAA OOFE'jedhu baaggeensaa 
dhaggeeffatamaadha jira. Atilet Siisay nama meeshaa Muuzigaa 
taphachuu danda'udhas. Haala inni ittiin 'gitaara' dha'us suuraa 
kanarraa hubachuun danda'ama. 


Atileet Siisay yeroo ammaa kana abbaa ijoollee lamaa yeroo ta'u, 
ammas fuula duratti injifannoowwan gama Aartiifi Atileetiitiin 
Jirurratti daran akka hojjechuu qabu dubbata. Yeroo maras afaaniin 
dubbachuurra ta'anii argamuudha jdha Atileet Siisay. 


Atileet siisay yeroo ammaa kana lafa Jireenyasaa Finfinnee 
godhateetu shaakalasaa isa duriirra caalaatti kutannoodhaan itti 
cichaadha jira. Hojii halkaniif guyyaa hojjetamuunis hundeen 
hiyyumaa akka barbada'uu danda'urratti dubbata. Waa'ee atileetota 
Oromoo biroos yoo dubbatu, ammas taanaan dargaggoonni Oromoo 
hedduun muuxannoowwan hangafoota isaanii fudhatanii kanarra 
caalaatti biyya isaaniifi saba isaanii magaa akka dhoofsisan yaada 
kenna. Atileet Siisay nama sammuu gaarii gabuufi fuula durattis 
magaa biyyasaa dhoofsisuuf daran hojjetaa jirudha. 

Atileet Siisay Jiisaa wayita shaakala taasisaa ture 

ef ammaatti. 


“Qomoon kiyya kitaabakoo "HIRE ( GALGA 'dhu! 
 harkaa gabdanitti waa 'eek o ibsuun 'barbaachisaa. miti. | 
'RIRRIITTAA' kitaabni jedhu kunis dhalakoo lammaffaadha. || 
Miixannaa roorroo keessaa maddite. Muuxannoon darar mal 


jiraachuu dadhabnus, bilisummaa a Aa mid | 
irraa humni nu dhorku hin jiru: hin jiraatus, kanaafuu ` | 
'HIREEN GALGALAA fi RIRRIITTA'n Tomea kiyyaa ih 
seenaa taatee naaf haajiraattu!! + — =S 4 
Barreessituu! i d | 
pa a i a 
Utuu akka qonyoonyaa madaa kai har'umaa ilmaan Haayya ` 
cuftuu ifkitimuun hayataa beelooftootaa kaaban nurraa mulqamtee 
kana hangaafachuun nuuf mala ture...nyaqarsa gaburummaa tae | 
| nurra tutture kana ariitiin aartii Oromummaa hangaasuuf ittin 
saffistuudha qabna. Rirriittaafi dhidhiitama nurra jiru qunqufachuurra 
kan caalu hojii jajjabeewwan har'aa kun seenaa badu miti. Ardiin kun 
waan walmakaa kana hunda Walitti qabdee baachuusheetu naaf 
ajaa'iba!! 
Badhaadhaa Gadaa Qananii (Ph.D) 


Rirriittaafi, dhiddhiittaa, reebichaaf hacuuccaa warra gara jabeeyyii 
kaasanii dubbachuun nama maraacha. Ol adeemtotaafi xobbee, 
daraaroofi hayyoota baay'ee harka jal'ootaatiin dhabneerra. Meelaafi 
| godaannisa dubbannaan hin fixne gabaannus wareegama isaaniitiin 
warra jiraannee seenaa barreessinuufi hojjennu taanee jirra. Kitaabni 
| shamarrec Sabboontuufi gara kuteettii keenyaa ` kun baataa seenaa 
| kanaati. Iyyi miliyoonotaafi dhiigni garraamotaa lubbuu godhatee. 
haafiniinfamu, miilla ta'ee labataaf haatarkaanfatu! [7 Ë 
w Beekan Gulummaa Irranaa-Kaadhimamaa Ph. D | ) 
pos NY Barrecssaafi Barsiisaa | a q 


